
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1472 


9 Οκτωβρίου 2003 


ΑΠΟΦΑΣΕΙ Σ 

Αοιθ. 26295 

Έγκριση Περιφερειακού Πλαισίου Χωροταξικού Σχεδια- 
σμού και Αειφόρου Ανάπτυξης Περιφέρειας Δυτικής 
Μακεδονίας. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

Τις διατάξεις των άρθρων 8, 18 παράγραφος 5 του Ν. 
2742/99 "Χωροταξικός Σχεδιασμός και Αειφόρος Ανάπτυ¬ 
ξη και άλλες διατάξεις" (ΦΕΚ Α 207) 

Την από 29.5.2003 γνωμοδότηση του Περιφερειακού 
Συμβουλίου της Περιφέρειας Δυτικής Μακεδονίας 

Την εισήγηση της Δνσης Χωροταξίας του ΥΠΕΧΩΔΕ με 
αριθμό πρωτοκόλλου 22433/3.6.2003 

Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Εγκρίνεται το Περιφερειακό Πλαίσιο Χωροταξικού Σχε- 
διασμού και Αειφόρου Ανάπτυξης Περιφέρειας Δυτικής 
Μακεδονίας, με το οποίο : 

Καταγράφεται και αξιολογείται η θέση της Περιφέρειας 
στο διεθνή και ευρωπαϊκό χώρο, ο ρόλος της σε εθνικό 
επίπεδο και σε σύγκριση με άλλες περιφέρειες καθώς 
επίσης και οι λειτουργίες διαπεριφερειακού χαρακτήρα 
που έχει ή μπορεί να αναπτύξει. 

Καταγράφονται και αξιολογούνται οι παράγοντες εκεί¬ 
νοι που επηρεάζουν τη μακροπρόθεσμη ανάπτυξη και 
διάρθρωση του χώρου στο επίπεδο της Περιφέρειας. 

Αποτιμώνται οι χωρικές επιπτώσεις των ευρωπαϊκών, 
εθνικών και περιφερειακών πολιτικών και προγραμμάτων 
στο Επίπεδο της Περιφέρειας και 

Προσδιορίζονται με προοπτική δεκαπέντε (15) ετών βα¬ 
σικές προτεραιότητες και οι στρατηγικές επιλογές για την 
ολοκληρωμένη και αειφόρο ανάπτυξη του χώρου στο επί¬ 
πεδο της Περιφέρειας, οι οποίες θα προωθούν την ισότι¬ 
μη ένταξή της στον ευρύτερο διεθνή, ευρωπαϊκό και εθνι¬ 
κό χώρο. 

(τα παραπάνω καθορίζονται ειδικότερα στο άρθρο 3) 


Άρθρο 2 

Το Περιφερειακό Πλαίσιο Χωροταξικού Σχεδιασμού και 
Αειφόρου Ανάπτυξης Περιφέρειας Δυτικής Μακεδονίας 
στοχεύει: 

Στην εναρμόνιση με τα εγκεκριμένα ή υπό διαμόρφωση 
κείμενα του Γενικού και των Ειδικών Πλαισίων Χωροταξι¬ 
κού Σχεδιασμού και Αειφόρου Ανάπτυξης και την εξειδί- 
κευση και συμπλήρωση των βασικών προτεραιοτήτων και 
επιλογών τους, στο επίπεδο της Περιφέρειας. 

Την προώθηση της αειφόρου, ισόρροπης και διαρκούς 
ανάπτυξης της Περιφέρειας σύμφωνα με τις φυσικές, οι¬ 
κονομικές και κοινωνικές ιδιαιτερότητέςτης. 

Στην ενσωμάτωση των κατευθύνσεων του περιφερεια¬ 
κού προγράμματος δημοσίων επενδύσεων, των προ¬ 
γραμμάτων περιφερειακής ανάπτυξης, καθώς και άλλων 
γενικών ή ειδικών αναπτυξιακών προγραμμάτων που 
έχουν σημαντικές επιπτώσεις στη διάρθρωση και ανάπτυ¬ 
ξη του χώρου της περιφέρειας. 

Στην εξασφάλιση της ικανότητάς τους να αποτελέσουν 
τη βάση αναφοράς για το συντονισμό και την εναρμόνιση 
των επί μέρους πολιτικών, προγραμμάτων και επενδυτι¬ 
κών σχεδίωντου Κράτους, των δημοσίων οργανισμών και 
επιχειρήσεων και των οργανισμών τοπικής αυτοδιοίκη¬ 
σης πρώτης και δεύτερης βαθμίδας, που έχουν σημαντι¬ 
κές επιπτώσεις στη συνοχή και ανάπτυξη του περιφερεια¬ 
κού χώρου. 

Στην εξασφάλιση κατευθύνσεων για τα μεγάλα αστικά 
συγκροτήματα για τα οποία απαιτούνται Ρυθμιστικά Σχέ¬ 
δια για την οικιστική τους οργάνωση και για την προστα¬ 
σία του περιβάλλοντος. 

Στην εξασφάλιση της ικανότητάς τους να λειτουργούν 
ως κατευθυντήρια πλαίσια στα κατώτερα επίπεδα χωρι¬ 
κού σχεδιασμού (ΓΠΣ, ΣΧΟΟΑΠ, ΠΕΡΠΟ, και ΖΟΕ) εξα¬ 
σφαλίζοντας την συνεκτική διαχείριση του χώρου. 

Στην εξειδίκευση και συμπλήρωση των βασικών προτε¬ 
ραιοτήτων - επιλογών των χωρικών κατευθύνσεων ανα¬ 
φορικά με τις περιοχές στις οποίες θα ενεργοποιούνται τα 
εργαλεία και οι μηχανισμοί του Ν. 2742/1999, ειδικότερα 
δε οι Περιοχές Ειδικών Χωρικών Παρεμβάσεων και τέλος 
οι Περιοχές Οργανωμένης Ανάπτυξης Παραγωγικών 
Δραστηριοτήτων. 

Στον καθορισμό προγράμματος δράσης στο οποίο εξει¬ 
δικεύονται οι απαιτούμενες ενέργειες για την εφαρμογή 
των προτάσεων των ΠΠΧΣΑΑ, ρυθμίσεις, μέτρα και προ- 

γράμματα, το κόστος και οι πηγές χρηματοδότησης των 
προτεινόμενων παρεμβάσεων, καθώς και οι φορείς και το 
χρονοδιάγραμμα εφαρμογής των προτεινόμενων μέτρων 
και δράσεων. 

Άρθρο 3 

1. Η θέση και ο ρόλος της Περιφέρειας Δυτικής Μακε¬ 
δονίας στον διεθνή, ευρωπαϊκό και εθνικό χώρο (χάρτης 
Α.1, Α.2). 

(1) Η Περιφέρεια Δυτικής Μακεδονίας βρίσκεται στα 
βόρεια σύνορα της χώρας αποτελώντας με κριτήρια την 
απόστασή της από τα μητροπολιτικά κέντρα της χώρας, 
την Αθήνα και τη Θεσσαλονίκη, τη σημερινή προσβασιμό- 
τητα της, μέσα από τις υφιστάμενες υποδομές, αλλά και 
την θέση της ως προς τον "παραδοσιακό" αναπτυξιακό 
άξονα της χώρας ακριτική Περιφέρεια. 

(2) Είναι η μόνη Περιφέρεια της χώρας χωρίς διέξοδο 
προς τη θάλασσα, ενώ γεωγραφικά χαρακτηρίζεται από 
έναν δυϊσμό ορεινών περιοχών και περίκλειστων ομαλών 
εκτάσεων οι οποίες πολλές φορές μπορούν να χαρακτη¬ 
ριστούν και λοφώδεις, που επικοινωνούν μεταξύ τους μέ¬ 
σα από ορεινές διαβάσεις οι οποίες ιστορικά έχουν λει¬ 
τουργήσει ως οδοί επικοινωνίας. 

(3) Χαρακτηριστικό για το σύστημα απορροής της Πε¬ 
ριφέρειας είναι και το σύστημα λιμνών οι οποίες όλες σχη¬ 
ματίζονται στο βόρειο τμήμα της, ενώ στον Αλιάκμονα 
βρίσκεται και η τεχνητή λίμνη Πολυφύτου η μεγαλύτερη 
όλων. 

(4) Διαμορφώνονται, έτσι, τρία γεωγραφικά υποσυστή¬ 
ματα: 

• οι ομαλές περιοχές μεταξύ των ορεινών όγκων, 

• οι λοφώδεις περιοχές, 

• και, τέλος, οι καθαυτό μεγάλοι ορεινοί όγκοι. 

(5) Χαρακτηριστικό στοιχείο του συστήματος αυτού 
αποτελεί η εξαιρετικά πλούσια πανίδα και χλωρίδα η 
οποία από τους βιότοπους στις λίμνες και στις παραλί¬ 
μνιες περιοχές μέχριτα οικοσυστήματα στα ορεινά και τις 
κοιλάδες των ποταμών παρουσιάζει ιδιαίτερο ενδιαφέ¬ 
ρον. 

(6) Τόσο τα οικονομικά δεδομένα που αφορούν στις συ¬ 
νέπειες της πολιτικής σταθεροποίησης και της οικονομι¬ 
κής της Νομισματικής Ένωσης όσο και η ασκούμενη πο¬ 
λιτική για την ανάπτυξη των υποδομών, επικοινωνίας και 
ποιότητας ζωής, τη βελτίωση των δεξιοτήτων του εργατι¬ 
κού δυναμικού, τη στήριξη των επιχειρήσεων και στην 
προστασία του περιβάλλοντος αποτελούντο πλαίσιο που 
οδηγεί σε διαρθρωτικές αλλαγές στην οικονομία της χώ¬ 
ρας και της Περιφέρειας το οποίο, όμως, συνδυάζεται με 
τις επιπτώσειςτου αυξανόμενου ανταγωνισμού σε άλατα 
επίπεδα, ο οποίος εκφράζεται με μεγαλύτερες κινήσεις 
κεφαλαίου, αγαθών και ανθρώπων σε παγκόσμια πια κλί¬ 
μακα. 

(7) Αυτές οι κινήσεις είναι ιδιαίτερα σημαντικές για τις 
προς βορρά και προς δυσμάς γειτονικές χώρες της Περι¬ 
φέρειας. Σταδιακά οι σχέσεις, σε όλα τα επίπεδα, με τις 
περιοχές αυτές αυξάνονται με αποτέλεσμα να μπορεί να 
θεωρηθεί ότι η Περιφέρεια θα μετασχηματιστεί ως η από¬ 
ληξη ενός δικτύου αξόνων προς βορρά όσο και προς τα 
δυτικά. 

(8) Η Περιφέρεια, επομένως, μετασχηματίζεται από 
ακριτική Περιφέρεια αποκομμένη από τους γείτονες της, 
σε Περιφέρεια πύλη της χώρας και της Ευρωπαϊκής Ένω¬ 
σης. Όσο αναδιαρθρώνονται οι οικονομίες των προς βορ¬ 


ρά γειτονικών χωρών, τόσο η Περιφέρεια θα αποβάλλει το 
χαρακτήρα του συνοριακού αδιεξόδου και θα μετασχη¬ 
ματίζεται σε μια Περιφέρεια συνοριακή στα εξωτερικά σύ¬ 
νορα της χώρας και της Ευρωπαϊκής Ένωσης. Ιδιαίτερο 
ρόλο στη διαδικασία αυτή θα παίξει κατά κύριο λόγο η 
Εγνατία Οδός και οι προβλεπόμενοι Κάθετοι Άξονες. Με 
την ολοκλήρωση των έργων αυτών και με την εκτέλεση 
έργων οδικών υποδομών στις προς βορρά χώρες και μελ¬ 
λοντικούς εταίρους στην ΕΕ η "ενδοχώρα" της Περιφέρει¬ 
ας θα αυξηθεί σημαντικά με ανάλογες επιπτώσεις, τόσο 
στο αναπτυξιακό της πρότυπο όσο και στη συνοχή της. 

(9) Η κατάσταση αυτή οδηγεί στην ενδυνάμωση των 
αστικών κέντρων των νομών της Περιφέρειας. Καθοριστι¬ 
κό στοιχείο για τη δομή του συστήματος αστικών κέντρων 
της Περιφέρειας αποτελεί ο πυρήνας ή το δίπολο Κοζά¬ 
νης - Πτολεμαΐδας στο οποίο διαρθρώνονται το Αμύνταιο 
και η Φλώρινα προς βορρά και τα Γρεβενά στο νότο. Η 
ολοκλήρωση της Εγνατίας θα συμβάλλει στην ενδυνάμω¬ 
ση της ενσωμάτωσης των Γρεβενών στο σύστημα, καθώς 
και της Καστοριάς μέσα από τον άξονα Κρυσταλλοπηγή - 
Καστοριά - Σιάτιστα - Εγνατία. 

(10) Η Περιφέρεια συνδέεται με στενότερους λειτουρ¬ 
γικούς δεσμούς και με τα μητροπολιτικά κέντρα της χώ¬ 
ρας, τη Θεσσαλονίκη κατά κύριο λόγο, αλλά και την Αθή¬ 
να. Τ ο σχήμα αυτό δεν θα είναι ολοκληρωμένο αν δεν ανα- 
φέρονται ορισμένα αδύνατα σημεία, που, όπως και σε όλη 
τη χώρα, παρατηρούνται και εδώ. Πρόκειται για το στα¬ 
διακό περιορισμό και δραστηριότητα κατοίκησης και πα¬ 
ραγωγής στον ορεινό χώρο, που αποτελεί σημαντικό τμή¬ 
μα της Περιφέρειας, αλλά και για την εμμονή στις περιο¬ 
χές αυτές παραδοσιακών προτύπων και τις αυξανόμενες 
πιέσεις που ασκούνται και εδώ, όπως και αλλού, από τον 
ανταγωνισμό των αγορών και από τις μετακινήσεις αν¬ 
θρώπων. 

(11) Καθοριστικό στοιχείο για την ανάπτυξη της Περι¬ 
φέρειας αποτελούν η οικονομία της ενέργειας και οι προ¬ 
οπτικές, η σταθεροποίηση και η αντιμετώπιση μακροχρό¬ 
νια της οικονομίας της γούνας, η διαφοροποίηση του πα¬ 
ραγωγικού προτύπου και ο εμπλουτισμός του με νέες 
δραστηριότητες. 

(12) Οι διαρθρωτικές αλλαγές στις γειτονικές προς την 
Περιφέρεια χώρες, η ανάπτυξη υποδομών επικοινωνίας 
μεταφορών και μετακινήσεων θα αποτελέσουν μηχανι¬ 
σμούς πρόκλησης της αναπτυξιακής διαδικασίας στη Δυ¬ 
τική Μακεδονία, η οποία σταδιακά θα διαμορφώσει ένα 
νέο πρότυπο τόσο ως προς τη χώρα (Πύλη) αλλά και ως 
προς το ευρύτερο γεωγραφικό της περιβάλλον. 

2. Αξιολόγηση της υπάρχουσας κατάστασης και προο¬ 
πτικών στο επίπεδο της Περιφέρειας 

2.1. Η αναπτυξιακή φυσιογνωμία. Αξιολόγηση και προ¬ 
οπτικές 

(13) Παρά τις προσπάθειες επενδύσεων που έχουν 
πραγματοποιηθεί στο πλαίσιο των αναπτυξιακών νόμων, 
και ορισμένες φορές ανεξάρτητα από αυτούς, η βασική 
παραγωγική δομή της Περιφέρειας εκτός από συγκεκρι¬ 
μένες παραδοσιακές δραστηριότητες του πρωτογενή το¬ 
μέα και κάποιες καινοτομικές σ’ αυτόν, το παραδοσιακό 
πρότυπο της Περιφέρειας κυριαρχείται από το ιστορικό 
κύκλωμα της γούνας και από το σχετικά πρόσφατο ενερ¬ 
γειακό σύμπλεγμα. Η κυριαρχία των δύο αυτών κλάδων 
καθιστά την εξάρτηση της οικονομίας της Περιφέρειας 
από αυτούς ιδιαίτερα σημαντική, περιορίζει προσπάθειες 

ανάπτυξης προς άλλες κατευθύνσεις και δημιουργεί μια 
"εικόνα" ως προς τις αναπτυξιακές δυνατότητες της Περι¬ 
φέρειας σε τρίτους η οποία αφίσταται των πόρων και των 
δυνατοτήτων της. 

(14) Τόσο ο πρωτογενής όσο και ο δευτερογενής τομέ¬ 
ας δεν έχουν καταφέρει να προσανατολιστούν σε ένα βιώ¬ 
σιμο αναπτυξιακό πρότυπο, παρά τις δυνατότητές τους. 
Στον τομέα των υπηρεσιών οι αλλαγές είναι ιδιαίτερα δυ¬ 
ναμικές. Εκτός από την ανάπτυξη του εμπορίου στις τοπι¬ 
κές αγορές που αποτελεί άμεση συνέπεια της ροής χρη¬ 
μάτων στην Περιφέρεια, η ανάπτυξη στοιχείωντου κοινω¬ 
νικού εξοπλισμού και παιδείας (ΤΕΙ) συνέβαλε ιδιαίτερα 
στην δημιουργία προσφοράς όλων των υπηρεσιών του 
τριτογενούς με αποτέλεσμα την σημαντική βελτίωση της 
ποιότητας ζωής των κατοίκων. Ιδιαίτερο ρόλο προς την 
κατεύθυνση της ανάπτυξης των υπηρεσιών παίζει και η 
δημιουργία εισοδημάτων από την ΔΕΗ και στις περιόδους 
που δεν αντιμετωπίζει κρίση από το κύκλωμα της γούνας. 

(15) Παράλληλα, άρχισε και η τουριστική ανάπτυξη κυ¬ 
ρίως του ορεινού τουρισμού αναψυχής, του οικολογικού 
τουρισμού και του χειμερινού τουρισμού στα χιονοδρομικά 
κέντρα της περιοχής. Οι λίμνες των Πρεσπών και της Κα¬ 
στοριάς, μαζί με την πόλη, αποτελούν αναδυόμενες περιο¬ 
χές οικολογικού, εναλλακτικού και πολιτιστικού τουρισμού. 

(16) Η αποκλειστική κυριαρχία της γούνας στην Καστο¬ 
ριά και της παραγωγής ηλεκτρικής ενέργειας στην Κοζά¬ 
νη και την Φλώρινα δημιουργούν εξαρτήσεις που επιβάλ¬ 
λουν, παρά την προοπτική ανάπτυξης υπό όρους και των 
δύο κλάδων, σταδιακή διαφοροποίηση του παραγωγικού 
προτύπου. 

(17) Πρόσθετο προωθητικό στοιχείο αποτελεί και το 
ενεργειακό "μέλλον" της Περιφέρειας με την εισαγωγή 
δηλαδή στην παραγωγή ηλεκτρικής ενέργειας, εκτός του 
λιγνίτη που διαθέτει η περιοχή, και του φυσικού αερίου 
του οποίου ο αγωγός φθάνει μέχριτην Περιφέρεια και στο 
απώτερο μέλλον θα μπορούσε να επεκταθεί μέχρι τα αλ¬ 
βανικά σύνορα. 

2.2. Η χωροταξική οργάνωση. Αξιολόγηση και προοπτι¬ 
κές (χάρτης Β.4). 

2.2.1. Χωροταξική οργάνωση υποδομών 

2.2.1.1. Μεταφορές 

(18) Το εσωτερικό οδικό δίκτυο της Περιφέρειας, πα¬ 
ρουσιάζει σήμερα δύο προβληματικά χαρακτηριστικά: α) 
Οι κύριοι, από πλευράς φόρτων, άξονες είναι ανεπαρκείς 
για την κάλυψη των υφιστάμενων αναγκών, ιδιαίτερα κα¬ 
τά τις ώρες αιχμής, β) το δευτερεύον δίκτυο είναι δαιδα- 
λώδες. 

(19) Σιδηροδρομικό δίκτυο υπάρχει μόνο στον άξονα 
Φλώρινα - Αμύνταιο / Πτολεμαϊδα - Κοζάνη. Η σημερινή 
λειτουργία του δεν εναρμονίζεται με τις προοπτικές που 
διανοίγονται από το έργο της Εγνατίας Οδού και των Κα¬ 
θέτων Αξόνων. Ακόμα και σήμερα, η προβληματική λει¬ 
τουργία του σιδηροδρόμου είναι εμφανής, τουλάχιστον 
σε ότι αφορά τη μεταφορά εμπορευμάτων ή υλικών.). 

(20) Σεό,τι αφορά τη βελτίωση των αεροδρομίων έχουν 
γίνει σημαντικές επιλογές και έχουν ολοκληρωθεί αντί¬ 
στοιχα έργα. 

Η Περιφέρεια εξυπηρετείται σήμερα από τα αεροδρό¬ 
μια Καστοριάς και Κοζάνης στα οποία πραγματοποιού¬ 
νται μόνο πτήσεις δρομολογίων εσωτερικού. Το αερο¬ 
δρόμιο της Καστοριάς διαθέτει πλέον υποδομή αεροδια¬ 
δρόμου για διεθνείς πτήσεις. 


(21) Η υλοποίηση των βασικών έργων μελετών όπως αυ¬ 
τή της Εγνατίας οδού, του Κάθετου Άξονα Νίκης-Φλώρι- 
νας-Κοζάνης-Ορίων Νομού Λάρισας, του άξονα Κρυ¬ 
σταλλοπηγής - Σιάτιστας, της βελτίωσης της υποδομής 
των σιδηροδρομικών γραμμών Θεσσαλονίκης-Φλώρινας- 
ΡΥΒΟΜ και Θεσσαλονίκης-Αμυνταίου-Κοζάνης και των 
αεροδρομίων Κοζάνης και Καστοριάς, κρίνεται ότι θα βελ¬ 
τιώσουν τη χωροταξική ένταξη της Περιφέρειας, τόσο 
στο διαπεριφερειακό όσο και το διεθνές επίπεδο. 

2.2.1.2. Ενέργεια 

(22) Στην Περιφέρεια, λειτουργεί το σημαντικότερο 
ηλεκτροπαραγωγικό κέντρο της χώρας. Το 75% του εθνι¬ 
κά καταναλισκόμενου ηλεκτρικού ρεύματος παράγεται 
στη Δυτική Μακεδονία. Η πρώτη ύλη για την παραγωγή 
αυτή εξορύσσεται από τα λιγνιτικά πεδία της λεκάνης 
Φλώρινας - Αμυνταίου - Πτολεμαΐδας - Σαριγκιόλ. 

Δίκαια λοιπόν οι Νομοί Κοζάνης και Φλώρινας μπορούν 
να χαρακτηριστούν ως Εθνικό Ενεργειακό Κέντρο. 

Η ενεργειακή αυτοτέλεια της χώρας στηρίζεται στη Δυ¬ 
τική Μακεδονία, τους φυσικούς της πόρους, σταχωροθε- 
τημένα εργοστάσια και το ανθρώπινο δυναμικό. 

Στις δύο μεγάλες πόλεις (Κοζάνη - Πτολεμαϊδα) της Πε¬ 
ριφέρειας εφαρμόζεται σύστημα τηλεθέρμανσης, που 
αντλεί θερμική ενέργεια από τους ΑΗΣ Αγ. Δημητρίου και 
Πτολεμαΐδας αντίστοιχα, ενώ τηλεθέρμανση κατασκευά¬ 
ζεται στους Δήμους Αμυνταίου και Φιλώτα με αντλούμενη 
θερμότητα από τον ΑΗΣ Αμυνταίου - Φιλώτα. 

Υδατικό δυναμικό 

(23) Το έντονο ανάγλυφο που εμφανίζεται κατά μήκος 
μιας σχεδόν κεντρικής ζώνης με κατεύθυνση ΒΔ-ΝΑ διαι¬ 
ρεί την Περιφέρεια σε δύο τμήματα: Το ανατολικό τμήμα, 
που χαρακτηρίζεται ως πεδινό από πλευράς ανάγλυφου, 
και το σχετικά ορεινό δυτικό τμήμα. 

Το δυτικό τμήμα δεν έχει υποστεί σημαντικές ανθρωπο- 
γενείς παρεμβάσεις, είναι όμως φτωχό σε υπόγεια ύδατα. 
Το ανατολικό τμήμα περιέχει τους πλούσιους υδροφορείς, 
τα αποδοτικότερα εδάφη, αλλά και τα λιγνιτοφόρα πεδία. 
Στην περιοχή των λιγνιτορυχείων το ανάγλυφο μεταβάλλε¬ 
ται διαρκώς εξ αιτίας της κίνησης του μετώπου εξόρυξης 
καιτων αποθέσεωντων στείρων, το έδαφος υποβαθμίζεται 
ποιοτικά, και ο υδροφορέας ταπεινώνεται, αφού για την 
εξόρυξη είναι απαραίτητη η άντληση των υδάτων που βρί¬ 
σκονται σε μικρότερο βάθος από το κοίτασμα. 

Ο Νομός Γρεβενών θεωρείται από τους προβληματικούς 
σε ό,τι αφορά τα υπόγεια νερά, παρά το γεγονός ότι παρου¬ 
σιάζεται πλούσιος σε επιφανειακά. Οι περιοχές τις οποίες 
διατρέχει ο Αλιάκμονας θεωρούνται οι πλέον προνομιούχες 
από πλευράς δυνατότητας άρδευσης. Στο Νομό, έχει ήδη 
ολοκληρωθεί η κατασκευή του αρδευτικού Κιβωτού - Κοκκι- 
νιάς και του αρδευτικού Καρπερού - Δήμητρας. 

Το υδάτινο δυναμικό του Νομού Καστοριάς είναι αξιό¬ 
λογο, τόσο από πλευράς επιφανειακών όσο και από πλευ¬ 
ράς υπογείων υδάτων. Σημαντικότεροι φορείς επιφανεια¬ 
κών νερών είναι η λίμνη της Καστοριάς και ο ποταμός 
Αλιάκμονας. 

Στη λεκάνη Πτολεμαΐδας - Κοζάνης, στο βαθμό που η 
ανάπτυξη του μετώπου εξόρυξης προχωράει, η εκμετάλ¬ 
λευση των υπογείων υδάτων στην περιοχή θα γίνεται όλο 
και πιο προβληματική. Για την κάλυψη των μελλοντικών 
αναγκών, εντοπίστηκε ο Καρστικός Υδροφορέας Βερμί¬ 
ου, του οποίου τα νερά χρησιμοποιούνται για υδρευτι- 
κούς και αρδευτικούς σκοπούς. 

Ο Νομός Φλώρινας είναι ο πλέον "υδροφόρος 11 νομός 
της Περιφέρειας, με 6 συνολικά λίμνες και πλούσια υπό¬ 
γεια υδροφορία, εκτός του νότιου τμήματος όπου η υπε- 
ράντληση δημιουργεί κινδύνους. 

Οι προσχωσιγενείς λεκάνες Αμυνταίου και Φλώρινας 
προσφέρουν μέσω υδρογεωτρήσεων που έχουν γίνει 
στην περιοχή, νερά για την κάλυψη αρδευτικών αναγκών, 
η υδροφορία των οποίων συναρτάται με την επέκταση της 
εξόρυξης. 

2.2.1.3. Υποδομές περιβάλλοντος 

(24) Η αποχέτευση του συνόλου των οικισμών της Περι¬ 
φέρειας εξυπηρετείται τοπικά. Ωστόσο σημαντικές υπερ- 
τοπικού χαρακτήρα εγκαταστάσεις βιολογικών καθαρι¬ 
σμών (ΒΙΟ.ΚΑ) έχουν κατασκευασθεί και λειτουργούν σε 
τέσσερα αστικά κέντρα, ενώ σε άλλα δύο βρίσκονται ακό¬ 
μα στη φάση της κατασκευής. 

(25) Σε ότι αφορά τη διάθεση των στερεών αποβλήτων, 
η κατάσταση στην Περιφέρεια ήταν μέχρι πρόσφατα ανε¬ 
ξέλεγκτη, με περισσότερες από 70 συνολικά χωματερές 
ναΐλειτουργούνΐ διάσπαρτες και χωρίς υποδομή, αποτε¬ 
λώντας εστίες μολύνσεων. 

Στο πλαίσιο της Ολοκληρωμένης Διαχείρισης Απορριμ¬ 
μάτων Δυτικής Μακεδονίας, προβλέπεται η που προβλέ¬ 
πει την κατασκευή ενός κέντρου ΧΥΤΑ στους χώρους των 
αδρανώνπεδίων εξόρυξης, και διαδικασίες ανακύκλωσης 
απορριμμάτων με δημιουργία δικτύου συγκέντρωσης και 
συλλογής των ανακυκλώσιμων και σύστημα συλλογής ει¬ 
δικών απορριμμάτων (νοσοκομειακά, μπάζα κλπ). Εχει 
ήδη ξεκινήσει η υλοποίηση της Α’ φάσηςτου συστήματος. 

2.2.2 Οικιστικό δίκτυο 

(26) Οι τάσεις εξέλιξης του πληθυσμού κατά την 20ετία 
1971-1991, καθώς και οι νέες συνθήκες που δημιουργή- 
θηκαν μετά τους σεισμούς στο Ν. Γρεβενών και την απο¬ 
βιομηχάνιση της περιοχής διαμορφώνουν μια πραγματι¬ 
κότητα που εκφράζεται από την πληθυσμιακή συρρίκνω¬ 
ση των ορεινών οικισμών και τη συγκέντρωση του πληθυ¬ 
σμού στα αστικά κέντρα, με ελάχιστες εξαιρέσεις. 

Πληθυσμιακή αύξηση σημειώνουν οι οικισμοί με αυξη¬ 
μένη οικονομική δραστηριότητα: α) όσοι βρίσκονται στον 
άξονα εξόρυξης λιγνίτη και ηλεκτροπαραγωγής και β) οι 
πρωτεύουσες των Νομών. 

Στην Περιφέρεια κυριαρχούν δυο βασικοί άξονες ανά¬ 
πτυξης που προσδιορίζουν σε σημαντικό βαθμό και τις τά¬ 
σεις εξέλιξης του οικιστικού δικτύου: 

• Ο άξονας εξόρυξης λιγνίτη, Φλώρινα - Αμύνταιο - Πτο- 
λεμαϊδα - Σαριγκιόλ. 

• Ο άξονας της γούνας, Καστοριά - Άργος Ορεστικό - 
Σιάτιστα - Βόϊο. 

(27) Στη Δυτική Μακεδονία, εκτός από τις έδρες των νέ¬ 
ων Δήμων, σημαντικός είναι ο ρόλος και η δυναμική και 
άλλων αστικών κέντρων, τα οποία μαζί με τις πρωτεύου¬ 
σες των Νομών καλύπτουν ένα δίκτυο λειτουργιών, που 
διαφοροποιείται αρκετά από το συγκεντρωτικό πυραμι¬ 
δοειδές μοντέλο που συνήθως ισχύει. Παράλληλα έχουν 
αναπτυχθεί κάποια αστικά κέντρα που, διαμορφώνουν το 
πλέγμα των πόλων της Περιφέρειας. 

2.2.3. Χωρική οργάνωση των παραγωγικών δραστηριο¬ 
τήτων 

2.2.3.1. Αγροτικές δραστηριότητες 

(28) Παράτο ορεινό ανάγλυφο, σημαντικό ποσοστό της 
έκτασης της Δυτικής Μακεδονίας (24.26%) καταλαμβάνε¬ 


ται από καλλιεργούμενες εκτάσεις. Ωστόσο, και παρά 
τους πλούσιους υδάτινους πόρους, η Περιφέρεια εμφά¬ 
νιζε ως πρόσφατα πολύ χαμηλό ποσοστό άρδευσης: η 
αρδευόμενηγη κάλυπτε το 1991, μόλις το 2.9% της συνο¬ 
λικής έκτασης ή το 11.9% της γεωργικής γης. Από τότε 
μέχρι σήμερα έχουν κατασκευαστεί πολλά αρδευτικά έρ¬ 
γα και η εικόνα που περιγράφεται παραπάνω έχει τροπο¬ 
ποιηθεί. 

Το ανατολικό τμήμα της Περιφέρειας, που είναι και το 
πεδινό, περιέχει τους πλούσιους υδροφορείς και τα απο¬ 
δοτικότερα εδάφη. Όμως, η ανάπτυξη μετώπων εξόρυ¬ 
ξης στη λεκάνη Φλώρινας - Αμυνταίου - Πτολεμαϊδας - Σα- 
ριγκιόλ συρρικνώνει διαρκώς τη γεωργική γη της περιο¬ 
χής, υποβαθμίζει ποιοτικά τα εδάφη και καταστρέφει τον 
υδροφόρο ορίζοντα. 

Τα σχετικά ζητήματα θα πρέπει να αντιμετωπιστούν από 
Μελέτη Αποκατάστασης σε συνδυασμό με Ειδική Χωρο¬ 
ταξική Μελέτη. 

(29) Ευρωπαϊκά προγράμματα έχουν στηρίξει και στη¬ 
ρίζουν την κατασκευή αρδευτικών έργων στο Νομό στην 
κατεύθυνση της αύξησης της αποδοτικότητας των γεωρ¬ 
γικών εκμεταλλεύσεων. Ωστόσο, δεν έχει συντελεστεί 
αναδιάρθρωση των καλλιεργειών. Η αναστροφή αυτού 
του κλίματος εκτός από έργα υποδομής και στήριξης της 
γεωργίας προϋποθέτει κυρίως σημαντικές αναπτυξιακές 
πρωτοβουλίες στην κατεύθυνση της συγκράτησης του 
πληθυσμού, της εκπαίδευσης νέων ανθρώπων. 

(30) Οι δασικές εκτάσεις στην Περιφέρεια συγκεντρώ¬ 
νονται, κατά κύριο λόγο, στους ορεινούς όγκους οι οποί¬ 
οι καλύπτουν σημαντικό τμήμα της. Οι δασικές εκτάσεις 
εκτείνονται σε όλο το δυτικό τμήμα της Περιφέρειας που 
καλύπτεται από την οροσειρά της Πίνδου. Το νοτιότερο 
άκρο αυτής της ζώνης, έχει χαρακτηριστεί Εθνικός Δρυ¬ 
μός (Βάλια Κάλντα - Πρέσπα Νατούρα 2000). Τρία εν δυ¬ 
νάμει πεδία εξόρυξης λιγνίτη της ΛΑΡΚΟ, βρίσκονται σε 
προβληματικές θέσεις μέσα σε δασικές εκτάσεις, στις πε¬ 
ριοχές Σέρβια, Ζούζουλη και Γράμμος. 

(31) Στην Περιφέρεια της Δυτικής Μακεδονίας δεν 
υπάρχουν εκτεταμένες κτηνοτροφικές ζώνες αλλά συ¬ 
γκεντρώσεις κτηνοτροφικών μονάδων σε διάφορες θέ¬ 
σεις. 

(32) Η Δυτική Μακεδονία διαθέτει τεράστια αποθέματα 
επιφανειακών και υπογείων νερών, όμως η ποιότητα του 
υδάτινου δυναμικού δεν ελέγχεται. Είναι απαραίτητο να 
δημιουργηθεί η υποδομή ώστε να είναι δυνατός και ο σχε- 
διασμός για την αντιμετώπισή των σχετικών προβλημά¬ 
των. 

(33) Η επιφανειακή απορροή λιπασμάτων και φυτοφαρ¬ 
μάκων αποτελεί παράγοντα ρύπανσης για πολλές από τις 
λίμνες της Περιφέρειας: τις Πρέσπες, τη λίμνη της Κα¬ 
στοριάς, τη Βεγορίτιδα και τη Χειμαδίτιδα που παρουσιά¬ 
ζουν ευτροφισμό, και τη Ζάζαρη και τη λίμνη Πετρών. 

Να επισημανθεί ότι η μεγάλη χωρητικότητά της λίμνης 
Πολυφύτου, την προστατεύει μέχρι σήμερα από κινδύ¬ 
νους ρύπανσης από τη χρήση φυτοφαρμάκων και λιπα¬ 
σμάτων στις γεωργικές εκμεταλλεύσεις στην ευρύτερη 
λεκάνη της, ενδέχεται όμως τα δεδομένα αυτά να αλλά¬ 
ξουν μετά τη λειτουργία του φράγματος Ιλαρίωνος. 

2.2.3.2. Δευτερογενής τομέας 

(34) Η χωροθέτηση των βιομηχανικών - βιοτεχνικών μο- 
νάδωντης περιοχής συγκεντρώνεται πάνω στους δύο βα¬ 
σικούς άξονες: 

• Της ηλεκτροπαραγωγής 

• Της γουνοποιίας. 

Στον πρώτο, που καταλαμβάνει χωρικά ολόκληρο σχε- 
δόντο ανατολικό τμήμα της Περιφέρειας. Ο Νομός Κοζά¬ 
νης χαρακτηρίζεται ως 1 βιομηχανικά φθίνουσα περιοχήΐ 
αφού πολλές από τις βιομηχανίες έχουν μειώσει σημαντι¬ 
κά τις δραστηριότητές τους. 

Επίσης, ενώ η επεξεργασία της γούνας εμφανίζεται συ¬ 
γκεντρωμένη πάνω στον άξονα Καστοριά - Άργος Ορεστικό 
- Σιάτιστα, εντούτοις σ’ ολόκληρο σχεδόν το Ν. Καστοριάς 
αλλά και σε οικισμούς του Ν. Κοζάνης γύρω απάτη Σιάτιστα, 
λειτουργούν εκατοντάδες μικρές βιοτεχνίες - οικοτεχνίες 
γουνοποιίας. Πολλές από τις επιχειρήσεις αυτές δεν είναι 
καθετοποιημένες ως προς τη διαδικασία της παραγωγής. 

Εξόρυξη-ηλεκτροπαραγωγή 

(35) Χωρικά η εξόρυξη καταλαμβάνει πολύ μεγάλο τμή¬ 
μα της ανατολικής περιοχής της Περιφέρειας. 

Σήμερα, το κύριο μέτωπο εξόρυξης λιγνίτη καταλαμβά¬ 
νει μια ζώνη ανάμεσα στην Εθνική οδό Κοζάνης - Πτολε- 
μαϊδας και τους πρόποδες του Βερμίου, στο ύψος του οι¬ 
κισμού του Κλείτους. Η έκταση βόρεια του μετώπου μέχρι 
τον οικισμό του Αγ. Χριστοφόρου έχει εξαντληθεί από 
πλευράς κοιτάσματος και καλύπτεται από αποθέσεις 
στείρων υλικών που έχουν τροποποιήσει και το ανάγλυφο 
της λεκάνης. 

Ένα άλλο μέτωπο εξόρυξης λιγνίτη είναι αυτό που ανα¬ 
πτύσσεται τελευταία για τις ανάγκες του ΑΗΣ Αμυνταίου 
στο χώρο Αμυνταίου, Φιλώτα, Αναργύρων, Κλειδιού, Βεύ- 
ης, Αγ. Βαρθολομαίου, Μελίτης, Αχλάδας. 

Σύμφωνα με στοιχεία της ΔΕΗ, το απόθεμα λιγνίτη θα 
εξαντληθεί σε 60 περίπου χρόνια από σήμερα. Αυτό ση¬ 
μαίνει ότι ολόκληρη η λεκάνη Φλώρινας - Αμυνταίου - Πτο- 
λεμαϊδας - Σαριγκιόλ σε αυτό το διάστημα θα αλλάζει στα¬ 
διακά χρήση. 

Κατά μήκος των αξόνων Τρανό βάλτο - Σέρβια - Βέρμιο 
και Οινόη - Ροδίτης έχουν αναπτυχθεί μικρές και μεγάλες 
επιχειρήσεις εξόρυξης και επεξεργασίας μαρμάρου, άρι- 
στης ποιότητας. 

Μεταποίηση 

Για τη βιομηχανία, οργανωμένοι χώροι υποδοχής με τις 
κατάλληλες υποδομές αποτελούν η ΒΙΠΕ Φλώρινας και η 
ΒΙΠΕ Κοζάνης. Υλοποιούνται οι ΒΕΠΕ Γρεβενών και Δε- 
σκάτης. 

Σε ότι αφορά τα Βιομηχανικά πάρκα (ΒΙΟ.ΠΑ) αυτά υλο¬ 
ποιούνται στο Νομό Κοζάνης, (Κοζάνη, Εράτυρα και Σιά¬ 
τιστα) και θα συγκεντρώνουν επιχειρήσεις επεξεργασίας 
ξύλου, γαλακτοκομικών προϊόντων και γούνας. 

(36) Διάσπαρτες μονάδες μεταποίησης με απασχολού¬ 
μενους άνω των 20, παρατηρούνται κύρια στο Νομό Κο¬ 
ζάνης και λιγότερο στους Νομούς Φλωρίνης και Γρεβε- 
νών. Στο Νομό Καστοριάς. Κυριαρχεί η γουνοποιία και οι 
μικρές επιχειρήσεις οικογενειακού χαρακτήρα. 

(37) Η δραστηριότητα της ΔΕΗ κατά μήκος της ζώνης 
Φλώρινα - Αμύνταιο -Πτολεμάίδα - Κοζάνη, έχει διαταρά- 
ξει σημαντικά την οικολογική ισορροπία της περιοχής. 
Εκτός από την αέρια ρύπανση για την οποία κατά τα τε¬ 
λευταία χρόνια έχει γίνει μια προσπάθεια για την κατα¬ 
γραφή, αλλά σε ένα βαθμό και την αντιμετώπισή της, τα 
υπόλοιπα στοιχεία του φυσικού περιβάλλοντος έχουν, 
επίσης, υποστεί σοβαρές αλλοιώσεις και καταστροφές, 
χωρίς ωστόσο να έχει γίνει μια συστηματική προσπάθεια 
αντιμετώπισης. 


2.2.3.3. Τουρισμός 

(39) Η Περιφέρεια Δυτικής Μακεδονίας διαθέτει 3830 
τουριστικές κλίνες (2002) σε ξενοδοχειακά καταλύματα 
που αντιπροσωπεύουν μόλις το 0,6% του συνόλου των 
αντίστοιχων κλινών στη χώρα. Από αυτές το 32,5% βρί¬ 
σκονται στον Ν. Κοζάνης, το 30,0% στο Ν. Καστοριάς, το 
23,0% στο Ν. Φλωρίνης και το λοιπό 14,6% στο Ν. Γρεβε¬ 
νών. Διαθέτει επίσης 1370 κλίνες σε βοηθητικά καταλύ¬ 
ματα που συγκεντρώνονται κατά κύριο λόγο στο Ν. Γρε- 
βενών (43,0%) και λιγότερο στο Ν. Φλωρίνης (27,6%). 

Τα ξενοδοχειακά καταλύματα συγκεντρώνονται στα 
αστικά κέντρα, εξυπηρετώντας κυρίως ημεδαπούς πελά¬ 
τες καθώς και αγροτουριστικά καταλύματα στις περιοχές 
των Πρεσπών, αλλά και στο δυτικό άκρο του Νομού Γρε- 
βενών, στις ορεινές κοινότητες της οροσειράς της Πίν¬ 
δου, περιμετρικά από το χιονοδρομικό κέντρο Βασιλί- 
τσας. 

Οι αδυναμίες και τα προβλήματα του τομέα εντοπίζο¬ 
νται στα εξής σημεία: 

• Είναι περιορισμένη η συνολική και συντονισμένη αξιο¬ 
ποίηση τωντουριστικών πόρων με μέτρα που να τους συν¬ 
δέουν μεταξύ τους και να προβάλουν την Περιφέρεια συ¬ 
νολικά. 

• Πολύ περιορισμένη είναι και η τουριστική υποδομή 
(οδικό δίκτυο, προβολή-διαφήμιση, ποιοτικές τουριστι¬ 
κές υπηρεσίες). 

• Δεν έχει επιτευχθεί επαρκής ανάδειξη των μνημείων 
της περιοχής. 

• Η ενημέρωση των πληθυσμών των ορεινών περιοχών 
που αποτελούν τουριστικούς πόλους ανάπτυξης είναι ελ- 
λειπής και απουσιάζουν προγράμματα εκπαίδευσης και 
κατάρτισης του ανθρώπινου δυναμικού σε τουριστικά 
επαγγέλματα. 

• Η δυσφήμιση της περιοχής του βιομηχανικού άξονα 
Κοζάνης-Πτολεμαϊδας λόγω της ρύπανσης του περιβάλ¬ 
λοντος. 

(40) Σήμερα τουριστική κίνηση παρατηρείται: 

• Στον άξονα της γουνοποιίας, Καστοριά - Αργος Ορε¬ 
στικό - Σιάτιστα (εμπορικός τουρισμός). 

• Στα χιονοδρομικά κέντρα Πισοδερίου - Βασιλίτσας 
και λιγότερο στα χιονοδρομικά κέντρα Βίτσιου και Καϊμα- 
κτσαλάν στα σύνορα με το Νομό Πέλλας. 

• Στον Εθνικό Δρυμό Πρεσπών (οικοτουρισμός) 

• Στον Εθνικό Δρυμό Πίνδου (Βάλια Κάλντα) και τις 
ορεινές κοινότητες του Νομού Γρεβενών στις οποίες 
έχουν τα τελευταία χρόνια αναπτυχθεί κάποιες μικρές μο¬ 
νάδες καταλυμάτων. 

• Στην Αιανή λόγω του αρχαιολογικού ενδιαφέροντος 
που παρουσιάζει. 

• Στον οικισμό του Νυμφαίου στο Βίτσι όπου έχει και τις 
εγκαταστάσεις της η γνωστή οικολογική ομάδα 'Άρκτού- 
ρος" που περιθάλπει, επανεντάσσει στο φυσικό τους πε¬ 
ριβάλλον και παρακολουθεί αρκούδες που προέρχονται 
κυρίως από αιχμαλωσία. 

(41) Τα πλούσια οικοσυστήματα, οι περιοχές φυσικού 
κάλους, το υδάτινο στοιχείο των λιμνών και ποταμών, τα 
σπήλαια, τα γεφύρια (ιδιαίτερα στο Νομό Γρεβενών) ο τε¬ 
ράστιος αρχαιολογικός πλούτος της Περιφέρειας είναι εν 
δυνάμει αναπτυξιακοί πόροι στην κατεύθυνση του τουρι¬ 
σμού και της αναψυχής. 

Το δυναμικό της Περιφέρειας σ’ αυτόν τον τομέα είναι 
αξιόλογο και γίνονται ήδη προσπάθειες για την αξιοποίη¬ 
σή του μέσω των προγραμμάτων που υλοποιούνται ή σχε- 

διάζονται με κοινοτικούς ή εθνικούς πόρους. Η βελτίωση 
των οδικών, σιδηροδρομικών και αεροπορικών συνδέσε¬ 
ων θα διευκολύνει τις δυνατότητες πρόσβασης στην πε¬ 
ριοχή, γεγονός ιδιαίτερα σημαντικό για την ανάπτυξη του 
τουρισμού. 

2.2.4. Ειδικές θεματικές κατηγορίες χώρου 

2.2.4.1. Αστικός χώρος - Ζώνες οικιστικής χρήσης 

(42) Η οικιστική ανάπτυξη στην Περιφέρεια δεν εμφανί¬ 
ζει κατά κανόνα προβλήματα χωρικής οργάνωσης, εκτός 
από ορισμένες περιπτώσεις που το πρόβλημα εντοπίζεται 
στην εσωτερική δομή των οικισμών. 

Όσον αφορά την κατοικία, ισχυρές ανακατατάξεις στη 
χωροθέτησή της δημιουργήθηκαν μετά τους σεισμούς, 
με τη συγκέντρωση νέων κατοικιών στα αστικά κέντρα και 
αντίστοιχη εγκατάλειψη της υπαίθρου. Ένα θέμα προς 
αντιμετώπιση είναι, επομένως, οι εγκαταλελειμμένοι οικι¬ 
σμοί. 

Όλοι οι οικισμοί της Περιφέρειας είναι από θεσμικής 
απόψεως οικισμοί Α' κατοικίας. Πολλοί όμως από τους 
ορεινούς και δημογραφικά συρρικνούμενους οικισμούς 
των Νομών Γρεβενών και Καστοριάς και κάποιοι των Νο¬ 
μών Φλώρινας και Κοζάνης έχουν από λειτουργική άποψη 
αποκτήσει το ρόλο των οικισμών Β' κατοικίας. 

• Στη Δυτική Μακεδονία έχουν εκπονηθεί ΓΠΣ για όλα 
τα μεγάλα αστικά κέντρα. 

• Στην Κοζάνη στη θέση Πάίάμπορο σε μια έκταση 500 
περίπου στρεμμάτων έχει χωροθετηθεί η ΖΕΠ (Ζώνη 
Ενεργού Πολεοδομίας) Κοζάνης (ΦΕΚ 138Δ/89). 

• Σε πολλούς από τους οικισμούς κάτω των 2000 κατοί¬ 
κων έχουν γίνει πολεοδομικές μελέτες. 

(43) Η Δυτική Μακεδονία έχει να επιδείξει σημαντικές 
περιοχές που διατηρούν, έστω και αποσπασματικά, την 
αρχιτεκτονική παράδοση. Σημαντικοί είναι εκείνοι οι οικι¬ 
σμοί οι οποίοι έχουν αρχιτεκτονικό και πολεοδομικό εν¬ 
διαφέρον και όπου οι ίδιοι, ή τμήματα τους, είναι χαρα¬ 
κτηρισμένοι παραδοσιακοί (Καστοριά, Σιάτιστα, Εράτυ- 
ρα, Καλλονή, Σπήλαιο, Νυμφαίο, Πεντάλοφος). Σοβαρά 
προβλήματα θέτει η διατήρηση και η προβολή αυτού του 
πλούτου, κυρίως στα αστικά κέντρα της Περιφέρειας. 

(44) Η δραστηριότητα της ΔΕΗ κατά μήκος της ζώνης 
Αμύνταιο-Πτολεμάίδα- Κοζάνη, δημιουργεί σοβαρά προ¬ 
βλήματα ρύπανσης στα αστικά κέντρα και τους οικισμούς 
της περιοχής. Σημαντική βελτίωση της κατάστασης της 
ατμόσφαιρας, ιδιαίτερα στις δύο μεγάλες πόλεις ( Κοζά¬ 
νη - Πτολεμάίδα), έχει σημειωθεί μετά την έναρξη της λει¬ 
τουργίας του συστήματος τηλεθέρμανσης των πόλεων 
αυτών. 

2.2.4.2. Δίκτυα φυσικού και πολιτιστικού περιβάλλοντος 

(45) Ο οικολογικός πλούτος της Περιφέρειας είναι χω¬ 
ρικά συγκεντρωμένος σε τέσσερεις κυρίως ζώνες : 

• την οροσειρά της Πίνδου και του Γράμμου στο Δυτικό 
άκρο της Περιφέρειας, 

• τον κεντρικό άξονα Πρέσπες - Περιστέρι - Βίτσι - Σι- 
νιάτσικο και Βούρινος 

• την περιοχή των λιμνών Ζάζαρης - Χειμαδίτιδας - Βε- 
γορίτιδας - Πετρών 

• και τη ΝΔ λωρίδα Βελβενδός - λίμνη Πολύφυτου. 

Οι δύο πρώτες ζώνες, λόγω της ελάχιστης και ήπιας αν- 
θρωπογενούς παρέμβασης, έχουν διατηρήσει τα αισθητι¬ 
κά τους χαρακτηριστικά και αποτελούν στο σύνολο τους 
αξιόλογα τοπία. 

(46) Η Δυτική Μακεδονία διαθέτει μεγάλη πολιτιστική 


κληρονομιά και μνημεία. Τα αρχαιολογικά ευρήματα της 
περιοχής της Αιανής, Πετρών, Αγ. Παντελεήμονα, Λεβαί- 
ας, Φιλώτα, Μελίτης (Σέτεινα), Αρμενοχωρίου, της περιο¬ 
χής του Δισπηλιού, της περιοχής των Σερβίων και της 
Πτολεμαϊδας αποτελούν σημαντικούς πόλους ενδιαφέ¬ 
ροντος μαζί με την ιερά μονή Ζαβόρδας, μαζί με τις πο¬ 
λυάριθμες εκκλησίες και τα αρχοντικά - ιδιαίτερα της Κα¬ 
στοριάς και της Σιάτιστας, της Εράτυρας και της Κοζά¬ 
νης, καθώς και οι παραδοσιακοί οικισμοί Σιάτιστας, Πε- 
ντάλοφου, Βλάστης, Νυμφαίου Ψαράδων, Αγ. Γερμανού, 
Καλλονής Γ ρεβενών. 

Η τρίτη περιοχή των λιμνών χρήζει ιδιαίτερης προσοχής 
αφού είναι ενταγμένη στο δίκτυο προστασίας ΝαΙυΓα 
2000, αλλά ταυτόχρονα υφίσταται έντονες πιέσεις από 
την εξορυκτική δραστηριότητα της ΔΕΗ. 

Η τέταρτη περιοχή, Βελβενδού - Πιερίων, περιέχει του¬ 
λάχιστον σε επίπεδο μορφολογικό - οπτικό και ένα τερά¬ 
στιο τεχνητό στοιχείο, την λίμνη Πολύφυτου, που αποτε¬ 
λεί πλέον συμπλήρωμα του φυσικού τοπίου των δασικών 
εκτάσεων του ορεινού όγκου των Πιερίων. 

Ο συνδυασμός των σημαντικών περιοχών φυσικού κάλ¬ 
λους με την πλούσια ιστορική και πολιτιστική κληρονομιά 
μπορούν να αποτελόσουν πόλους έλξης και, με την κα¬ 
τάλληλη προβολή και αξιοποίησή τους, μπορεί να προ- 
κληθεί μια σταθερή τουριστική κίνηση και κατ’ επέκταση 
μια συμπληρωματική απασχόληση και πηγή εισοδήματος 
για την περιοχή. 

3. Πρόταση Περιφερειακού Πλαισίου Χωροταξικού Σχε- 
διασμού και Αειφόρου Ανάπτυξης της Περιφέρειας 

3.1. Πρότυπο χωρικής ανάπτυξης (χάρτης Δ.1.1). 

(47) Το πρότυπο Χωρικής Ανάπτυξης προκύπτει ως συ- 
νισταμένη των αναπτυξιακών επιλογών όπως αυτές εκ¬ 
φράζονται από τον μέχρι το 2006 (2008) σχεδίασμά του Γ’ 
ΚΠΣ και τις εφαρμογές του και των δράσεων όλων των συ¬ 
ντελεστών που συμμετέχουν στις οικονομικές και κοινω¬ 
νικές διαδικασίες. 

(48) Οι γενικοί στόχοι που καθορίζουν και το πρότυπο 
χωρικής οργάνωσης της Περιφέρειας συγκεκριμενοποι¬ 
ούνται στο χώρο: 

• Με την επιδίωξη συγκρότησης ενός ισόρροπου και 
πολυκεντρικού δικτύου αστικών κέντρων, 

• Με την ενδυνάμωση και βελτίωση των αστικών κέ¬ 
ντρων της Περιφέρειας, 

• Μετην ανάπτυξη ενός βιώσιμου προτύπου ανάπτυξης 
της υπαίθρου, 

• Με την ανάπτυξη ολοκληρωμένων συστημάτων μετα¬ 
φορών και πρόσβασης της γνώσης, 

• Με τη βελτίωση της προσπελασιμότητας της Περιφέ¬ 
ρειας και της εσωτερικής της συνοχής, 

• Με τη διάχυση της πληροφορίας και της γνώσης, 

• Με την αναπτυξιακή αξιοποίηση των φυσικών και πο¬ 
λιτιστικών πόρων, 

• Με τη συνεπή διαχείριση των υδατικών πόρων και την 
πρόληψη των κινδύνων φυσικών καταστροφών. 

• Στη συνετή χρήση των φυσικών της πόρων, πράγμα 
του συνεπάγεται τη συμφιλίωση του ενεργειακού ανα¬ 
πτυξιακού προτύπου με τον έλεγχο και τον περιορισμό 
της ρύπανσης. 

(49) Το οικιστικό δίκτυο της Περιφέρειας συγκροτείται 
μέσα από τη λειτουργική δικτύωση των αστικών της κέ¬ 
ντρων Σιάτιστα - Κοζάνη - Πτολεμάίδα - Αμύνταιο - Φλώρι¬ 
να και Καστοριά - Νεάπολη - Σιάτιστα και Γρεβενά. 

(50) Παρά τη διπλή γραμμική του διάταξη το πρωτεύον 
αυτό οικιστικό δίκτυο της Περιφέρειας εμφανίζει στοιχεία 
αύξουσας λειτουργικής ολοκλήρωσης η οποία επιταχύ¬ 
νεται από τις αναπτυσσόμενες υποδομές μεταφορών και 
επικοινωνιών. Η Εγνατία θα αποτελέσει σημαντικό μηχα¬ 
νισμό λειτουργικής ολοκλήρωσης του δικτύου αυτού, το 
οποίο μορφολογικά σήμερα αποτυπώνεται σε δύο πα¬ 
ράλληλους σχεδόν άξονες στην κατεύθυνση βορρά - νό¬ 
του. 

(51) Η διοίκηση (Κοζάνη και οι έδρες νομαρχιών), η εκ¬ 
παίδευση (ανώτατη), η αναψυχή, το εμπόριο και οι μετα¬ 
φορές (το οδικό δίκτυο, το περιορισμένο σιδηροδρομικό 
δίκτυο που διαθέτει σήμερα η Περιφέρεια και τα δύο αε¬ 
ροδρόμιά της, η Κοζάνη και η Καστοριά (Άργος Ορεστι- 
κό), αποτελούν στοιχεία γύρω από τα οποία αναπτύσσε¬ 
ται η δικτύωση αυτή. 

Σε χαμηλότερο οικιστικό επίπεδο αναπτύσσονται τα λει¬ 
τουργικά υποσύνολα, άλλα σε επίπεδο νομού, εκεί όπου 
η γεωγραφία και οι υποδομές το επιτρέπουν διανομαρ- 
χιακά, καθώς και σε τοπικό επίπεδο στα οικιστικά κέντρα 
των χαμηλότερων βαθμιδών, πάντα με την καθοριστική 
σημασία της μορφολογίας του εδάφους. 

(52) Η βελτίωση και η ολοκλήρωση του αναπτυσσόμε¬ 
νου λειτουργικού δικτύου των αστικών κέντρων της Περι¬ 
φέρειας αναπτύσσεται παράλληλα με την εσωτερική ορ¬ 
γάνωση των αστικών κέντρων με την ολοκλήρωση δηλα¬ 
δή του πολεοδομικούτους σχεδιασμού και την εφαρμογή 
τους, έτσι ώστε η διαχείριση του χώρου και ο ορθολογι¬ 
κός καθορισμός χρήσεων γης να αποτελόσουν προωθητι- 
κό παράγοντα της ανάπτυξης και όχι φραγμό της μέσα 
από τις διαδικασίες υπερβολικής αύξησης της τιμής της 
γης, αλλά και απαξίωσής της λόγω συγκρούσεων μη συμ¬ 
βατών μεταξύ τους χρήσεων. Καθοριστική για την ανά¬ 
πτυξη των πόλεων της Περιφέρειας είναι και η δυνατότη¬ 
τα σχεδιαζόμενης ανάπτυξής τους (επεκτάσεις), αλλά και 
η βελτίωση του κοινωνικού εξοπλισμού τους και της συ¬ 
γκέντρωσης οχλουσών λειτουργιών σε συγκεκριμένες ει¬ 
δικά διαμορφούμενες περιοχές, έτσι ώστε η οργανωμένη 
επέκταση να συμβάλλει στον περιορισμό της αστικής διά¬ 
χυσης. Η συγκρότηση ενοτήτων υπαίθρου όπου δυναμικά 
οικιστικά και αστικά κέντρα λειτουργούν ολοκληρωμένα 
σε ότι αφορά τις λειτουργίες κατοίκησης, παραγωγής, εκ¬ 
παίδευσης, ιδιαίτερα της ανώτατης εκπαίδευσης και της 
ανάπτυξης έρευνας και τεχνολογίας, αλλά και της ανα¬ 
ψυχής, αποτελούν καθοριστικό στοιχείο διαμόρφωσης 
ενός συγχρόνου περιβάλλοντος τόσο για την αγροτική 
ανάπτυξη όσο και για την ανάπτυξη του οικιστικού δικτύ¬ 
ου. 

(53) Οι ενότητες αυτές καθορίζονται από τη διάταξη των 
παραγωγικών δραστηριοτήτων καιτου οικιστικού δικτύου 
στο χώρο, από το υπάρχον και αναπτυσσόμενο οδικό δί¬ 
κτυο και δίκτυο μεταφορών και από τη γεωγραφία της πε¬ 
ριοχής. Η διοικητική διάρθρωση της Περιφέρειας, Νο¬ 
μαρχιακή Αυτοδιοίκηση και νέοι δήμοι αποτελούν πρό¬ 
σθετο παράγοντα διαμόρφωσης των ενοτήτων της υπαί¬ 
θρου. 

(54) Η ανάπτυξη ολοκληρωμένων συστημάτων μεταφο¬ 
ρών, επικοινωνιών και ενέργειας αποτελούν καθοριστικό 
παράγοντα οργάνωσης του χωρικού πρότυπου της Περι¬ 
φέρειας. Τα ολοκληρωμένα συστήματα μεταφορών συμ¬ 
βάλλουν στη σύνδεση της Περιφέρειας με τις λοιπές πε¬ 
ριφέρειες της χώρας (Κεντρική Μακεδονία, Ανατολική 
Μακεδονία και Θράκη, Ήπειρος, Θεσσαλία, Κεντρική Ελ¬ 


λάδα-Αττική) με τα κατά περίπτωση πρόσφορα μέσα, αλ¬ 
λά και με το ευρύτερο περιβάλλον της. 

(55) Η ιεραρχημένη ανάπτυξη των ολοκληρωμένων και 
διασυνδεδεμένων συστημάτων μεταφορών συμβάλλει 
ταυτόχρονα και στην αύξηση της εσωτερικής συνοχής 
της Περιφέρειας και στη λειτουργικά κατά σταδιακό τρό¬ 
πο ολοκλήρωση του παραγωγικού της προτύπου. Η ανά¬ 
πτυξη των ενεργειακών πόρων της Περιφέρειας μπορεί 
να αποτελέσει σημαντικό παράγοντα έλξης προς εγκατά¬ 
σταση παραγωγικών επιχειρήσεων και με εξαγωγικό προ¬ 
σανατολισμό. Η διασφάλιση υποδοχέα εγκατάστασης 
(συγκεκριμένων περιοχών) και κατάλληλου εργατικού δυ¬ 
ναμικού και στελεχών (εκπαίδευση, κατάρτιση) αποτε¬ 
λούν στοιχεία που συμβάλλουν στην ολοκλήρωση αυτών 
των συγκεκριμένων αναπτυξιακών προϋποθέσεων. 

Ο εξοπλισμός της Περιφέρειας με σύγχρονα δίκτυα επι¬ 
κοινωνιών συμβάλλει στη γεφύρωση της απόμακρης και 
περιφερειακής θέσης τόσο ως προς τη χώρα όσο και ως 
προς την Ευρωπαϊκή Ένωση, αποτελώντας προϋπόθεση 
μιας σύγχρονης αναπτυξιακής διαδικασίας. 

(56) Η προσπελασιμότητα και η εσωτερική συνοχή της 
Περιφέρειας πρέπει να διασφαλίζονται με την ανάπτυξη 
ενός ολοκληρωμένου δικτύου. Η Εγνατία Οδός και οι συν¬ 
δέσεις της με τα σύνορα, καθώς και τα αεροδρόμια της 
Περιφέρειας αποτελούν το τμήμα του εθνικού συστήμα¬ 
τος μεταφορών, το οποίο σε ενδοπεριφερειακό επίπεδο 
ολοκληρώνεται με τους περιφερειακούς και τοπικής ση¬ 
μασία άξονες. 

Ειδική προστασία θα πρέπει να ληφθεί ώστε οι υπερτο¬ 
πικής σημασίας άξονες, όπως η Εγνατία, να μην λειτουρ¬ 
γήσουν ως άξονες διαχωρισμού της Περιφέρειας και ως 
άξονες έλξης στην άμεση περιφέρεια των φαινομένων 
αστικής διάχυσης. 

(57) Η ανάπτυξη και η διάχυση της πληροφορίας καιτης 
γνώσης πραγματοποιείται εκτός από την ανάπτυξη των 
σχετικών υποδομών και με την ανάπτυξη του εκπαιδευτι¬ 
κού συστήματος σε όλες του τις βαθμίδες. Η οργάνωση 
εξατάξιων δημοτικών σχολείων σε επίπεδο νέων δήμων 
αποτελεί σημαντικό παράγοντα προς τη συγκεκριμένη 
κατεύθυνση. Καθοριστική είναι επίσης προς την ίδια κα¬ 
τεύθυνση και η περαιτέρω ανάπτυξη και ολοκλήρωση της 
τριτοβάθμιας εκπαίδευσης στην Περιφέρεια. Η ανάπτυξη 
ενός ολοκληρωμένου συστήματος ΤΕΙ και η δημιουργία 
Περιφερειακού Πανεπιστημίου Δυτικής Μακεδονίας συμ¬ 
βάλλει μακροχρόνια και στην αστική ανάπτυξη αλλά οδη¬ 
γεί, μέσα από τη σύνδεση των εκπαιδευτικών ιδρυμάτων 
με την παραγωγή, στη δημιουργία επιχειρήσεων σε κατά 
κανόνα δυναμικούς τομείς της οικονομίας. 

(58) Το ζήτημα, τέλος, της κατά το δυνατόν διασφάλι¬ 
σης της Περιφέρειας από καταστροφές (σεισμοί, πυρκα¬ 
γιές, πλημμύρες και ξηρασία) παραπέμπει στη συνετή 
διαχείριση των πόρων που επηρεάζονται άμεσα από τα 
στοιχεία που συνδέονται με κάθε μια από τις καταστρο¬ 
φές αυτές ώστε είτε αυτές να προλαμβάνονται είτε σε πε¬ 
ρίπτωση αδυναμίας πρόβλεψης και πρόληψής τους να 
ελαχιστοποιούνται οι συνέπειες τους. 

(59) Η δομή στο χώρο του Προτύπου Χωρικής Ανάπτυ¬ 
ξης ακολουθεί τη διάρθρωση στο χώρο της Περιφέρειας 
καθώς και τα γεωγραφικά της χαρακτηριστικά. Η Περιφέ¬ 
ρεια έχει σχήμα αντεστραμμένου Π, στο οποίο οι νομοί 
ομαδοποιημένοι ανά δύο εκτείνονται σε κατεύθυνση Β 
προς Ν εμφανίζοντας ο καθένας όλα τα χωρικά χαρακτη¬ 
ριστικά της Περιφέρειας, αλλά με διαφορετική ένταση. 

(60) Με δεδομένη την πραγματοποιούμενη ανάπτυξη 
των υποδομών, τη βελτίωση των δεξιοτήτων του ανθρώ¬ 
πινου δυναμικού και τη στήριξη των επιχειρηματικών της 
μονάδων, καθώς και το προσαρμοζόμενο και δυναμικά 
αναπτυσσόμενο οικιστικό δίκτυο με κόμβους τα αστικά 
κέντρα, κατά την περίοδο μέχρι το 2015 αυτό που προέχει 
είναι η συνάρθρωση παραγωγικού προτύπου και χωρικής 
οργάνωσης της Περιφέρειας, κατά τρόπο που να δια¬ 
σφαλίζεται η βιώσιμη (περιβαλλοντική και οικονομική) 
ανάπτυξη σε ένα, επίσης μεταβαλλόμενο, διεθνές περι¬ 
βάλλον. 

3.2. Αναπτυξιακό Πλαίσιο 

3.2.1. Πληθυσμός (χάρτης Β.1). 

(61) Ο πληθυσμός του συνόλου της Περιφέρειας, ανκαι 
παρουσιάζει τάσεις αύξησης, με μεταβαλλόμενους ρυθ¬ 
μούς, καθ’ όλη την περίοδο θεώρησης μειώνεται σταθερά 
ως ποσοστό στο σύνολο της χώρας καθώς οι ρυθμοί αυ¬ 
τοί είναι χαμηλότεροι των αντιστοίχων για το σύνολο της 
χώρας. Η κατανομή του πληθυσμού στους νομούς διατη¬ 
ρεί ολόκληρη την περίοδο την ίδια δομή, σύμφωνα με την 
οποία κάτι περισσότερο από το μισό του πληθυσμού της 
Περιφέρειας συγκεντρώνεται στο νομό Κοζάνης. Οι νομοί 
Φλωρίνης και Καστοριάς ακολουθούν και τελευταίος, ως 
προς το πληθυσμιακό μέγεθος, κατατάσσεται ο Νομός 
Γρεβενών. Το γεγονός ότι ο πληθυσμός των πόλεων αυ¬ 
ξάνεται συνολικά, δηλώνουν την μετακίνηση πληθυσμού 
από τους οικισμούς της υπαίθρου προς τα αστικά κέντρα. 

(61) Στην διαμόρφωση του πληθυσμού εκτός από τη φυ¬ 


σική του κίνηση (διαφορά γεννήσεων - θανάτων) συμβάλ¬ 
λουν η μετανάστευση από την Περιφέρεια προς άλλες πε¬ 
ριοχές της Ελλάδας, της Ευρώπης και άλλων περιοχών 
και η μετανάστευση προς τη χώρα. 

(62) Η πρόβλεψη του πληθυσμού της Περιφέρειας 
πραγματοποιείται σε σχέση με τον πληθυσμό της χώρας. 
Συγκεκριμένα, ο πληθυσμός της χώρας προβάλλεται στα 
έτη 2006 και 2015 με το ρυθμό της περιόδου 1991 -2001. 
Θεωρείται ότι στο ρυθμό αυτό συμπεριλαμβάνεταιτο σύ¬ 
νολο των παραγόντων που καθορίζουν την πληθυσμιακή 
μεταβολή. 

(63) Στη συνέχεια με κριτήριο το ποσοστό (συμμετοχή) 
του πληθυσμού της Περιφέρειας στο σύνολο της χώρας 
και την τάση μεταβολής του, (δηλαδή την τάση μείωσης 
ολόκληρη την περίοδο), εκτιμάται ο πληθυσμός της Περι¬ 
φέρειας για τα έτη - στόχους. Ο πληθυσμός αυτός κατα- 
νέμεται με την ίδια λογική στους νομούς της Περιφέρειας. 

Η παραδοχή στην οποία στηρίζεται η εκτίμηση του πλη¬ 
θυσμού συνίσταται στο ότι η συμμετοχή του πληθυσμού 
της στο σύνολο του πληθυσμού της χώρας θα κινηθεί από 
το 2,75% το 2001 στο 2,8% και στο 2,9% αντίστοιχα για τα 
έτη 2006 και 2015. Σύμφωνα με την εκτίμηση αυτή, ο πλη¬ 
θυσμός από 301.000 κατοίκους σήμερα θα αυξηθεί σε πε¬ 
ρίπου 314.000 κατοίκουςτο 2006 και σε 347.000 κατοίκους 
το 2015. Η κατανομή των μεγεθών αυτών στις συγκεκριμέ¬ 
νες χρονικές στιγμές φαίνεται στους σχετικούς πίνακες. 

Η πρόβλεψη γίνεται με δύο παραδοχές για το ρυθμό με¬ 
ταβολής του συνολικού πληθυσμού της χώρας και έτσι 
προκύπτουν δύο μεγέθη για κάθε χωρικό σύνολο. 


Χωρικό Σύνολο 

Κατανομή 

Πληθυσμού 

2001 

Κατανομή 

Πληθυσμού 

2006 

Κατανομή 

Πληθυσμού 

2015 

Πρόβλεψη 1 

Πρόβλεψη 2 

2006 

2015 

2006 

2015 


12,710 

12,800 

12,830 

40238 

44572 

39839 

43043 

Ν. Καστοριάς 

17,520 

17,700 

17,800 

55642 

61838 

55089 

59716 


51,680 

51,200 

51,000 

160952 

177176 

159355 

171097 

Ν. Φλωρίνης 

18,090 

18,300 

18,370 

57528 

63818 

56957 

62547 


100,00 

100,00 

100,000 

314360 

347405 

311239 

336403 


2,77 

2,800 

2,900 









11227137 

11979467 

11115692 

11568409 


3.2.2. Προβλέψεις απασχόλησης και προϊόντος 

(64) Μπορεί να θεωρηθεί ότι σταδιακά θα επιτευχθεί η 
συγκρότηση ενός νέου παραγωγικού προτύπου, σε αντι¬ 
στοιχία με τους παράγοντες του χώρου (γεωγραφία, πε¬ 
ριβάλλον), του οικιστικού συστήματος και του αστικού δι¬ 
κτύου. Από την άλλη μεριά, η καθυστέρηση της ανασυ¬ 
γκρότησης των οικονομιών των γειτονικών προς την Πε¬ 
ριφέρεια χωρών και ο ολοένα αυξανόμενος ανταγωνι¬ 
σμός σε παγκόσμιο επίπεδο με την κινητικότητα κεφαλαί¬ 
ου και ανθρώπων που αυτός συνεπάγεται μπορούν να λει¬ 
τουργήσουν αρνητικά ως προς την αναπτυξιακή διαδικα¬ 
σία της Περιφέρειας. 

(65) Όπως έχουν τα πράγματα σήμερα, η επικράτηση 
της πρώτης τάσης θεωρείται πιο πιθανή. Με δεδομένη 
λοιπόν την ήδη παρατηρούμενη αναπτυξιακή δυναμική η 


οποία προκύπτει ως αποτέλεσμα των ασκούμενων πολιτι¬ 
κών και της δραστηριότητας των ιδιωτών, η συνέχιση της 
ανάπτυξης μπορεί να θεωρηθεί δεδομένη υπό την προϋ¬ 
πόθεση συγκεκριμένων προσαρμογών κατά τομέα και κυ¬ 
ρίως της χωρικής οργάνωσης της Περιφέρειας κατά τέ¬ 
τοιο τρόπο ώστε οι αναπτυξιακές εργασίες να προωθού¬ 
νται και να μην επιβραδύνονται λόγω τελικά υψηλού κό¬ 
στους γης και χρόνου (κόστους) μεταφορών. 

3.2.2.1. Απασχόληση, εργατικό δυναμικό, ανεργία (χάρ¬ 
της Β.2, Β.3). 

(66) Απασχόληση - Ανεργία. Αναμένεται η αύξηση του 
οικονομικού πληθυσμού, δηλαδή της πρόθεσης των κα¬ 
τοίκων της Περιφέρειας 15-65 ετών να εργάζονται. Η τι¬ 
μή του δείκτη αυτού στην Περιφέρεια όπως και στο σύνο¬ 
λο της χώρας παραμένει σχετικά χαμηλή σε σχέση με 

τους αντίστοιχους της ΕΕ. Το ποσοστό απασχόλησης 
πλησιάζει το 54,7% (1999) και φθάνει στο 73,7% για τους 
άνδρες και στο 36,2% για τις γυναίκες. Λόγω της αύξησης 
των πληθυσμιακών ομάδων που αντιστοιχούν στην τρίτη 
ηλικία λόγω της γήρανσης του πληθυσμού η μεταβολή 
αυτή συνεπάγεται συγκράτηση πληθυσμού νέων ηλικιών 
στην Περιφέρεια και έλξης νέων κατοίκων καθώς και αλ¬ 
λαγές στον κύκλο της εργασίας των εργαζομένων με πα¬ 
ράταση της περιόδου απασχόλησής τους. 

(67) Η ανεργία αναμένεται να μειωθεί κατά 3 μονάδες 
μέχρι το 2006, στο 8.7% συνολικά και στη συνέχεια κατά 
4% μέχρι το 2015, με ανάλογες συνέπειες στη μακροχρό¬ 
νια ανεργία, την ανεργία των γυναικών και την ανεργία 
των νέων. Τα μεγέθη αυτά προκύπτουν αν πραγματοποι¬ 
ηθεί μείωση της ανεργίας με ρυθμό -4,14% την πρώτη πε¬ 
ρίοδο και με ρυθμό -6,61% κατά τη δεύτερη περίοδο, 
πράγμα που μπορεί να πραγματοποιηθεί μόνο με την κι¬ 
νητοποίηση σημαντικών ιδιωτικών παραγωγικών πόρων. 
Η ηλικιακή σύνθεση του εργατικού δυναμικού δεν αναμέ¬ 
νεται να αλλάξει. 

3.2.2.2. Πρωτογενής τομέας 

(68) Με δεδομένο το υψηλό ποσοστό απασχόλησης 
στον τομέα, όσο και την αναμενόμενη μεταρρύθμιση της 
ΚΑΠ μπορεί να υποστηριχθεί ότι κατά την περίοδο 2000 - 
2006 και 2006 - 2015 η γεωργία της Περιφέρειας θα ει- 
σέλθει σε μια περίοδο αναδιάρθρωσης. 

(69) Η αναδιάρθρωση αυτή θα στηρίζεται στην παρα¬ 
γωγή υψηλής ποιότητας προϊόντων στην ανάπτυξη των 
καθετοποιημένων και ολοκληρωμένων σχέσεων στο σύ¬ 
στημα αγρο-διατροφής καθώς και στις καλλιέργειες βιο¬ 
μηχανικών φυτών, αλλά και στη δημιουργία νέων παρα¬ 
γωγικών διαδικασιών, όπως για παράδειγμα με την αξιο¬ 
ποίηση των θερμικών πλεονασμάτων για την παραγωγή 
σε θερμοκήπια. 

(70) Η διαδικασία αυτή συνεπάγεται ανασυγκρότηση 
του τριτογενούς τομέα στη βάση της δημιουργίας βιώσι¬ 
μων και ανταγωνιστικών μονάδων, μέσα από την παραγω¬ 
γή και τη διάθεση στην αγορά ποιοτικών προϊόντων (ονο¬ 
μασίας προέλευσης, βιολογικά κ.α.) και της συγκρότησης 
στην ύπαιθρο ενός πλέγματος παραγωγικών δραστηριο¬ 
τήτων που λειτουργούν συμπληρωματικά η μία προς την 
άλλη και προς την κατεύθυνση της καθετοποίησης και 
διάθεσης της παραγωγής, αλλά και προς την κατεύθυνση 
της σύνδεσης του κλάδου με άλλες δραστηριότητες του 
τριτογενούς, όπως π.χ. οικοτουρισμού ή άλλες μορφές 
ήπιων τουριστικών δραστηριοτήτων. 

(71) Προϋποθέσεις της ανάπτυξης προς την κατεύθυν¬ 
ση αυτή αποτελούν παραγωγικά σχήματα βιώσιμου οικο¬ 
νομικού μεγέθους και η αξιοποίηση των διαθέσιμων επι¬ 
στημονικών γνώσεων κατά συμβατό με το περιβάλλον και 
τις απαιτήσεις ποιότητας τρόπο. Στις εκτάσεις που με τον 
τρόπο αυτό θα αποδεσμευτούν από καλλιέργειες μπορεί 
να αναπτυχθεί σταδιακά, πάλι με τους ίδιους ποιοτικούς 
όρους, η κτηνοτροφία, είτε με τη μορφή σταυλισμένης, εί¬ 
τε ημισταυλισμένης. 

(72) Η συνετή αξιοποίηση των δασών της Περιφέρειας 
αποτελεί πρόσθετο πλουτοπαραγωγικό πόρο, ιδιαίτερα 
σημαντικό για τη χώρα. Η αξιοποίηση αυτή θα πρέπει 
όμως να γίνεται κατά τρόπο που να συμβάλλει στην προ¬ 
στασία του τοπίου και να διαρθρώνεται με την τουριστική 
ανάπτυξη ήπιας μορφής και εναλλακτικού τουρισμού. 

(73) Πρόσθετο στοιχείο, τέλος, προώθησης και στήρι¬ 


ξης της ανάπτυξης του πρωτογενούς τομέα αποτελεί η 
δημιουργία εκπαιδευτικών δομών, δομών στήριξης κοι¬ 
νών δραστηριοτήτων, π.χ. προβολής, προώθησης, τεχνι¬ 
κής στήριξης κλπ από συλλογικούς φορείς των κλάδων, 
των δήμων και της νομαρχιακής αυτοδιοίκησης. 

3.2.2.3. Δευτερογενής Τομέας 

(74) Στην αναμενόμενη αναπτυξιακή διαδικασία της πε¬ 
ριόδου που εξετάζεται προβλέπεται η ενδυνάμωση των 
μικρομεσαίων επιχειρήσεων με τη δημιουργία κοινών δο¬ 
μών εκπαίδευσης, προώθησης προϊόντων, τεχνικής στή¬ 
ριξης, διάχυσης πληροφοριών, καινοτομιών κ.λ.π., τη συ¬ 
γκρότηση και τη δημιουργία των δομών αυτών μπορούν 
να αναλάβουν είτε οι επαγγελματικές ενώσεις είτε πρό¬ 
σφορες αυτοδιοικητικές οντότητες. 

(75) Καθοριστικό παράγοντα για την ανάπτυξη του δευ¬ 
τερογενή τομέα της Περιφέρειας θα αποτελέσουν οι εξε¬ 
λίξεις στον τομέα της γούνας και της ενέργειας. Σε ότι 
αφορά τη γούνα, είναι απαραίτητη η προσαρμογή του 
όλου κυκλώματος στον ανταγωνισμό της διεθνούς αγο¬ 
ράς και η δημιουργία κοινών δομών στήριξης της εμπο¬ 
ρίας των προϊόντων. Σε ότι αφορά την ενέργεια, τα ερω¬ 
τήματα συνίστανται στις επιπτώσεις στον κλάδο από την 
απελευθέρωση της αγοράς, από την εισαγωγή στο κύ¬ 
κλωμα του φυσικού αερίου και από την τεχνική και οικο¬ 
νομικά βιώσιμη δυνατότητα του συμβιβασμού της παρα¬ 
γωγής ενέργειας από τους πόρους της περιοχής με τις 
επιπτώσεις της διαδικασίας αυτής μακροχρόνια στο περι¬ 
βάλλον. 

(76) Τέλος, είναι αυτονόητο ότι θα πρέπει να επιδιώκε¬ 
ται η διαφοροποίηση του προτύπου του δευτερογενή το¬ 
μέα με στόχο τον περιορισμό της εξάρτησης της οικονο¬ 
μίας της Περιφέρειας από τους δύο σήμερα κυρίαρχους 
τομείς. 

3.2.2.4. Τριτογενής Τομέας 

(77) Η μακροπρόθεσμη τάση ανάπτυξης του τομέα ανα¬ 
μένεται να συνεχιστεί, ώστε να βελτιωθεί περαιτέρω η ποι¬ 
ότητα ζωής των κατοίκων της Περιφέρειας και η πρόσβα¬ 
σή τους σε χαρακτηριστικές για τον τομέα δημόσιες υπη¬ 
ρεσίες (εκπαίδευση, περίθαλψη, κοινωνική πρόνοια) και 
για να μπορέσει η Περιφέρεια να αναλάβει το νέο ρόλο 
της στη χώρα και στην ΕΕ. Ο ρόλος αυτός έχει ήδη ανα¬ 
φερθεί ως "Πύλη" στην ουσία, όμως, πρόκειται για τόπο 
παροχής υψηλής στάθμης υπηρεσιών και όχι μόνο ως ση¬ 
μείο διέλευσης διερχομένων ανθρώπων και εμπορευμά¬ 
των. Τομείς παροχής τέτοιων υπηρεσιών μπορούν να 
αποτελέσουν η εκπαίδευση, η υγεία, το εμπόριο, η ανα¬ 
ψυχή και ο πολιτισμός καθώς και η ολοκληρωμένη προ¬ 
σφορά υπηρεσιών τουρισμού. 

(78) Σήμερα, παρά τους πλούσιους πολιτιστικούς και 
φυσικούς πόρους, ο τουρισμός της Περιφέρειας βρίσκε¬ 
ται σε στοιχειώδη κατάσταση. Η σημασία του κλάδου 
όμως, καθώς και τα πλεονεκτήματα κάθε μιας από τις κυ¬ 
ρίαρχες (παραθεριστικός τουρισμός διακοπών) μορφές 
του αλλά και από τις εναλλακτικές (συνεδριακός, βιομη¬ 
χανικός, πολιτιστικός, φυσιολατρικός, περιβαλλοντικός, 
ακραίων καταστάσεων), έχει γίνει κατανοητή καιπαρατη- 
ρούνταιπροϋποθέσεις ανάπτυξης καθώς και συγκεκριμέ¬ 
νες προσπάθειες τόσο στα αστικά κέντρα όσο και στις 
ορεινές και στις παραλίμνιες περιοχές της Περιφέρειας. 
Ο συντονισμός των προτάσεων αυτού του στρατηγικού 
σχεδίου με ανάλογα προγράμματα ανάπτυξης που εκπο- 

νούνται είτε τοπικά (νέοι Δήμοι, Νομαρχιακές Αυτοδιοική¬ 
σεις) είτε από κεντρικούς φορείς μπορεί να συμβάλλει 
ώστε το επιδιωκόμενο τουριστικό πρότυπο εγκαθιστάμε¬ 
νο στο χώρο να μην έρχεται σε σύγκρουση με άλλες δυ¬ 
ναμικές χρήσεις και κυρίως με το περιβάλλον. Και στοντο- 
μέα του τουρισμού είναι αναγκαία η δημιουργία δομών 
στήριξης όπως ακριβώς και στον πρωτογενή τομέα και 
στην μεταποίηση. 

Πίνακας 3.2.2.4.1: Ποσοτική απεικόνιση της απασχόλη¬ 
σης κατά τομέα 


Χρονιά Πρωτογενής 

Δευτερογενής 

Τριτογενής 

1999 

24,5 

35,2 

40,3 

2006 

20,0 

32,0 

48,0 

2015 

16,0 

29,0 

55,0 


3.2.2.5. Η προβλεπόμενη μεταβολή του ΑΕΠ 

(79) Σύμφωνα με πρόσφατα στοιχεία (1998) το ΑΕΠ κα¬ 
τά κεφαλή της Περιφέρειας ανέρχεται στο 90,75% του 
συνόλου της χώρας, ενώ κατά το 1988 το ποσοστό αυτό 
έφθανε στο 107,7%. Η μείωση της σχέσης του κατά κε¬ 
φαλή ΑΕΠ της Περιφέρειας στο αντίστοιχο της χώρας σε 
ισοδύναμα αγοραστικής δύναμης (για το σύνολο της ΕΕ 
των 15) σημαίνει ότι η Περιφέρεια χάνει έδαφος ως προς 
τη σχετική μεταβολή του κατά κεφαλή ΑΕΠ της. Η τάση 
αυτή θα πρέπει να αντιστραφεί ώστε η Περιφέρεια να 
φθάσει το 2006 τον μέσο όρο της χώρας. Κι ο στόχος αυ¬ 
τός συνεπάγεται ένα ρυθμό μεταβολής στην Περιφέρεια 
μεγαλύτερο κατά 10% από τον αντίστοιχο ρυθμό μεταβο¬ 
λής της χώρας. Με δεδομένη την παραδοχή αύξησης του 
πληθυσμού της Περιφέρειας στο υπό θεώρηση χρονικό 
διάστημα ο μέσος ετήσιος ρυθμός αύξησης του ΑΕΠ θα 
πρέπει να είναι αρκούντως μεγαλύτερος του ρυθμού που 
υπολογίζεται παραπάνω, ώστε να ενσωματώνεται στην 
θετική αύξηση του κατά κεφαλή ΑΕΠ και η θετική αυτή με¬ 
ταβολή του πληθυσμού. Μετά το 2006 μπορεί να γίνει 
αποδεκτό ότι το κατά κεφαλή ΑΕΠ της Περιφέρειας θα με¬ 
ταβάλλεται όπως ο αντίστοιχος δείκτης για το σύνολο της 
χώρας. 

3.3. Χωροταξική οργάνωση 

3.3.1. Διάρθρωση του οικιστικού δικτύου 

(80) Στη Δυτική Μακεδονία η διάρθρωση του οικιστικού 
δικτύου έχει διαμορφωθεί σε συνάρτηση με τη χωρική 
διάρθρωση των παραγωγικών δραστηριοτήτων (βλ. και 
2 . 2 . 2 ). 

(81) Η Κοζάνη, έδρα της περιφερειακής διοίκησης και 
της νομαρχιακής αυτοδιοίκησης, λειτουργεί ως κέντρο 
πρώτου επιπέδου. Κατά την τελευταία δεκαετία, εξ αιτίας 
των σημαντικών πολιτικών και γεωγραφικών ανακατατά¬ 
ξεων στην ευρύτερη περιοχή των Βαλκανίων, τείνει να 
αποκτήσει και χαρακτήρα εμπορικού κόμβου. 

(82) Στα κέντρα δεύτερου επιπέδου περιλαμβάνονται οι 
πρωτεύουσες των υπόλοιπων τριών νομών (Καστοριά, 
Γρεβενά και Φλώρινα), αλλά και η Πτολεμαϊδα. Ο ρόλος 
της Πτολεμάίδας συνδέεται με την ανάπτυξη των εξορυ- 
κτικών και βιομηχανικών δραστηριοτήτων της ΔΕΗ. Μαζί 
με την Κοζάνη λειτουργεί σαν ένα δίπολο διοίκησης - πα¬ 
ραγωγής με υπερτοπικό χαρακτήρα. 

Η Καστοριά, εκτός από διοικητικό κέντρο του ομώνυμου 
νομού, είναι και ο βασικός πόλος ανάπτυξης της γουνο¬ 
ποιίας και του γουνεμπορίου. 


Τα Γρεβενά, ως πρωτεύουσα του ομώνυμου νομού, συ¬ 
γκεντρώνουν το σύνολο των διοικητικών λειτουργιώντου, 
αλλά και το σημαντικότερο όγκο των εξυπηρετήσεων. 

Η Φλώρινα, αποτελείτο διοικητικό κέντρο του νομού και 
είναι το πρώτο σημαντικό αστικό κέντρο που συναντά κα¬ 
νείς, προερχόμενες από την πρώην Γιουγκοσλαβία. Ο ρό¬ 
λος εμπορικού κέντρου διασυνοριακού χαρακτήρα που 
έπαιζε στο παρελθόν έχει περιοριστεί σημαντικά μετά τις 
γεωπολιτικές αλλαγές στα Βαλκάνια. Η μελλοντική εξο¬ 
μάλυνση των σχέσεων με τη γειτονική χώρα να ξαναδώ- 
σουν στην πόλη τις διασυνοριακές της προοπτικές. 

(83) Ο ρόλος των αστικών κέντρων 3ου επιπέδου είναι 
σημαντικός στην Περιφέρεια. Στο Νομό Φλώρινας, τέτοιο 
ρόλο παίζει το Αμύνταιο το οποίο έχει περισσότερη λει¬ 
τουργική σχέση με την Πτολεμαϊδα παρά με τη Φλώρινα, 
αφού εντάσσεται στη ζώνη ηλεκτροπαραγωγής - εξόρυ- 
ξης. Αποτελεί βιομηχανικό κέντρο που αναφέρεται διοι¬ 
κητικά στη Φλώρινα, με την οποία όμως είναι σχετικά ισο¬ 
δύναμο όσον αφορά τις υπόλοιπες εξυπηρετήσεις. 

Στο Νομό Καστοριάς, σημαντικός οικιστικός πόλος εί¬ 
ναι το Αργος Ορεστικό που λειτουργεί συμπληρωματικά 
με την πρωτεύουσα του νομού. Εκεί έχει χωροθετηθεί και 
το αεροδρόμιο Καστοριάς. Στο Νομό Γρεβενών, η Δεσκά- 
τη αποτελεί σημαντικό οικιστικό αλλά και παραγωγικό 
(αγροτικό) κέντρο. Τέλος, στο Νομό Κοζάνης, η Σιάτιστα 
λειτουργεί ως σημαντικό παραγωγικό κέντρο στον άξονα 
της γούνας. Τα Σέρβια, και σε μικρότερο βαθμό το Βελ- 
βενδό, συγκεντρώνουν εξυπηρετήσεις τοπικής σημα¬ 
σίας. Η Αιανή, κέντρο 4ου επιπέδου σύμφωνα με την πα- 
λαιότερη κατάταξη του ΥΧΟΠ, κατατάσσεται πλέον στο 
3ο επίπεδο. Ο ρόλος της προβλέπεται να γίνει σημαντικό¬ 
τερος λόγω της θέσης της στο νέο οδικό άξονα και των 
προοπτικών τουριστικής ανάπτυξης της περιοχής. Επί¬ 
σης, το δίπολο Νεάπολη - Τσοτύλι που συγκεντρώνει πλη¬ 
θώρα υποδομών και δημοσίων υπηρεσιών, κρίνεται σκό¬ 
πιμο να ενταχθεί ως ενιαία οικιστική ενότητα στο 3ο επί¬ 
πεδο. 

(84) Στους οικισμούς 4ου επιπέδου, συγκαταλέγονται οι 
έδρες των νέων Δήμων που δεν κατατάσσονται σε κάποιο 
από τα ανώτερα επίπεδα. Στις περισσότερες περιπτώ¬ 
σεις, οι οικισμοί αυτοί, εκτός από τις στοιχειώδεις υπηρε¬ 
σίες που διαθέτουνή θα αποκτήσουν και σχετίζονται με τη 
λειτουργία της Τοπικής Αυτοδιοίκησης, δεν διαφοροποι¬ 
ούνται ως προς το δυναμισμό τους από τους υπόλοιπους 
οικισμούς. Παρ’όλ’αυτά, ορισμένοι οικισμοί αποτελούν 
εξαίρεση στον παραπάνω κανόνα, λόγω των ιδιαίτερων 
χαρακτηριστικών τους. 

Ο οικισμός του Τρανόβαλτου, στο νότιο τμήμα του Νο¬ 
μού Κοζάνης, αποτελεί σημαντικό παραγωγικό κέντρο 
εξόρυξης μαρμάρου που εξάγεται στις υπόλοιπες περιο¬ 
χές της Ελλάδας, αλλά και στο εξωτερικό. 

Στο Νομό Καστοριάς το Νεστόριο και η Μεσοποταμιά 
εμφανίζουν σχετική αυτονομία ως προς το εμπόριο και τις 
βασικές εξυπηρετήσεις. Το Νεστόριο, λόγω της θέσης 
του, μπορεί να αποτελέσει σημαντικό πόλο για την ανά¬ 
πτυξη - ανάδειξη του ορεινού όγκου του Γράμμου. Η Με- 
σοποταμιά αποκτά σημαντικό ρόλο στον παραγωγικό 
άξονα της γούνας (50% του οικονομικά ενεργού πληθυ¬ 
σμού της απασχολείται σ’αυτήντη δραστηριότητα). 

Τέλος, στο Νομό Φλώρινας, ο Φιλώτας, οικισμός που 
λειτουργεί σε εξάρτηση από το Αμύνταιο και την Πτολε- 
μαϊδα, οι Δήμοι Μελίτης και Περάσματος έχουν να επιδεί- 
ξουν κάποιο πληθυσμιακό και οικονομικό δυναμισμό. 

3.3.2. Ο ρόλος των αστικών κέντρων στο προτεινόμενο 
Πρότυπο Χωρικής Ανάπτυξης - Εξοπλισμός και υποδομή 

(85) Το προτεινόμενο Πρότυπο Χωρικής Ανάπτυξης δεν 
προϋποθέτει αναδιάρθρωση του οικιστικού δικτύου. Τα 
αστικά κέντρα και οι μικρότεροι οικισμοί θα διατηρήσουν 
τη θέση τους στη γενική κατάταξη (με μικρές εξαιρέσεις 
που αφορούν του μικρότερους οικισμούς). Σε πολλές πε¬ 
ριπτώσεις όμως ο ρόλος τους θα ενισχυθεί, γεγονός που 
προϋποθέτει εμπλουτισμό της διοικητικής και κοινωνικής 
τους υποδομής, ενίσχυση ή/και αναδιάρθρωση των πα¬ 
ραγωγικών δραστηριοτήτων, αναβάθμιση του επιπέδου 
των παρεχόμενων υπηρεσιών καθώς και εξειδίκευση 
τους. 

Περιφερειακό κέντρο Κοζάνης - Πτολεμαϊδας 

(86) Η Κοζάνη καλείται να παίξει το ρόλο του περιφερει¬ 
ακού πόλου ανάπτυξης, όχι μόνο σε επίπεδο Περιφέρει¬ 
ας, αλλά αναλαμβάνοντας το ρόλο της πόλης κόμβου στα 
Δυτικά Βαλκάνια. Ο αναπτυξιακός ρόλος της Κοζάνης 
στηρίζεται στην υιοθέτηση και προώθηση μιας σειράς 
προτεινόμενων παρεμβάσεων ώστε αυτή να εξελιχθεί σε 
κέντρο παραγωγικών, εμπορικών, επιστημονικών πανεπι¬ 
στημιακών, τεχνολογικών πολιτιστικών και συνεδριακών 
δραστηριοτήτων, καθώς και κέντρο υπηρεσιώνγια μια πε¬ 
ριοχή ευρύτερη από αυτήν της Περιφέρειας. 

(87) Τα προτεινόμενο έργα στον τομέα των μεταφορών 
συμβάλλουν στην ισχυροποίηση του ρόλου της Κοζάνης 
(σύνδεση με την Εγνατία και τους Κάθετους Άξονες, διε- 
ρεύνηση για την δημιουργία δικτύου σιδηροδρομικών 
συνδέσεων, δημιουργία εμπορευματικού κέντρου, ολο¬ 
κλήρωση των έργων υποδομής στο αεροδρόμιο). Στην 
ίδια κατεύθυνση συμβάλλει και η προτεινόμενη περαιτέ¬ 
ρω ενίσχυση και ο εκσυγχρονισμός των επικοινωνιών. 

Η ολοκλήρωση των έργων υποδομής για στήριξη του 
δευτερογενούς τομέα, (ΒΙΠΕ Κοζάνης, εκθεσιακό κέ¬ 
ντρο, συνεδριακό κέντρο και ΒΙΟΠΑ) συμβάλλουν στην 
ενίσχυση του χαρακτήρα της πόλης ως κέντρου παραγω¬ 
γικών και εμπορικών δραστηριοτήτων, ενώ η δημιουργία 
εμπορικού κέντρου-πάρκου ως χώρου ανάπτυξης των 
εμπορικών συναλλαγών θα επιτρέψει την αύξηση της 
εμπορικής κίνησης και τη στήριξη τωντοπικών εμπορικών 
επιχειρήσεων. 

(88) Η υλοποίηση δράσεων ενίσχυσης και διεύρυνσης 
των ΤΕΙ Δυτικής Μακεδονίας και η δημιουργία Πανεπι¬ 
στημίου με έδρα την Κοζάνη μπορούν να συντελέσουν 
στην ανάπτυξη της εφαρμοσμένης έρευνας και στην πα¬ 
ραγωγή τεχνογνωσίας, κυρίως στον τομέα της ηλεκτρο¬ 
παραγωγής, επιτρέποντας αφ’ ενός την, μέσω της δια¬ 
σύνδεσης του ερευνητικού ιστού με τις επιχειρήσεις, εν¬ 
σωμάτωση των αποτελεσμάτων της έρευνας σ’ αυτές, 
αφ’ ετέρου τη διάχυση της υπάρχουσας ή της νεοδημι- 
ουργούμενης τεχνογνωσίας σε θέματα λιγνίτη στις όμο¬ 
ρες χώρες. 

(89) Θα πρέπει να προωθηθούν δράσεις ολοκληρωμέ¬ 
νου αστικού σχεδιασμού και αναπλάσεων, δράσεις στον 
τομέα της Υγείας-Πρόνοιας, καθώς και δράσεις που βελ¬ 
τιώνουν και αναβαθμίζουν το περιβάλλον μέσα από έργα 
στον τομέα της ύδρευσης-αποχέτευσης και επεξεργα¬ 
σίας λυμάτων και απορριμμάτων. 

(90) Η προσπάθεια ανάδειξης της πόλης της Κοζάνης 
στηρίζεται στον καταμερισμό των ρόλων ανάμεσα στην 
Κοζάνη και την Πτολεμάίδα οι οποίες αποτελούν ήδη ένα 


ισχυρό αστικό δίπολο με κύριο σημείο αναφοράς την 
ενέργεια. Ο αναπτυξιακός ρόλος της Κοζάνης ως προω- 
θητικού κέντρου ανάπτυξης επικουρείται και από την 
ισχυροποίηση της Πτολεμαϊδας ως ενεργειακού κέντρου 
ανάπτυξης και εμπορικό-βιομηχανικού κέντρου. 

Στον τομέα του εμπορίου οι προτεινόμενες δράσεις για 
τη στήριξη-δημιουργία νέων-επέκταση και εκσυγχρονι¬ 
σμό των υφιστάμενων εμπορικών επιχειρήσεων, τη δημι¬ 
ουργία δικτύων συνεργασιών και την προώθηση των δια¬ 
συνοριακών εμπορικών σχέσεων, καθώς και η δημιουργία 
εμπορικού πάρκου - κέντρου στην Πτολεμάίδα συντελούν 
στην αύξηση της εμπορικής κίνησης και την ανάπτυξη των 
τοπικών επιχειρήσεων, ενώ ισχυροποιούν το ρόλο του 
αστικού αυτού κέντρου ως κέντρου εμπορικής δραστη¬ 
ριότητας. Τέλος, υπάρχει δυνατότητα ίδρυσης σχολών 
τριτοβάθμιας εκπαίδευσης στην πόλη της Πτολεμαϊδας. 

Στον τομέα της υγείας η κατασκευή νέας πτέρυγας στο 
Μαμάτσιο Νοσοκομείο Κοζάνης και ο εκσυγχρονισμός 
της παλαιάς, καθώς και τα έργα αναβάθμισης-εξοπλι- 
σμού του Μποδοσάκειου Νοσοκομείου θα συμβάλλουν 
στη βελτίωση των παρεχόμενων νοσοκομειακών υπηρε¬ 
σιών. 

Φλώρινα- Αμύνταιο 

(91) Το αστικό κέντρο της Φλώρινας, λόγω της προς 
βορράν επέκτασης της παραγωγής ενέργειας, εντάσσε¬ 
ται στη ζώνη της ενέργειας, ενώ η ανάπτυξη της μεταποι¬ 
ητικής δραστηριότητας και οι πολλαπλές της δυνατότη¬ 
τες την εντάσσουν στο ανταγωνιστικό τμήμα της Περιφέ¬ 
ρειας. Ο ρόλος της θα πρέπει να επικεντρωθεί κατά προ¬ 
τεραιότητα στη βιομηχανική και εμπορική δραστηριότητα 
με έμφαση στις εξαγωγές σε συσχετισμό με τη λειτουργία 
της ως πύλης και κατά δεύτερο λόγο στην ανάπτυξη λει- 
τουργιώνπου θα στηρίζουν τις γειτονικές αγροτικές αλλά 
κυρίως τις τουριστικές περιοχές Πισοδερίου - Πρεσπών, 
Νυμφαίου, ορεινού όγκου Βίτσιου. 

(92) Ο ρόλος της Φλώρινας ως τουριστικού κέντρου 
ανάπτυξης σχετίζεται με τη λειτουργία της ως πύλης, κυ¬ 
ρίως στις τουριστικές περιοχές Πισοδερίου-Πρεσπών - 
Νυμφαίου, ορεινού όγκου Βίτσιου, Βαρνούντα και Καϊμα- 
κτσαλάν, μέσω της ανάπτυξης λειτουργιών που θα υπο¬ 
στηρίζουν τις περιοχές αυτές. Η χωροθέτηση πιθανότατα 
σ’ αυτήν μεγάλου μέρους των υποδομών υποδοχής, αξιο- 
ποιώντας τα κίνητρα για επενδύσεις στον τομέα του του¬ 
ρισμού, θα επιτρέψουν την προστασία του ευαίσθητου 
φυσικού περιβάλλοντος (κυρίωςτων Πρεσπών), χωρίς να 
διακυβευθεί η ευαίσθητη οικολογική ισορροπία της πε¬ 
ριοχής. 

(93) Επίσης, η υλοποίηση δράσεων που σχετίζονται με 
τη βελτίωση της ποιότητας ζωής όπως η βελτίωση της 
υποδομής του Νοσοκομείου Φλώρινας και η ύδρευση των 
δημοτικών διαμερισμάτων της πόλης συντελούν στη βελ¬ 
τίωση των συνθηκών διαβίωσης των κατοίκων, αλλά και 
των επισκεπτών. Η υλοποίηση του δικτύου τηλεθέρμαν- 
σης, η υλοποίηση της οποίας θα βελτιώσει το ατμοσφαι¬ 
ρικό περιβάλλον μέσω της μείωσης των εκπομπών ρύπων 
από τις εστίες καύσης. 

(94) Η ανάπτυξη δράσεων που συνδέουν την τοπική 
καλλιτεχνική παράδοση της πόλης της Φλώρινας με τον 
τουριστικό τομέα, αποτελεί παράγοντα ενίσχυσης και 
προβολής. Οι προτάσεις έργων για την υποστήριξη της 
λειτουργίας της ανώτατης σχολής της Φλώρινας εντάσ- 

σονται στην προσπάθεια για κατοχύρωση και προβολή 
της πόλης ως κέντρου με έμφαση στην τριτοβάθμια εκ¬ 
παίδευση. 

(95) Στο πλαίσιο ανάδειξης της πόλης προωθούνται 
δράσεις ολοκληρωμένου αστικού σχεδιασμού με σκοπό 
την ανάδειξη των παραδοσιακών κτιρίων του ιστορικού 
κέντρου, καθώς και του κέντρου της πόλης. 

(96) Ο ρόλος του ημιαστικού κέντρου του Αμυνταίου εί¬ 
ναι άμεσα συνδεδεμένος με την ανάπτυξη του κλάδου της 
εξόρυξης και ηλεκτροπαραγωγής στην Περιφέρεια, δε¬ 
δομένου ότι εντάσσεται χωρικά και παραγωγικά στον 
ενεργειακό άξονα. 

(97) Παράλληλα, η ευρύτερη περιοχή του Αμυνταίου 
αποτελεί μια περιοχή με έντονη αγροτική δραστηριότητα. 
Η υλοποίηση δράσεων ενίσχυσης της γεωργίας μέσω της 
δημιουργίας καινοτομικών επιχειρήσεων με έμφαση 
στους νέους, της προώθησης "ομάδων παραγωγών", και 
της στήριξης επιχειρήσεων αξιοποίησης των παραδοσια¬ 
κών επώνυμων προϊόντων αποτελεί στόχο για την περιο¬ 
χή στο πλαίσιο της πολιτικής ενίσχυσης του αγροτικού 
χώρου. 

(98) Στην πόλη του Αμυνταίου προωθούνται, επίσης, 
δράσεις ενίσχυσης των υποδομών που σχετίζονται με την 
ποιότητα ζωής στην περιοχή (αναβάθμιση των υπηρεσιών 
πρωτοβάθμιας υγειονομικής περίθαλψης μέσω της ενί¬ 
σχυσης του κέντρου Υγείας Αμυνταίου, του ΚΑΦΚΑ και, 
ταυτόχρονα, στοχεύουν στην αναβάθμιση του ρόλουτου, 
μέσω παρεμβάσεων ολοκληρωμένου σχεδιασμού (πα¬ 
ρεμβάσεις στο εσωτερικό οδικό δίκτυο, αναπλάσεις, χώ¬ 
ροι στάθμευσης, αρχιτεκτονικές παρεμβάσεις, κ.λ.π.). 

Καστοριά - Αργος Ορεστικό 

(99) Η πόλη της Καστοριάς αποτελεί τον αναπτυξιακό 
πόλο του δυτικού τμήματος της Περιφέρειας. Ο ρόλος 
που καλείται να παίξει είναι αυτός του βιοτεχνικού-εμπο- 
ρικού κέντρου με έμφαση τις εξαγωγές, της πύλης προς 
την Αλβανία, του κέντρου τουριστικής ανάπτυξης, καθώς 
και του κέντρου βυζαντινού και παραδοσιακού πολιτι¬ 
σμού, με βασικές προωθητικές δραστηριότητες το εμπό¬ 
ριο, τα τοπικά προϊόντα (δέρμα, γούνα), τον τουρισμό και 
τον πολιτισμό, καθώς και την τοπική παράδοση. 

(100) Η αξιοποίηση του πλεονεκτήματος της θέσης της 
Καστοριάς ως προς την Αλβανία, η αναπτυσσόμενη ήδη 
σε πολλούς τομείς σχέση της πόλης με τη γειτονική χώρα 
και οι προωθούμενες συγκοινωνιακές συνδέσεις δίνουν 
τη δυνατότητα για ενίσχυση και ισχυροποίηση του ρόλου 
της Καστοριάς ως κέντρου εμπορικής δραστηριότητας 
με έμφαση στις εξαγωγές. Ο ρόλος αυτός ενισχύεται με 
την προτεινόμενη δημιουργία υποδομής διευκόλυνσης 
διαμετακομιστικών εμπορευματικών συναλλαγών από 
την Περιφέρεια. 

(101) Παράλληλα, η παρουσία του κλάδου της γούνας- 
δέρματος που παραδοσιακά αποτελεί τη βασική μεταποι¬ 
ητική δραστηριότητα με σημαντικότατη ανάπτυξη στο πα¬ 
ρελθόν, αποτελεί την κρίσιμη βάση πάνω στην οποία στη¬ 
ρίζεται ο προωθητικός ρόλος της πόλης ως κέντρου βιο¬ 
τεχνικής δραστηριότητας. Για τον τουρισμό αποτελεί 
στοιχείο διαφοροποίησης και συγκριτικό πλεονέκτημα σε 
σχέση με άλλες περιοχές. Για τον κλάδο της γουνοποιίας, 
παράγοντα εξυγίανσης και προβολής. 

(102) Οι προαναφερθείσες δράσεις συνθέτουν το πλέγ¬ 
μα των ενεργειών οι οποίες θα δημιουργήσουν προϋπο¬ 


θέσεις για την ισχυροποίηση της πόλης ως κέντρου του¬ 
ριστικής ανάπτυξης, ενώ παράλληλα θα της δώσουν τη 
δυνατότητα να χρησιμεύσει ως πύλη-σημείο εξόρμησης 
τουριστών και απορρόφησης τοπικών προϊόντων των πε¬ 
ριοχών που εντάσσονται στην ευρεία ζώνη Γράμμος- 
Όντρια-Καστοριά-Βίτσι ή τις ζώνες Άργους-Ορεστικού- 
Νεστορίου-Πεύκου και Εμπορίου-Βλάστης-Εράτυρας, 
για τις οποίες προγραμματίζονται ολοκληρωμένες δρά¬ 
σεις ανάπτυξης. 

(103) Στην ενίσχυση του ρόλου της Καστοριάς ως κέ¬ 
ντρου εμπορικής δραστηριότητας με έμφαση στις εξα¬ 
γωγές και ως τουριστικού πόλου συντελεί και η παρουσία 
στην πόλη των τμημάτων διεθνούς εμπορίου και του υπό 
ίδρυση τμήματος επικοινωνίας και δημοσίων σχέσεων 
των ΤΕΙ Δυτικής Μακεδονίας, που θα συνδράμει στο εγ¬ 
χείρημα αυτό μέσω της επί τόπου "παραγωγής" εξειδι- 
κευμένου ανθρώπινου δυναμικού. Επίσης, στο πλαίσιο 
του υπό ίδρυση Περιφερειακού Πανεπιστημίου Δυτικής 
Μακεδονίας, η Καστοριά θα μπορούσε να υποδεχθεί τμή¬ 
ματα σχετικά π.χ. με τη διαχείριση του περιβάλλοντος, 
την ανάπτυξη ορεινών όγκων κλπ. 

(104) Η ανάδειξη της ταυτότητας της πόλης της Καστο¬ 
ριάς, όπως περιγράφηκε παραπάνω, προϋποθέτει τον 
προσανατολισμό σημαντικού μέρους των παρεμβάσεων 
στη βελτίωση του φυσικού περιβάλλοντος, του αστικού 
περιβάλλοντος και της ποιότητας ζωής. Η βελτίωση του 
φυσικού περιβάλλοντος συνδέεται άμεσα με την προστα¬ 
σία, εξυγίανση και ανάδειξη της λίμνης της Καστοριάς. Η 
βελτίωση του αστικού περιβάλλοντος προωθείται μέσω 
δράσεων ολοκληρωμένου αστικού σχεδιασμού έτσι ώστε 
να αναδειχθεί ο ρόλος της πόλης. 

(105) Παράλληλα, η υλοποίηση δράσεων που σχετίζο¬ 
νται με τη βελτίωση της ποιότητας ζωής, όπως η δημι¬ 
ουργία νέας πτέρυγας στο Νοσοκομείο Καστοριάς (πτέ¬ 
ρυγα χειρουργικού τομέα) συντελεί στη διασφάλιση της 
δημόσιας υγείας. Στην κατεύθυνση της βελτίωσης της 
ποιότητας ζωής στην πόλη της Καστοριάς συμβάλλει και 
η διερεύνηση της δυνατότητας για κατασκευή δικτύου τη- 
λεθέρμανσης. 

(106) Συνδεδεμένο με την ανάπτυξη της Καστοριάς φαί¬ 
νεται να είναι και το μέλλον του Άργους Ορεστικού, το 
οποίο θα πρέπει να αντιμετωπισθεί σαν προάστιο της Κα¬ 
στοριάς, ειδικά μετά την αναβάθμιση του αεροδρομίου 
του. Το Άργος Ορεστικό έχει μια ήδη διαμορφωμένη λει¬ 
τουργική σχέση με την πόλη της Καστοριάς λόγω του αε¬ 
ροδρομίου, αλλά κυρίως λόγω της συμμετοχής του στο 
βιοτεχνικό άξονα που σχετίζεται με τον κλάδο επεξεργα¬ 
σίας δέρματος-γούνας. 

(107) Ο ρόλος του Αργους Ορεστικού ως προαστίου 
της Καστοριάς, του επιτρέπει να αναλάβει μέρος των ανα¬ 
μενόμενων οικιστικών πιέσεων, οι οποίες αν εκτονωθούν 
στην Καστοριά θα επιβαρύνουντόσοτο φυσικό όσο και το 
δομημένο περιβάλλον της. Στο πλαίσιο της αναβάθμισης 
των υπηρεσιών πρωτοβάθμιας περίθαλψης, προβλέπεται 
η ενίσχυση του Κέντρου Υγείας της πόλης, καθώς και του 
Κέντρου Αποθεραπείας ΑΜΕΑ. 

Γ ρεβενά- Δεσκάτη 

(108) Η πόλη των Γρεβενών αποκτά τις προϋποθέσεις 
αναβάθμισης του ρόλου της ως νέου τουριστικού πόλου. 
Μοναδικό αστικό κέντρο στο Νομό Γ ρεβενών, καλείται να 
αποτελέσειτο διοικητικό κέντρο στήριξης του χειμερινού 

τουρισμού που αναπτύσσεται στην περιοχή της Βασιλί- 
τσας και του ειδικού ορεινού τουρισμού που προωθείται 
στη χωρική ενότητα των ορεινών Γρεβενών. Έτσι τα Γρε- 
βενά καλούνται να παίξουν το ρόλο του νομαρχιακού κέ¬ 
ντρου ανάπτυξης και του τουριστικού κέντρου εξασφαλί¬ 
ζοντας τις απαραίτητες εξυπηρετήσεις για τον τοπικό 
πληθυσμό, αλλά και να υποστηρίξουν αποτελεσματικά 
την προσπάθεια για συμπλήρωση και ενίσχυση των παρα¬ 
δοσιακών δραστηριοτήτων με την ανάπτυξη του τουρι¬ 
σμού. 

(109) Για την ανάδειξη και προβολή της τοπικής πολιτι¬ 
στικής και παραδοσιακής ταυτότητας (τουριστικά αξιοθέ¬ 
ατα, παραδοσιακά προϊόντα, αντικείμενα λαϊκής τέχνης, 
παραδοσιακές εκδηλώσεις κ.λ.π.) δεδομένου ότι η πόλη 
των Γρεβενών μπορεί να αποτελέσει σημείο εξόρμησης 
των τουριστών και απορρόφησης τοπικών προϊόντων. 

(110) Η Δεσκάτη, αποτελεί ένα ημιαστικό κέντρο, του 
οποίου ο ρόλος της συνδεθεί με την υποστήριξη της 
αγροτικής ενδοχώρας της. Η ευρύτερη περιοχή της Δε- 
σκάτης αποτελεί μια περιοχή με έντονη αγροτική δρα¬ 
στηριότητα, υποστηριζόμενη από συστήματα άρδευσης, 
ενώ σημαντικές εκτάσειςτης καλύπτονται από δάση. Ανε¬ 
πτυγμένη είναι, επίσης, η παρουσία της κτηνοτροφίας. 
Παρά την παρουσία σημαντικών εκτάσεων που αρδεύο¬ 
νται, η τοπική παραγωγή προσανατολίζεται κυρίως στα 
σιτηρά και το καλαμπόκι, ενώ παράγονται, επίσης, καπνά 
και τεύτλα. 

Στην περιοχή της Δεσκάτης, η υλοποίηση δράσεων δια¬ 
φοροποίησης της παραγωγής με έμφαση στα κτηνοτρο- 
φικά φυτά η δημιουργία καινοτομικών αγροτικών επιχει¬ 
ρήσεων, η ανάπτυξη μικρών κτηνοτροφικών πάρκων κα¬ 
θώς και η προστασία, διαχείριση και αξιοποίηση του δα¬ 
σικού πλούτου, μπορούν να συντελέσουν στην ανάπτυξη 
της περιοχής. 

Σιάτιστα - Σέρβια - Βελβενδό - Αιανή 

(111) Οι υπόλοιποι οικισμοί τρίτου επιπέδου της Περι¬ 
φέρειας, στο νότιο τμήμα του Νομού Κοζάνης, συνδέουν 
τις προοπτικές ανάπτυξής τους με αυτήν της ευρύτερης 
περιοχής τους. Ειδικότερα, η επαρχία Βοϊου είναι ίσως η 
προβληματικότερη, από πλευράς ευκαιριών ανάπτυξης, 
περιοχή της Δυτικής Μακεδονίας. Η επίλυση των προβλη¬ 
μάτων της πρωτογενούς παραγωγής που σχετίζονται με 
την αύξηση της ανταγωνιστικότητας των προϊόντων είναι, 
όπως και για το Νομό Γ ρεβενών, ζήτημα πρώτης προτε¬ 
ραιότητας για την εξασφάλιση της βιωσιμότητας της πε¬ 
ριοχής. Η Σιάτιστα, ωστόσο, το μοναδικό δυναμικό κέντρο 
στην περιοχή, μπορεί να αποτελέσει παράγοντα ανάπτυ¬ 
ξης του ευρύτερου χώρου, άν υλοποιηθούν κι εδώ (υπό 
κλίμακα) προτάσεις αντίστοιχες με αυτές της Καστοριάς, 
για την ανάδειξη και την τουριστική της αξιοποίηση. Ο μο¬ 
ναδικός παραδοσιακός χαρακτήρας του οικισμού, σε 
συνδυασμό με την υφιστάμενη υποδομή στον τομέα της 
γουνοποιίας και του γουνεμπορίου αποτελούν στοιχεία 
που πρέπει να αξιοποιηθούν. 

(112) Τα Σέρβια και ο Βελβενδός που μέχρι σήμερα εξυ¬ 
πηρετούντο νότιο τμήμα του Νομού Κοζάνης, αναμένεται 
να διαμορφώσουν νέες σχέσεις ροών και αλληλοεξαρτή- 
σεων με την ευρύτερη περιοχή τους για δύο κυρίως λό¬ 
γους: 

(113) Αντίθετα, η νέα χάραξη του άξονα συντελεί στην 
αναβάθμιση του ρόλου της Αιανής, η οποία διαθέτει το 


δυναμικό για να γίνει ο νέος εμπορικός πόλος της περιο¬ 
χής. Ταυτόχρονα, η αξιοποίηση του σημαντικού αρχαιο¬ 
λογικού χώρου της Αιανής, σε συνδυασμό με παρεμβά¬ 
σεις ανάδειξης των φυσικών και πολιτιστικών πόρων της 
περιοχής δημιουργούν προϋποθέσεις τουριστικής ανά¬ 
πτυξης (βλ. 3.5, Περιοχή Πιερίων, Πολυφύτου, Αιανής). 

3.4 Κατευθύνσεις για την προστασία και την ανάδειξη 
του φυσικού και πολιτιστικού περιβάλλοντος 

(114) Όπως αναφέρθηκε και στην παρουσίαση του προ¬ 
τύπου χωρικής ανάπτυξης, το ανατολικό τμήμα της Περι¬ 
φέρειας Δυτικής Μακεδονίας, λόγω της κεντρικότερης 
θέσης του, των πόρων που διαθέτει και της ση μασίας των 
αστικών κέντρων του, θα συνεχίσει να συγκεντρώνει τις 
εντατικότερης μορφής δραστηριότητες. Η παραγωγή 
ενέργειας θα παραμείνει κεντρική δραστηριότητα τουλά¬ 
χιστον για το χρονικό ορίζοντα της παρούσας μελέτης. 
Ωστόσο, μπορεί να θεωρήσει κανείς ότι η μεταλιγνιτική 
περίοδος έχει ήδη ξεκινήσει για την περιοχή. Σημαντικό 
ζήτημα για το τμήμα αυτό της Περιφέρειας συνιστά η 
αντιμετώπιση των επιπτώσεων στο περιβάλλον από την 
εξόρυξη και την ηλεκτροπαραγωγή, καθώς και η διαχείρι¬ 
ση των εξοφλημένων πεδίων. 

(115) Στα εξοφλημένα πεδία των ορυχείων της ΔΕΗ η 
αποκατάσταση των εδαφών είναι υποχρέωση της ΔΕΗ. 
Θα γίνει μετά από εκπόνηση ειδικών μελετών τα δε απο- 
καθιστάμενα εδάφη θα αξιοποιηθούν για το καλό της πε¬ 
ριοχής και του κοινωνικού συνόλου. 

(116) Αντίθετα, το δυτικό τμήμα της Περιφέρειας περι¬ 
λαμβάνει πολλά και πλούσια οικοσυστήματα τα οποία δεν 
έχουν υποστεί ανάλογες πιέσεις. Τα δάση της Δυτικής 
Μακεδονίας, που καταλαμβάνουν πολύ μεγάλο τμήμα 
των ορεινών όγκωντης είναι σημαντικοί βιότοποι αλλά και 
παράγοντες προστασίας με σημαντική προσφορά στη 
μείωση των χειμαρρικών φαινομένων, την προστασία των 
εδαφών από τις διαβρώσεις και την αντιρρυπαντική δρά¬ 
ση τους. Οι ελάχιστες και ήπιες ανθρωπογενείς παρεμβά¬ 
σεις έχουν διατηρήσει όχι μόνο τους μηχανισμούς ανανέ¬ 
ωσης και επιβίωσης των οικοσυστημάτων που φιλοξε¬ 
νούν, αλλά και τα αισθητικά τους χαρακτηριστικά. Η προ- 
τεινόμενη ήπια τουριστική ανάπτυξη των ορεινών περιο¬ 
χών θα πρέπει να διατηρήσει αυτήν την ισορροπία. Στοι¬ 
χείο της ήπιας τουριστικής ανάπτυξης αποτελεί η χωρο- 
θέτηση δασικών χωριών. 

(117) Ο μεγάλος όγκος των δασικών εκτάσεων συγκε¬ 
ντρώνεται στην οροσειρά της Πίνδου. Το νοτιότερο άκρο 
αυτής της ζώνης, στην περιοχή της Βάλια Κάλντα, έχει 
χαρακτηριστεί Εθνικός Δρυμός (ΦΕΚ 120Α/66). Αποτελεί 
τμήμα ενός ευρύτερου βιότοπου που περιλαμβάνει τις πε¬ 
ριοχές Περιβολιού και Κρανιάς του Νομού Γ ρεβενών και 
επεκτείνεται και στο Νομό Ιωαννίνων. Η ποικιλίατων ειδών 
χλωρίδας και πανίδας, αλλά και η σπανιότητά τους καθι¬ 
στούν τη δασική αυτή έκταση μοναδική. Σημαντική προϋ¬ 
πόθεση για τη διατήρηση της ισορροπίας του Δρυμού, 
αλλά και της ευρύτερης δασικής έκτασης είναι ο έλεγχος 
της βόσκησης και του παράνομου κυνηγιού. 

(118) Αξιόλογο προστατευόμενο δάσος είναι το "δάσος 
Γράμμου" στο βόρειο τμήμα της Μακεδονικής Πίνδου που 
έχει χαρακτηρισθεί διατηρητέο μνημείο της φύσης (ΦΕΚ 
656Β/86). Επίσης, στην κεντρική ορεινή ζώνη που συντί¬ 
θεται από τα βουνά Περιστέρι, Βίτσι, Ασκιο και Σινιάτσικο 
η δασοκάλυψη είναι μεγάλη. Στην περιοχή του Βούρινου 

περιλαμβάνεται το μοναδικό από πλευράς ποικιλίας οικο¬ 
σύστημα της κοιλάδας του Μεσιανού Νερού, ενώ σημα¬ 
ντικό από πλευράς μεγέθους και ρόλου είναι το δάσος 
των Πιερίων Ορέων (Δάσος Βελβενδού). Όλες οι παρα¬ 
πάνω δασικές εκτάσεις είναι χαρακτηρισμένες και συνε¬ 
πώς προστατευόμενες. 

(119) Η Περιφέρεια Δυτικής Μακεδονίας περιλαμβάνει 
σημαντικούς υγροβιότοπους. Ο σημαντικότερος είναι αυ¬ 
τός των Πρεσπών, ο οποίος αποτελεί Εθνικό Δρυμό (ΦΕΚ 
19Α/75), ενώ τμήμα του προστατεύεται και από την Συν¬ 
θήκη ΗαηηεαΓ ως υδροβιότοπος διεθνούς σημασίας. Η 
προστασία του οικοσυστήματος των Πρεσπών ενισχύεται 
από το εθνικό θεσμικό πλαίσιο (ΦΕΚ 86Β/77) όπου ανα¬ 
γνωρίζεται ως "Τοπίο Ιδιαίτερου Φυσικού Κάλλους" και 
την οδηγία 79/409 της Ευρωπαϊκής Ένωσης που το χα¬ 
ρακτηρίζει "Σημαντικό Βιότοπο". Οι κίνδυνοι που απειλούν 
το συγκεκριμένο υγροβιότοπο, παρά την πολλαπλή θε¬ 
σμική προστασία την οποία απολαμβάνει είναι η λαθρο¬ 
θηρία μέσα στις λίμνες και η εναπόθεση μπαζών και απορ- 
ριμάτων οικισμών, καθώς χρήση φυτοφαρμάκων και λι¬ 
πασμάτων. 

(120) Οι υπόλοιπες λίμνες της Δυτικής Μακεδονίας, μι¬ 
κρότερης ασφαλώς σημασίας από τις Πρέσπες σε ότι 
αφορά τη μοναδικότητα τους ως υγροβιότοπων, αντιμε- 
τωπίζουνπολύ περισσότερους κινδύνους από αυτούςτου 
Εθνικού Δρυμού. Οι λίμνες Καστοριάς, Πολυφύτου, Χει- 
μαδίτιδας, Βεγορίτιδας αποτελούν τους αποδέκτες αστι¬ 
κών και βιομηχανικών λυμμάτων. Η σταδιακή κατασκευή 
και λειτουργία εγκαταστάσεων βιολογικού καθαρισμού 
θα βελτιώσειτην κατάσταση. Η Ζάζαρη και η λίμνη των Πε¬ 
τρών έχουν εμφανίσει κι αυτές σημεία υπερτροφισμού 
από τη συγκέντρωση αμμωνιακών αλάτων που προέρχο¬ 
νται από τα λιπάσματα και χρειάζονται προστασία γιατί σι¬ 
γά - σιγά με τον εκσυγχρονισμό της γεωργικής παραγω¬ 
γής αυξάνονται τα ρυπαντικά φορτία που κάθε χρόνο 
αναλαμβάνουν και η ισορροπία των οικοσυστημάτων 
τους απειλείται. Η λίμνη Καστοριάς (ΦΕΚ 640Β/74) και οι 
λίμνες Βεγορίτιδας και Πετρών (ΦΕΚ 68Β/77) χαρακτηρί¬ 
ζονται επίσης ως "τοπία ιδιαίτερου φυσικού κάλλους". 

(121) Οι περιοχές αυτές, σε συνδυασμό με τα αρχαιο¬ 
λογικά και νεώτερα μνημεία τους, εμφανίζουν συγκριτικά 
πλεονεκτήματα ως προς τη δυνατότητα δημιουργίας δι¬ 
κτύων "φυσικού και πολιτιστικού περιβάλλοντος" στο 
πλαίσιο προγραμμάτων ολοκληρωμένων παρεμβάσεων 
(βλ. 3.5) 

3.5. Ευρύτερες ανθρωπογεωγραφικές ενότητες - Πα¬ 
ραλίμνιες και ορεινές περιοχές 

(122) Ο συνδυασμός των σημαντικών περιοχών φυσι¬ 
κού κάλλους με την πλούσια ιστορική και πολιτιστική κλη¬ 
ρονομιά μπορούν να αποτελέσουν πόλους έλξης και με 
κατάλληλη αξιοποίηση μπορεί να προκληθεί μια σταθερή 
τουριστική κίνηση και κατ' επέκταση μια συμπληρωματική 
απασχόληση και πηγή εισοδήματος για την περιοχή. 

(123) Οι δράσεις που προτείνονται για την ανάδειξη των 
ορεινών και παραλίμνιων περιοχών είναι: 

• Σχεδιασμός παρεμβάσεων στον τομέα του χιονοδρο¬ 
μικού τουρισμού. 

• Ανάδειξη και προστασία των σπάνιων φυσικών πό¬ 
ρων. Προς την κατεύθυνση αυτή προτείνεται αξιοποίηση 
και ανάδειξη των λιμνών και των παραλιμνίων περιοχών 
και οικισμών και ανάδειξη παραποτάμιων θέσεων. 


• Ανάπτυξη ειδικών μορφών τουρισμού, σύμφωνα με 
τα χαρακτηριστικά και τα πλεονεκτήματα της περιοχής. 

• Ανάδειξη και σήμανση των ιστορικών μονοπατιώντης 
Δυτικής Μακεδονίας από την προϊστορική περίοδο μέχρι 
την πρόσφατη ιστορία του τόπου. 

• Ανάπτυξη της τοπικής επιχειρηματικότητας με στόχο 
τη συγκράτηση του πληθυσμού, την εξασφάλιση πολλα¬ 
πλών δ υ νατοτήτων απασχόλησης και τη δη μιο υ ργία εναλ¬ 
λακτικών πηγών εισοδήματος. 

• Οριοθέτηση των βοσκοτόπων. 

• Ενίσχυση του αγροτικού χώρου με στόχο τη βελτίωση 
της ανταγωνιστικότητας του πρωτογενούς τομέα, την 
αξιοποίηση των ιδιαίτερων χαρακτηριστικών και την ανά¬ 
πτυξη επώνυμων τοπικών προϊόντων, καθώς και τη βελ¬ 
τίωση των δομών μεταποίησης και εμπορίας αγροτικών 
προϊόντων. 

• Βελτίωση των μεταφορικών συνδέσεων εντός του 
ορεινού - παραλίμνιου χώρου, αλλά καιτων συνδέσεων με 
τις υπόλοιπες περιοχές, τα αστικά κέντρα και τους μεγά¬ 
λους οδικούς άξονες. 

• Βελτίωση των διασυνοριακών τοπικής σημασίας συν¬ 
δέσεων που διευκολύνουν τη δημιουργία τουριστικών 
διαδρομών ιδιαίτερα στο σύστημα λιμνών Πρεσπών - 
Οχρίδας, όπου απαιτείται η δημιουργία μικρών μεθορια¬ 
κών σταθμών. 

• Βελτίωση της ποιότητας ζωής των κατοίκων μέσω της 
ενίσχυσης και αναβάθμισης των τεχνικών και κοινωνικών 
υποδομών. 

• Σχεδιασμός ανάπτυξης και στήριξης του ιαματικού 
τουρισμού στην περιοχή. 

Στη λογική αυτή εντάσσονται και τα πέντε Ολοκληρω¬ 
μένα Περιφερειακά Προγράμματα Ανάπτυξης του Αγρο¬ 
τικού Χώρου (ΟΠΑΑΧ) πουπροβλέπεταινα εφαρμοστούν 
στην Περιφέρεια Δυτικής Μακεδονίας και συγκεκριμένα: 

• ΟΠΑΑΧ Πιερίων 

• ΟΠΑΑΧ Ορεινών Γρεβενών - Ανω Βοϊου 

• ΟΠΑΑΧ Βίτσι - Καστοριάς 

• ΟΠΑΑΧ Άσκιο - Νυμφαίο 

• ΟΠΑΑΧ Πρεσπών - Κρυσταλλοπηγής. 

Οι κύριοι άξονες των παρεμβάσεων που προτείνονται 
για κάθε μία από τις επί μέρους γεωγραφικές ενότητες εί¬ 
ναι οι παρακάτω: 

• Στην περιοχή Πρεσπών - Πισοδερίου - Φλώρινας οι 
παρεμβάσεις προτείνεται να επικεντρωθούν πρωτίστως 
στην προστασία του ιδιαίτερα ευαίσθητου φυσικού περι¬ 
βάλλοντος των λιμνών που αποτελούν το συγκριτικό πλε¬ 
ονέκτημα της περιοχής και στην αξιοποίηση των δυνατο¬ 
τήτων εναλλακτικού τουρισμού. Το χιονοδρομικό κέντρο 
Πισοδερίου μπορεί να αποτελέσει έναν επιπλέον τουρι¬ 
στικό πόλο. Ενας δεύτερος άξονας παρεμβάσεων συνί- 
στασται στην αναδιάρθρωση των πρωτογενών δραστη¬ 
ριοτήτων και στην προώθηση τοπικών παραδοσιακών 
προϊόντων ποιότητας (π.χ. φασόλια Πρεσπών). 

• Στην περιοχή Γράμμου-Όντριας-Καστοριάς και Βίτσι¬ 
ου, η προσπάθεια αναζωογόνησης και ενδυνάμωσης της 
περιοχής θα πρέπει να προσανατολιστεί αφ’ενός στην 
ανάπτυξη ειδικών, ήπιων μορφών τουρισμού με την αξιο¬ 
ποίηση και ανάδειξη των φυσικών και πολιτιστικών πόρων 
της περιοχής και τηνταυτόχρονη διαφύλαξη του φυσικού 
περιβάλλοντος, αφ’ετέρου στην αναδιάρθρωση των πρω¬ 
τογενών δραστηριοτήτων με έμφαση στην κτηνοτροφία 
και στα γεωργικά προϊόντα ποιότητας. 

• Στην περιοχή των Ορεινών Γρεβενών-Βοΐου, οι δυνα¬ 
τότητες τουριστικής ανάπτυξης μπορούν να βασιστούν 
στην παρουσία του χιονοδρομικού κέντρου Βασιλίτσας, 
καθώς και στην παρουσία του Εθνικού Δρυμού της Πίν¬ 
δου (Βάλια Κάλντα - ευρύτερη περιοχή) για την ανάπτυξη 
ήπιων μορφώντουρισμού. Γιατη συγκεκριμένη περιοχή η 
παραγωγή, προβολή καιπροώθηση επώνυμων αγροτικών 
προϊόντων πρέπει να θεωρηθεί επιτακτική με δεδομένη 
την αστάθεια του χειμερινού τουρισμού που αποτελεί τη 
μόνη εναλλακτική αναπτυξιακή δραστηριότητα. 

• Η ανάπτυξη της χωρικής ενότητας Δυτικής Εορδαίας- 
Βούρινου-Άσκιου - Νυμφαίου - Ανατολικού Βίτσιου - Αε¬ 
τού, βασίζεται στην αξιοποίηση των τοπικών πλεονεκτη¬ 
μάτων που αφορούν την τοπική παραγωγή, την κτηνο¬ 
τροφία, την ανάπτυξη της γουνοποιίας (περιοχή Ασκιού) 
την ιστορική κληρονομιά, αλλά και την ανάδειξη, προστα¬ 
σία και αξιοποίηση των σπάνιων βιοτόπων (π.χ. λίμνες Χει- 
μαδίτιδα & Ζάζαρη), οικοσυστημάτων και των τοπίων 
υψηλής αισθητικής αξίας. Η λειτουργία της Εγνατίας ανα¬ 
μένεται να βελτιώσει την προσπελασιμότητα της περιο¬ 
χής του Βούρινου και να δημιουργήσει ευνοϊκές προϋπο¬ 
θέσεις για την ανάδειξη της Κοιλάδας Μεσιανού Νερού, 
αλλά απαιτείται αυξημένη επαγρύπνηση για την αποφυγή 
αλλοιώσεων από την άναρχη αξιοποίηση αυτής της ευαί¬ 
σθητης περιοχής. Η περιοχή Νυμφαίου αποτελεί ήδη πό¬ 
λο έλξης οικολογικού και τουριστικού ενδιαφέροντος. Η 
αναζωογόνηση του πρωτογενούς τομέα προϋποθέτει και 
εδώ δράσεις για τη βελτίωση της ανταγωνιστικότητάς 
του, την αξιοποίηση των ιδιαίτερων χαρακτηριστικών και 
την ανάπτυξη των παραδοσιακών τοπικών προϊόντων κα¬ 
θώς και στη βελτίωση των δομών μεταποίησης και εμπο¬ 
ρίας. Ο εκσυγχρονισμός των δραστηριοτήτων του κλά¬ 
δου γούνας δέρματος και η διασύνδεσή του με τον τουρι¬ 
σμό θα έχει θετική επίπτωση στην τοπική οικονομία. 

• Η ενότητα Πιερίων-Πολυφύτου-Αιανής, εκτιμάται ότι 
έχει θετική προοπτική για ανάπτυξη μέσω ενός προγράμ¬ 
ματος ολοκληρωμένης παρέμβασης με έμφαση στις ειδι¬ 
κές μορφές τουρισμού και την αγροτική παραγωγή. Η πε- 
ριοχή χαρακτηρίζεται από την έντονη ανάπτυξη της γε¬ 
ωργίας, ορεινή και παραλίμνια, (σιτηρά, καλαμπόκι, μήλα, 
ροδάκινα, κρασί), ενώ σε ορισμένα τμήματα της ενότητας 
αναπτύσσεται και η κτηνοτροφία. Στο πλαίσιο αυτό προ¬ 
ωθούνται δράσεις ενίσχυσηςτου αγροτικού χώρου. Η ενί¬ 
σχυση της ανταγωνιστικότητας και η βελτίωση των δομών 
μεταποίησης και εμπορίας αγροτικών προϊόντων της πε¬ 
ριοχής προωθείται και μέσω της ανάπτυξης δράσεων για 
την υποστήριξη της παραγωγής κρόκου στην ομώνυμη 
Κοινότητα που βρίσκεται στις παρυφές της χωρικής αυ¬ 
τής ενότητας. Ένα ζήτημα το οποίο, πρέπει να επισημαν- 
θεί αφοράτη σύνδεση της τουριστικής ανάπτυξης και της 
λιμναίας αλιείας που προτείνεται στη λίμνη Πολυφύτου, 
της εντατικότερης ανάπτυξης της γεωργίας στην παραλί¬ 
μνια περιοχή και τη λειτουργία του ΥΗΣ Ιλαρίωνα στις 
ανάντι περιοχές του ποταμού Αλιάκμονα που τροφοδοτεί 
τη λίμνη με νερά. Θα πρέπει να διερευνηθούν περαιτέρω 
τα ζητήματα της ρύπανσης της λίμνης από φυτοφάρμακα 
λόγω της ανάπτυξης της γεωργίας, καθώς και τα αποτε¬ 
λέσματα που μπορεί να έχει στο μικροπεριβάλλον (ευ¬ 
τροφισμός κ.λ.π.) η λειτουργία του ΥΗΣ Ιλαρίωνα που θα 
αυξήσει το χρόνο ανανέωσης των υδάτων. Το γεγονός αυ¬ 
τό πιθανά να περιορίζει τις δυνατότητες ανάπτυξης του 
τουρισμού στην παραλίμνια περιοχή, τη δημιουργία του 


αρχαιολογικού πάρκου, καθώς και την ανάπτυξη της λι¬ 
μναίας αλιείας. 

• Στην περιοχή των λιμνών Βεγορίτιδας-Πετρών προ- 
τείνονται μια σειρά δράσεων με στόχο την προστασία του 
υδάτινου δυναμικού και του περιβάλλοντος, τη διατήρη¬ 
ση του ποσοτικού υδάτινου ισοζυγίου και την ποιοτική 
εξυγίανση των λιμνών, με στόχο τη δημιουργία προϋπο¬ 
θέσεων για την ανάπτυξη δραστηριοτήτωντουρισμού και 
αναψυχής. Για την περιοχή Βεγορίτιδας - Πετρών εκπο¬ 
νείται ήδη Ειδική Περιβαλλοντική Μελέτη. 

3.6. Χωρική διάρθρωση των βασικών δικτύων Τεχνικής 
υποδομής 

3.6.1. Οδικό δίκτυο 

(124) Το οδικό δίκτυο της Περιφέρειας Δυτικής Μακε¬ 
δονίας περιλαμβάνει το τμήμα της Εγνατίας Οδού και 
τους Κάθετους Άξονες της Εγνατίας καθώς και το διοικη¬ 
τικά ιεραρχημένο σε Εθνικό (Πρωτεύον, Δευτερεύον, Τρι- 
τεύον), Επαρχιακό και Κοινοτικό ή Αγροτικό δίκτυο. 

3.6.1.1. Εγνατία Οδός και Κάθετοι Άξονες 

(125) Η Εγνατία Οδός αποτελείτο σημαντικότερο νέο 
οδικό έργο της χώρας συνδέοντας τις 4 Περιφέρειες της 
Βορείου Ελλάδος, απάτην Περιφέρεια Ηπείρου μέχριτην 
Περιφέρεια Ανατολικής Μακεδονίας & Θράκης. Με κομ- 
βικό σημείο την σύνδεσή της με τον ΠΑΟΕ και το μητρο- 
πολιτικό κέντρο της Θεσσαλονίκης, προσφέρει την υπο¬ 
δομή για την ανάδυση ενός νέου αναπτυξιακού άξονα, 
που θα συνδέει τα αστικά κέντρα, από την Ηγουμενίτσα 
μέχρι την Αλεξανδρούπολη. 

α. Ένταξη στα Διευρωπαϊκά Δίκτυα Μεταφορών (ΤΕΝ) 

(126) Πέραν της διαπεριφερειακής και ενδοπεριφερεια- 
κής σημασίας της, η Εγνατία Οδός εντάσσεται θεσμικά 
και λειτουργικά στα ευρύτερα Διευρωπαϊκά Δίκτυα, του 
οποίου και αποτελεί το νοτιότερο άξονα, συνδέοντας την 
Αδριατική με το Ευρωπαϊκό τμήμα της Τουρκίας και την 
Κωνσταντινούπολη αποκτώντας ένα διεθνή ρόλο. 

(127) Η σύνδεση με τους κύριους διαδρόμους του Διευ- 
ρωπαϊκού Δικτύου X, IV, IX επιτυγχάνεται με εννέα κάθε¬ 
τους άξονες οι οποίοι προσφέρουν, κατά μήκος του συ¬ 
νοριακού χώρου, συνδέσεις με την Αλβανία, Π ΓΔΜ, Βουλ¬ 
γαρία και Τουρκία. 

β. Συνδυασμένες Μεταφορές 

(128) Το σύστημα μεταφορών συμπληρώνεται με την 
άμεση σύνδεση της Εγνατίας με πέντε λιμάνια, οκτώ αε¬ 
ροδρόμια καθώς και με το σιδηροδρομικό δίκτυο (κυρίως 
με τους κλάδους που εξυπηρετούν λιμένες). 

γ. Τεχνολογικός και Λειτουργικός Εξοπλισμός 

(129) Η Εγνατία σχεδιάζεται με βάση ένα ολοκληρωμέ¬ 
νο πλαίσιο προδιαγραφών, σύγχρονων αυτοκινητόδρο¬ 
μων τόσο για την κατασκευή όσο και τη λειτουργία του 
έργου. Σε όλο το μήκος της προβλέπονται Χώροι Στάθ¬ 
μευσης και Αναψυχής (ΧΣΑ) καθώς και Σταθμοί Εξυπηρέ¬ 
τησης Αυτοκινήτων (ΣΕΑ). 

(130) Σημαντικό στοιχείο υποδομής σε όλο το μήκοςτου 
οδικού άξονα αποτελούν οι εγκαταστάσεις οπτικών ινών 
που θα διατίθενται προς χρήση στην ευρύτερη ζώνη του 
άξονα, καθιστώντας την Εγνατία, εκτός από διάδρομο 
μεταφορών, διάδρομο πληροφορίας και υποδομών νέων 
τεχνολογιών. 

δ. Χρονικός Προγραμματισμός 

(131) Το έργο παρακολουθείται με βάση ένα σύνθετο 
προγραμματισμό που για τους σκοπούς του ΧΣΠ, διακρί- 
νεται στις παρακάτω τρεις γενικευμένες περιόδους και τα 
αντίστοιχα τμήματα. 

• Τμήματα σε κυκλοφορία το 2002 (σε λειτουργία) 

• Τμήματα που θα αποδοθούν μέχρι το 2004 

• Τ μήματα που θα αποδοθούν μετά το 2004 

(132) Για να εξασφαλιστεί μια συνεχώς διευρυνόμενη 
λειτουργία, έχει οριστεί η λεγάμενη "Λειτουργική Εγνα- 
τία", που προγραμματίστηκε να λειτουργεί από Ηγουμενί¬ 
τσα μέχρι Κήπους με παρακάμψεις των καθυστερουμέ- 
νων τμημάτων μέσω βελτιωμένων κλάδων του υφιστάμε¬ 
νου Εθνικού ή Νομαρχιακού δικτύου το 2004. 

ε. Εκτίμηση Επιπτώσεων και το "Παρατηρητήριο της 
Εγνατίας Οδού" 

(133) Το παρατηρητήριο χωρικών επιπτώσεων της 
Εγνατίας Οδού είναι ένα συνεχές ερευνητικό πρόγραμμα 
παρακολούθησης ορισμένων δεικτών, ώστε να εκτιμώ- 
νται οι επιπτώσεις από τη λειτουργία, με στόχο να είναι δυ¬ 
νατή μια συνολική αποτίμηση της αλληλεπίδρασης του 
οδικού άξονα με την αναπτυξιακή διαδικασία και τη χω¬ 
ροταξική οργάνωση. 

(134) Έχουν προσδιοριστεί ιδιαίτεροι δείκτες για τη μέ¬ 
τρηση των κοινωνικο-οικονομικών, και των περιβαλλοντι¬ 
κών επιπτώσεων, καθώς και δείκτες για τη μέτρηση αυτής 
καθ’ εαυτής της λειτουργίας της οδού. 

(135) Είναι προφανής η αναγκαιότητα συνεργασίας του 
Παρατηρητήριου με τον τρέχοντα χωροταξικό σχεδίασμά 
σε επίπεδο Περιφέρειας, ιδιαίτερα για θέματα που αφο¬ 
ρούν στον ενδοπεριφερειακό χώρο και τις επιπτώσεις στη 
χωρική οργάνωση άλλα και στον άμεσο συνοριακό χώρο. 

στ. Η Εγνατία στην Περιφέρεια Δυτικής Μακεδονίας 

(136) Η Εγνατία στην Περιφέρεια Δυτικής Μακεδονίας 
διέρχεται με τμήμα 112,5 χλμ. με 6 ανισόπεδους κόμβους 
και δύο Κάθετους Άξονες προς την ΠΓΔΜ και την Αλβα¬ 
νία. Οι δύο κάθετοι αυτοί άξονες διαρθρώνουν και το βα¬ 
σικό κορμό πρωτεύουσας-διευρωπάίκής εμβέλειας οδι¬ 
κού δικτύου που διατρέχει την Περιφέρεια. 

• Κάθετος άξονας 45: Σιάτιστα - Μ/Σ Κρυσταλλοπηγής 
81 χλμ. Στη νέα θέση του Μ/Σ ο Άξονας ευθυγραμμίζεται 
με τον αλβανικό οδικό άξονα Ρο]3Π - Ργορθγ - ΒαρεΙιΙίοα. 
Προβλέπονται στον άξονα αυτό οι παρακάτω ολοκληρω¬ 
μένες εγκάρσιες συνδέσεις: 

1 Ν. Κωσταράζι - Α/Κ Άργους Ορεστικού 

2 Α/Κ Άργους Ορεστικού - Α/Κ Μανιάκων & Α/Κ Κορομη- 
λιάς 

3 Α/Κ Άργους Ορεστικού - Αεροδρόμιο 

4 Α/Κ Άργους Ορεστικού - Είσοδος Καστοριάς 

5 Α/Κ Νεάπολης - Αλιάκμονα. 

• Κάθετος Άξονας Φλώρινα - Μ/Σ Νίκης (έργο 50 Κοζά¬ 
νη - Φλώρινα - Νίκη). Ο Άξονας αυτός μήκους 77 χλμ. απο¬ 
τελεί την ανάπτυξη του κλάδου του Δέκατου (X) του Πα¬ 
νευρωπαϊκού Διαδρόμου ο οποίος μέσω ΒίΙοΙα - \/θΙθ5 - 
Σκόπια συνδέεται με το Βελιγράδι και την Βουδαπέστη. 

• Κάθετος Άξονας - Έργο 51: Κοζάνη - Λάρισα (Παρά¬ 
καμψη Ελασσόνας). Ο Άξονας αυτός αποτελεί ισχυρή 
σύνδεση με τη Θεσσαλία. Προβλέπονται στον Άξονα αυ¬ 
τό λειτουργικές παρακάμψεις των αστικών κέντρων (Κο¬ 
ζάνη, Πτολεμαϊδα, Αμύνταιο). 

• Κάθετος Άξονας - Έργο 65: Γρεβενά - Λαμία 


(137) Η "Λειτουργική Εγνατία" στην Περιφέρεια θα ολο¬ 
κληρωθεί μέχρι το 2004. Η κύρια χάραξη θα λειτουργεί 
από τον Α/Κ Γρεβενών - Καλαμπάκας μέχρι τα ανατολικά 
όρια της Περιφέρειας και μέχριτην Θεσσαλονίκη. Το υπό¬ 
λοιπο τμήμα δυτικά μέχριτον Α/Κ Παναγιάς και Α/Κ Βόλου 
θα αποδοθεί μετά το 2004 αλλά θα λειτουργεί παράκαμ¬ 
ψη της υφιστάμενης οδού Γ ρεβενών - Μηλιάς - Μετσόβου 
όπου θα εκτελεστούν βελτιώσεις. Η καθυστέρηση των έρ¬ 
γων στο τμήμα Μετσόβου καθιστά την σύνδεση της Περι¬ 
φέρειας με την Ήπειρο δυσχερή για το μεσοπρόθεσμο 
ορίζοντα του Χωροταξικού Σχεδίου. 

ζ. Ο διπλός ρόλος της Εγνατίας και η σχέση με τη χωρι¬ 
κή ανάπτυξη της Περιφέρειας. 

(138) Η επίδραση του δικτύου Εγνατία - Κάθετοι Άξονες 
στην χωρική ανάπτυξη της Περιφέρειας έχει δύο διαστά¬ 
σεις. Η μία διάσταση αφορά τις διαπεριφερειακές και δια¬ 
κρατικές συνδέσεις και η δεύτερη τις ενδοπεριφερειακές 
συνδέσεις. 

1. Η ευρύτερη χωρική διάσταση 

(139) Η πρώτη διάσταση αφορά τη θέση της Περιφέρει¬ 
ας σε έναν ευρύτερο Βαλκανικό και Κεντροευρωπαϊκό 
χώρο.Διατου συστή ματος Εγνατία / Κάθετο ι άξονες προ- 
σφέρεται εν δυνάμει η διέξοδος της Π ΓΔΜ αλλά και της Ν. 
Αλβανίας προς τον νότο, τον λιμένα της Θεσσαλονίκης 
αλλά και του Βόλου με τον ευρύτερο χώρο της Ανατολι¬ 
κής Μεσόγειου. Η χωρική και αναπτυξιακή ολοκλήρωση 
και η αντίστοιχη αύξηση της σημασίας της Περιφέρειας 
θα εξαρτηθεί κυρίως από εξωγενείς αναπτυξιακούς και 
γεωπολιτικούς παράγοντες περιφερειών άλλων χωρών. 
Αυτή η προοπτική προσδίδει στην Εγνατία αναπτυξιακό 
χαρακτήρα, αναδεικνύονταςτην, από απλό διάδρομο δια¬ 
μπερούς διέλευσης οχλούσαςεμπορευματικής κυκλοφο¬ 
ρίας, σε στοιχείο αναπτυξιακής υποδομής. 

(140) Η ίδια η Περιφέρεια εξάλλου μέσω της Πύλης του 
λιμένα Ηγουμενίτσας διασυνδέεται με την Αδριατική. Στις 
περιπτώσεις που στο μέλλον η διαπόρθμευση της Αδρια- 
τικής θα γίνεται και μέσω των Αλβανικών λιμανιών, Δυρ¬ 
ραχίου (ϋυιτθε) και Αυλώνας (Ν/Ιοτβ). Ο ρόλος του αυτοκι¬ 
νητόδρομου Εγνατίας Οδού για τη διασύνδεση με την πύ¬ 
λη του Βοσπόρου προβλέπεται να διατηρείται, σε συν¬ 
δυασμό με την οδική διασύνδεσή της με το λιμάνι του 
Δυρραχίου διαμέσου του οδικού άξονα Σιάτιστας - Κρυ- 
σταλλοπηγής/Ιεροπηγής - Δυρραχίου και με το λιμάνι της 
Αυλώνας διαμέσου του οδικού άξονα Ιωαννίνων - Κακα¬ 
βιάς - Αυλώνας. 

2. Η ενδοπεριφερειακή χωρική διάσταση 

(141) Η δεύτερη, ενδοπεριφερειακή, διάσταση - αλλά 
και με αναφορά στις διαπεριφερειακές σχέσεις του χώ¬ 
ρου της Βόρειας Ελλάδας - αφορά σε "εσωτερικά" θέμα¬ 
τα χωρικής οργάνωσης, με παραμέτρους που προσδιορί¬ 
ζονται και, ενδεχομένως, ελέγχονται με μεγαλύτερη ευ¬ 
χέρεια. Η βασική διαπεριφερειακή σχέση είναι αυτή με το 
μεγάλο αστικό κέντρο της Θεσσαλονίκης αλλά και με τη 
Λάρισα, καθώς και με το κέντρο της Ηπείρου - τα Ιωάννι¬ 
να - όταν η σύνδεση αυτή γίνει εφικτή. 

(142) Η Εγνατία είναι ένα σύγχρονο οδικό έργο ωστόσο 
δεν εγγυάται από μόνο του την άρση της περιφερειακό- 
τητας εφ’ όσον δεν κινηθεί - και σε άλλους τομείς πέραν 
των μεταφορών - μια ολοκληρωμένη αναπτυξιακή διαδι¬ 
κασία που θα εγγυάται τη συγκράτηση του πληθυσμού. 

(143) Στο ενδοπεριφερειακό επίπεδο, το έργο του κύρι- 

ου άξονα θα αρχίσει να λειτουργεί μετά το 2004, ως στοι¬ 
χείο συνοχής του οικιστικού δικτύου με σημαντική επί¬ 
δραση στις χρονοαποστάσεις των μετακινήσεων, το ημε¬ 
ρήσιο σύστημα μετακινήσεων, τις σχέσεις τόπου κατοι¬ 
κίας / τόπου εργασίας για τα αστικά κέντρα της Περιφέ¬ 
ρειας, κυρίως αυτά που βρίσκονται επί του κεντρικού άξο¬ 
να ή επί των καθέτων αξόνων. 

η. Επιπτώσεις στις χρήσεις γης και στις χωροθετήσεις 
δραστηριοτήτων 

1. Πιέσεις στις Χρήσεις γης 

(144) Σε πιο τοπικό επίπεδο, ο άξονας της Εγνατίας μα¬ 
ζί με τους κλάδους καθέτων αξόνων επιδρά στις χρήσεις 
γης, ασκώντας πιέσεις κατά μήκος του διαδρόμου διέ¬ 
λευσης καθώς και στις περιοχές όπου αναπτύσσονται τα 
μεγάλα αλλά και τα μεσαία αστικά κέντρα (βλέπε οικιστι¬ 
κό δίκτυο). 

(145) Οι πιέσεις δεν είναι ομοιόμορφες. Μια και ο κύριος 
άξονας είναι κλειστού τύπου, οι πιέσεις ασκούνται στους 
κόμβους και κυρίως σε αυτούς που έχουν στρατηγική θέ¬ 
ση σε σχέση με τα αστικά κέντρα. Στα υποκείμενα επίπε¬ 
δα σχεδιασμού είναι απαραίτητο, στις περιοχές αυτές, να 
ληφθούν μέτρα οργάνωσηςτωνχρήσεωνγης. Στους κλά¬ 
δους του δικτύου όπου οι δρόμοι δεν είναι κλειστοί αυτο¬ 
κινητόδρομοι, θα πρέπει να ελεγχθεί η κατά τυχαίο τρόπο 
γραμμική ανάπτυξη παρόδιων χρήσεων. 

2. Σχέση πρωτεύοντος δικτύου Εγνατίας καιχωροθέτη- 
σης παραγωγικών δραστηριοτήτων. 

(146) Η χωρική διάταξη του οδικού δικτύου καθορίζει 
ορισμένα από τα κριτήρια χωροθέτησης σημαντικών πα¬ 
ραγωγικών δραστηριοτήτων, είτε αυτές εγκαθίστανται 
οργανωμένα (π.χ. ΒΕΠΕ, ΒΙΠΕ) είτε ορίζονται ως ζώνες 
χρήσεων γης με διακεκριμένα επίπεδα όχλησης. Η εγγύ¬ 
τητα στο πρωτεύον δίκτυο καθώς και η κατάλληλη συ¬ 
γκοινωνιακή σύνδεση, αποτελούν στοιχεία κατευθύνσε¬ 
ων χωροθετήσεων για τα υποκείμενα επίπεδα σχεδια- 
σμού. 

3.6.1.2. Το υπόλοιπο οδικό δίκτυο 

(147) Το υπόλοιπο οδικό δίκτυο (Εθνικό-Νομαρχιακό) 
και η ιεραρχημένη λειτουργική σύνδεσή του με το σύστη¬ 
μα Εγνατία - Κάθετοι Άξονες, χρήζει ιδιαίτερης μέριμνας 
ώστε να αποφευχθεί το σύνηθες φαινόμενο της εγκατά¬ 
λειψης και κατάρρευσής του. Η ορθολογική συνοχή και ιε¬ 
ράρχηση του δικτύου αυτού συμβάλλει στην οργάνωση 
των χρήσεων γης και τον έλεγχο της άναρχης διασποράς 
χρήσεων στον εξωαστικό χώρο. 

(148) Προτεραιότητα θα πρέπει να δοθεί στη βελτίωση 
του ορεινού οδικού δικτύου για την δημιουργία ορεινών 
διαδρομών τουρισμού - αναψυχής κυρίως σε υφιστάμε¬ 
νες χαράξεις με ήπιες βελτιώσεις. Επίσης, προτεραιότη¬ 
τα πρέπει να δοθεί στη σύνδεση οικισμών 3ου και 4ου επι¬ 
πέδου με την Εγνατία οδό και τους κάθετους άξονέςτης. 

3.6.2. Αεροδρόμια 

(149) Η Περιφέρεια Δυτικής Μακεδονίας εξυπηρετείται 
σήμερα από δύο Αεροδρόμια της Καστοριάς και της Κο¬ 
ζάνης. Έχουν επίσης κατασκευαστεί και λειτουργούν δύο 
Ελικοδρόμια, στο Νεστόριο Καστοριάς και στη Φλώρινα, 
ενώ προβλέπεται η δημιουργία ενός ακόμη ελικοδρομίου 
στην περιοχή Γρεβενών. 

(150) Από τα δύο Αεροδρόμια της Περιφέρειας, το Αε¬ 
ροδρόμιο της Καστοριάς "Αριστοτέλης" διαθέτει πλέον 


αεροδιάδρομο που το καθιστά ικανό να δέχεται πτήσεις 
εξωτερικού αεροσκαφών τύπου Βοθίης, Αίιίουε, κ.λπ. 
Προβλέπεται η αύξηση της μελλοντικής επιβατικής κίνη¬ 
σης του λόγω των νέων υποδομών αλλά και των παραγό¬ 
ντων που δημιουργούν την ζήτηση. 

(151) Το Αεροδρόμιο της Κοζάνης "Φίλιππος" προβλέ- 
πεται να λειτουργεί συμπληρωματικά για τις ανάγκες της 
έδρας της Περιφέρειας, δεχόμενο πτήσεις αεροσκαφών 
μικρού μεγέθους όπως στα σημερινά δρομολόγια μετά 
από έργα αναβάθμισής του. 

(152) Η εκτίμηση της αναμενόμενης μελλοντικής επιβα¬ 
τικής κίνησης εσωτερικού, βασίζεται στην εξέλιξη τεσσά¬ 
ρων βασικών παραμέτρων: 

• Την πορεία της επεξεργασίας και εμπορίας της γού¬ 
νας με όλες τις άμεσες και έμμεσες επιπτώσεις. 

• Την ανάπτυξη του τουρισμού στην ορεινή περιοχή και 
τις Πρέσπες. 

• Την διαμόρφωση συνθηκών καλής γειτονίας με την 
Αλβανία. 

• Τις ιδιαίτερες εμπορικές σχέσεις με τις χώρες της 
πρώην Σοβιετικής Ένωσης. 

3.6.3. Σιδηρόδρομος 

(153) Η Περιφέρεια εξυπηρετείται από το υφιστάμενο 
σιδηροδρομικό δίκτυο της χώρας με δευτερεύοντα σε 
σημασία κλάδο του εθνικού δικτύου. Το δίκτυο της χώρας 
κυριαρχείται από τον κεντρικό άξονα Αθήνας - Θεσσαλο¬ 
νίκης - Ειδομένης κατά μήκος του οποίου πραγματοποι¬ 
είται την περίοδο αυτή και η μεγαλύτερη επένδυση εκ¬ 
συγχρονισμού (διπλή γραμμή, ηλεκτροκίνηση, εκσυγχρο¬ 
νισμός σταθμών, κ.λπ). 

(154) Το δίκτυο στην Περιφέρεια Δυτικής Μακεδονίας 
περιορίζεται στους Άξονες Αμύνταιο-Φλώρινα και Αμύ- 
νταιο-Κοζάνη. Η σημασία του κλάδου Θεσσαλονίκη - Αμύ¬ 
νταιο - Φλώρινα και επομένως οι δυνατότητες ανάπτυξής 
του, εξαρτάται από την σύνδεσή του με τις γειτονικές χώ¬ 
ρες και τη λειτουργική του αναβάθμιση. Σημαντικός είναι 
και ο ρόλος του σιδηρόδρομου στον Άξονα Κοζάνης - 
Αμύνταιου ως προς την εμπορευματική κίνηση (λιθάν¬ 
θρακες, πετρέλαιο, λιγνίτης και γεωργικά προϊόντα). 

(155) Παρά τους παραπάνω αναφερθέντες περιορι¬ 
σμούς στον άμεσο βραχυπρόθεσμο ορίζοντα προβλέπο- 
νται σημαντικά έργα βελτίωσης της λειτουργικότητας της 
υφιστάμενης χάραξης σε όλο το μήκος της γραμμής Πλα¬ 
τύ - Άρνισσα - Φλώρινα / Κοζάνη - Σ.Σ.Καυκάσου σύνδεση 
με Μοναστήριο της ΠΓΔΜ με ανάλογη επίπτωση στην μεί¬ 
ωση των χρονοαποστάσεων. 

Προβλέπεται η πλήρης ανακατασκευή της γραμμής 
Αμυνταίου - Κοζάνης, κλάδος που θα λειτουργεί σε τοπι¬ 
κό επίπεδο ή προαστειακού τύπου. 

(156) Οι βασικές επιλογές μεσοπρόθεσμου προγραμ¬ 
ματισμού για τη βελτίωση της λειτουργικότητας του δι¬ 
κτύου είναι οι εξής: 

• Επέκταση της σιδηροδρομικής γραμμής Θεσσαλονί¬ 
κης - Αμύνταιου - Φλώρινας προς τον μεθοριακό σταθμό 
Κρυσταλλοπηγής και διασύνδεσή του με το αλβανικό σι¬ 
δηροδρομικό δίκτυο στην περιοχή του Ρο^αάθσ, δια μέ¬ 
σου του οποίου διασφαλίζεται σιδηροδρομική πρόσβαση 
της Θεσσαλονίκης και γενικότερα της βόρειας Ελλάδας 
στις ακτές της Αδριατικής (λιμάνι Δυρραχίου). 

• Εγκατάσταση και λειτουργία ηλεκτροκίνητου σιδηρό¬ 
δρομου προαστειακού τύπου σύνδεσης Κοζάνης - Πτολε- 
μαϊδας - Αμύνταιου - Φλώρινας. 

• Επέκταση της σιδηροδρομικής γραμμής στη δυτική 
πλευρά (Κρυσταλλοπηγή - Καστοριά - Σιάτιστα). 

(157) Στον απώτατο ορίζοντα προγραμματισμού θα 
πρέπει να τοποθετηθεί η ολοκλήρωση του δικτύου με τον 
κλάδο Κοζάνη - Καλαμπάκα με μονή γραμμή, έργο του 
οποίου η σκοπιμότητα θα πρέπει να εξεταστεί μέσα στο 
πλαίσιο του τρέχοντος σχεδιασμού. 

(158) Στους μεθοριακούς σταθμούς προβλέπονται νέα 
κτιριακά συγκροτήματα από τον ΟΣΕ, όπως και για άλατα 
εξωτερικά σύνορα της Ε.Ε. Πρόκειται για εγκαταστάσεις 
που θα εξυπηρετούν τις ανάγκες υγειονομικών ελέγχων, 
αποθήκευσης και συναφών λειτουργιών κυρίως για τις 
εμπορευματικές μεταφορές. 

3.7. Χωρική διάρθρωση των βασικών δικτύων λοιπής τε¬ 
χνικής υποδομής 

3.7.1. Ενέργεια 

(159) Ο τομέας της ενέργειας αποτελεί καθοριστικό πα¬ 
ράγοντα για τις εξελίξεις στην Περιφέρεια και επηρεάζε¬ 
ται από εξωγενείς παράγοντες σε εθνικό και διεθνές επί¬ 
πεδο. 

(160) Ο σταθμός ηλεκτροπαραγωγής στην περιοχή της 
Μελίτης ολοκληρώνει την βιομηχανοποίηση του ανατολι¬ 
κού τμήματος της Περιφέρειας και αναμένεται να προκα- 
λέσει αλλαγές τόσο στην εικόνα της απασχόλησης του 
Νομού Φλώρινας, όσο και στα χαρακτηριστικά της οικο¬ 
νομίας του Νομού. Με τη λειτουργία των σταθμών αυτών 
το ποσοστό της εθνικά καταναλισκόμενης ηλεκτρικής 
ενέργειας που παράγεται μέσα στα όρια της Δυτικής Μα¬ 
κεδονίας θα ξεπεράσειτο 80%. Η τεχνική εικόνα συμπλη¬ 
ρώνεται με το φράγμα στον Ιλαρίωνα που εκτός από αρ¬ 
δευτική χρήση θα υποστηρίξει και τη λειτουργία υδροη¬ 
λεκτρικού σταθμού. 

1. Γενικοί Στόχοι 

(161) Σχετικά με την ορθολογική αξιοποίηση των ορυ¬ 
κτών και υδάτινων πόρων τίθενται οι εξής γενικοί στόχοι 
για την περίοδο 2000-2006: 

• Η ολοκληρωμένη αξιοποίηση των ορυκτών πρώτων 
υλών μέσω της ανάπτυξης τεχνολογιών φιλικών προς το 
περιβάλλον (εξοικονόμηση νερού και ενέργειας, βελτίω¬ 
ση παραγωγικής διαδικασίας, κ.λπ.). 

• Η ανάπτυξη στον τομέα των βιομηχανικών ορυκτών 
και των διακοσμητικών πετρωμάτων, με κύριες κατευθύν¬ 
σεις την ανάπτυξη νέων προϊόντων και αγορών και τη βελ¬ 
τίωση υφισταμένων προϊόντων. 

• Η ορθολογική αξιοποίηση των υδατικών πόρων, σε 
συνθήκες υψηλής και διαρκώς αυξανόμενης ζήτησης νε¬ 
ρού για ποικίλες χρήσεις, που καλύπτουν ευρύ φάσμα 
αναγκών όλων των τομέων της οικονομίας με παράλληλη 
προστασία των υπογείων νερών από την ρύπανση (από λι¬ 
πάσματα, απόβλητα, απορρίμματα). 

• Η συστηματική ποσοτική και ποιοτική παρακολούθη¬ 
ση των υπογείων νερών, με πλήρη αξιοποίηση της νέας 
τεχνολογίας, επικαιροποίηση των στοιχείων και στήριξη 
των διαχειριστικών προγραμμάτων. 

2. Στρατηγική Επίτευξης Στόχων 

(162) Οι στόχοι αυτοί καθορίζουν τους παρακάτω άξο¬ 
νες πάνω στους οποίους διαρθρώνονται οι δράσεις και τα 
έργα που προωθούνται κατά προτεραιότητα στο μεσο¬ 
πρόθεσμο ορίζοντα: 


• Η ολοκλήρωση και αναβάθμιση των ενεργειακών υπο¬ 
δομών της χώρας (δικτύων μεταφοράς, διανομής, απο¬ 
θήκευσης διαφόρων μορφών ενέργειας). 

• Η διασύνδεση με διεθνή ενεργειακά δίκτυα (ηλεκτρι¬ 
σμού, φυσικού αερίου, πετρελαίου). 

• Η περαιτέρω διεύρυνση του μεριδίου των ΑΠΕ στο 
ενεργειακό ισοζύγιο με την κινητοποίηση ιδιωτικών πό¬ 
ρων και την ενίσχυση των υποδομών που απαιτούνται για 
την επιτάχυνση της διείσδυσής τους στην αγορά. 

• Η μείωση της ενεργειακής έντασης με επενδύσεις 
εξοικονόμησης ενέργειας, μείωση των απωλειών των δι¬ 
κτύων μεταφοράς, επέκταση της συμπαραγωγής. 

• Η μείωση των περιβαλλοντικών επιπτώσεων από τη 
χρήση ενέργειας, και η τήρηση των περιβαλλοντικών δε¬ 
σμεύσεων της χώρας, περιλαμβανομένης της ποιότητας 
των καυσίμων. 

(163) Η μετάβαση σ’ ένα καθεστώς απελευθερωμένων 
αγορών, θέτει ως οριζόντια προτεραιότητα την ανταγωνι¬ 
στική λειτουργία τους. Καταλυτικό ρόλο στην κατεύθυν¬ 
ση αυτή κατέχει η επίτευξη της διεύρυνσης της συμμετο- 
χήςτου ιδιωτικού τομέα, μέσω κατάλληλων σχημάτων συ¬ 
νεργασίας δημόσιου-ιδιωτικού τομέα με αξιοποίηση της 
αποκτηθείσας εμπειρίας, στις περισσότερες δράσεις του 
ενεργειακού τομέα, όπως ηλεκτροπαραγωγή, αξιοποίη¬ 
ση ΑΠΕ, εξοικονόμηση ενέργειας, συμπαραγωγή, διανο¬ 
μή φυσικού αερίου, μεταφορά πετρελαίου κ.λπ. 

3.7.2. Τηλεπικοινωνίες 

(164) Το τηλεπικοινωνιακό δίκτυο της Δυτικής Μακεδο¬ 
νίας - τουλάχιστον σε ότι αφορά τις υπηρεσίες που παρέ¬ 
χει ο ΟΤΕ - χαρακτηρίζεται πλήρες και σύγχρονο. Οι νέες 
παρεμβάσεις σχετίζονται με την ανάπτυξη της κινητής τη¬ 
λεφωνίας, τη δημιουργία τοπικών δικτύων πληροφοριών 
και την κατασκευή κέντρων τηλεδιάσκεψης. 

3.7.3. Ύδρευση - Αποχέτευση 

(165) Τόσο οι υδρευτικές όσο και οι αποχετευτικές ανά¬ 
γκες των οικισμών καλύπτονται ικανοποιητικά για το σύ¬ 
νολο της Περιφέρειας. Έργα υπερτοπικής σημασίας για 
την ανάπτυξη των υποδομών αυτών δεν προτείνονται από 
το παρόν πρόγραμμα. Συνοψίζονται ωστόσο οι παρακάτω 
ελλείψεις που πρέπει να αντιμετωπιστούν: 

• Η πρόβλεψη για την κάλυψη των υδρευτικών αναγκών 
της Κοζάνης που σήμερα υδρεύεται από τα διαρκώς συρ- 
ρικνούμενα υδατικά αποθέματα της λεκάνης Σαριγκιόλ. Η 
μείωση των αποθεμάτων, αποτέλεσμα των εξορυκτικών 
δραστηριοτήτωντης ΔΕΗ στην ευρύτερη περιοχή της λε¬ 
κάνης, δεν είναι εύκολο να αντιμετωπιστεί. Εναλλακτικά 
προτείνεται να διερευνηθούν οι δυνατότητες αξιοποίη¬ 
σης του "καρστικού υδροφορέα Βερμίου" που εντοπίστη¬ 
κε από το ΙΓΜΕ. Η ποσότητα αλλά και η ποιότητα του υδά¬ 
τινου αυτού δυναμικού πρέπει από σήμερα να προστα¬ 
τευτούν από τις επιδράσεις των εξορύξεων ώστε να πα¬ 
ραμείνουν αδιατάραχτες μέχρι τη μελλοντική αξιοποίησή 
τους. Προς το παρόν και για την ενίσχυση του δικτύου, 
μελετήθηκαν και κατασκευάζονται έργα ύδρευσης της 
Κοζάνης από γεωτρήσεις στις περιοχές Πετρανών, Βαθύ- 
λακκου κλπ. 

• Η υλοποίηση του προγράμματος ανακατασκευής, εκ¬ 
συγχρονισμού και λειτουργίας του ΒΙΟ.ΚΑ. Αμυνταίου 
αποτελεί παράγοντα περιβαλλοντικής ανακούφισης του 
ήδη βεβαρημένου από ρύπους υδάτινου δυναμικού της 

άμεσης λεκάνης και γι’ αυτό πρέπει να ολοκληρωθεί κατά 
προτεραιότητα. 

3.7.4. Διαχείριση Υδάτινων Πόρων 

(166) Η Δυτική Μακεδονία διαθέτει τεράστια αποθέμα¬ 
τα επιφανειακών και υπογείων νερών, που όμως δεν έχουν 
αξιοποιηθεί επαρκώς για την άρδευση της γεωργικής 
γης, κυρίως λόγω της εξορυκτικής και της ηλεκτροπαρα- 
γωγικής δραστηριότητας που ανταγωνίζεται τις γεωργι¬ 
κές χρήσεις και οδηγεί σε καταστροφή του υδροφόρου 
ορίζοντα, όπως στην περίπτωση της λεκάνης Αμυνταίου - 
Πτολεμαϊδας - Σερβίων. 

(167) Η επιφανειακή απορροή λιπασμάτων και φυτο¬ 
φαρμάκων αποτελούν παράγοντες ρύπανσης για πολλές 
από τις λίμνες της Περιφέρειας (λίμνη Καστοριάς, Πρέ- 
σπες, Βεγορίτιδα, Χειμαδίτιδα), υποβαθμίζοντας την ποι¬ 
ότητα των επιφανειακών υδάτινων πόρων. Αντίθετα, η λει¬ 
τουργία βιολογικών καθαρισμών στα αστικά κέντρα της 
Περιφέρειας έχει περιορίσει την επιβάρυνση των λιμνών 
από τα αστικά λύμματα. 

(168) Ειδικά, η δραστηριότητα της ΔΕΗ κατά μήκος της 
ζώνης Μελίτη - Αμύνταιο -Πτολεμάίδα - Κοζάνη, έχει δια- 
ταράξει σημαντικά την οικολογική ισορροπία της περιο¬ 
χής, χωρίς ωστόσο να γίνονται συστηματικοί έλεγχοι της 
ποιότητας των νερών. Θα πρέπει να δημιουργηθεί η υπο¬ 
δομή γιατη μέτρηση της ποιότητας των νερών, έτσι ώστε, 
για τις θέσεις τουλάχιστον εκείνες όπου είναι εμφανής η 
ύπαρξη προβλήματος ρύπανσης, να μπορούν να ποσοτι- 
κοποιούνται οι παράμετροι που την καθορίζουν, ώστε να 
είναι δυνατός και ο σχεδιασμός για την αντιμετώπισή της. 
Προς την κατεύθυνση αυτή προβλέπεται να συμβάλλει το 
Κέντρο Περιβάλλοντος Ν. Κοζάνης, που θα πρέπει να με- 
τεξελιχθεί σε περιφερειακό φορέα. Η καταστροφή του 
υδάτινου δυναμικού στην περιοχή των ορυχείων της ΔΕΗ 
δημιουργεί την ανάγκη εμπλουτισμού και προστασίας 
των υπόγειων υδροφορέων. 

3.7.5. Διαχείριση απορριμμάτων 

(169) Η αξιοποίηση τμήματος των αδρανών πεδίων εξό- 
ρυξης ως χώρου υγειονομικής ταφής απορριμμάτων και 
η υλοποίηση Περιφερειακού Συστήματος συλλογής με- 
ταφόρτωσης και μεταφοράς είναι οι βασικοί άξονες που 
τίθενται για τη λειτουργία του. Η υλοποίηση του Περιφε¬ 
ρειακού Κέντρου ανακύκλωσης και μονάδας διαλογής και 
λιπασματοποίησης, αποτελεί πρώτη προτεραιότητα για 
τη Δυτική Μακεδονία αφού προβλέπεται να ελέγξει το τε¬ 
ράστιο πρόβλημα της διασποράς πολλών και πολύ συχνά 
ανεξέλεγκτων χωματερών που λειτουργούν σήμερα χω¬ 
ρίς υποδομή και αποτελούν εστίες ρύπανσης και παρά¬ 
γοντες υποβάθμισηςτου φυσικού περιβάλλοντος. 

3.9. Προγραμματικά πλαίσια χωροθέτησης παραγωγι¬ 
κών δραστηριοτήτων και καθορισμός περιοχών για ανα¬ 
ζήτηση ΠΟΑΠΔ 

3.9.1. Πρωτογενής Τομέας 

α. Προστασία αγροτικής γης 

(170) Η προστασία των εκτάσεων γεωργικής παραγω¬ 
γής θεωρείται απαραίτητη παρά την παρατηρούμενη τά¬ 
ση συρρίκνωσης του πρωτογενούς τομέα αλλά και της 
συρρίκνωσης των γεωργικών εδαφών ως αποτέλεσμα 
της επέκτασης των δραστηριοτήτων εξόρυξης. Η προ¬ 
στασία επιτυγχάνεται είτε με γενικές κατευθύνσεις που 
αποκλείουν χωροθετήσεις δραστηριοτήτων που συ¬ 


γκρούονται με τις δραστηριότητες αγροτικής παραγω¬ 
γής, είτε με τους εξειδικευμένους περιορισμούς χρήσεων 
γης μέσω ΓΠΣ ή ΣΧΟΟΑΠ. 

(171) Στην Περιφέρεια διακρίνονται δύο διαβαθμίσεις 
γεωργικής γης όσων αφορά τους περιορισμούς ως προς 
τις χρήσεις και την δόμηση: 

• Γεωργική γη υψηλής παραγωγικότητας (αρδευόμε- 
νες περιοχές). 

• Λοιπές γεωργικές εκτάσεις κυρίας χρήσης. 

(172) Η γεωργική γη υψηλής παραγωγικότητας της Πε¬ 
ριφέρειας βρίσκεται στις εξής περιοχές: 

• Οι γεωργικές εκτάσεις που καλύπτονται από δίκτυα 
άρδευσης στο Νομό Κοζάνης εντοπίζονται στο Δήμο Σερ¬ 
βίων (στις περιοχές Αυλών, Σερβίων, Βαθύλακκου και 
Πλατανορεύματος), στο Δήμο Λιανής (στηνπεριοχή Χρω¬ 
μίου), στο Δήμο Ελιμείας (στις περιοχές Σπάρτου, Κοντο- 
βουνίου και Αμυγδαλέας), στο Δήμο Κοζάνης (περιοχές 
Καλαμιάς, Βατερού και Αργίλου), στο Δήμο Ελλησπόντου 
(στις παρυφές των οικισμών Αγ. Δημητρίου και Ρυακίου), 
στο Δήμο Μουρικίου (στην περιοχή Αρδάσσης), στο Δήμο 
Βερμίου (στις περιοχές Ανατολικού και Πύργων), στο Δή¬ 
μο Ασκιού (Εράτυρα, Καλονέρι, Σισάνι, Πελεκάνος), στο 
Δήμο Νεάπολης (στις περιοχές Δρυοβούνου καιΑλιάκμο- 
να-Πεπονιάς) και στο Δήμο Σιάτιστας (στις παρυφές του 
οικισμού του Παλαιόκαστρου). Εδώ, θα πρέπει να σημει¬ 
ωθεί ότι οι αρδευόμενες γεωργικές εκτάσεις των Δήμων 
Ελλησπόντου και Μουρικίου βρίσκονται μέσα στην περιο¬ 
χή του εν δυνάμει λιγνιτικού πεδίου στο Νομό Κοζάνης, 
γεγονός που προοπτικά θα σημάνειτην εξαφάνισή τους. 

• Στο Νομό Γρεβενών οι γεωργικές εκτάσεις που καλύ¬ 
πτονται με δίκτυα άρδευσης εντοπίζονται στο Δήμο Δε- 
σκάτης (στις περιοχές Παναγιάς και Παλιουριάς), στο Δή¬ 
μο Γ ρεβενών (σε περιοχές στις παρυφές των οικισμών Κα- 
λοχίου, Φελλίου, Πόρου και Κυρακαλής), στο Δήμο Γόρ- 
γιανης (στην περιοχή Πηγαδίτσας), στο Δήμο Ηρακλεω- 
τών (στην περιοχή Κιβωτού-Κοκκινιάς-Ταξιάρχη) και στο 
Δήμο Χασίων (Καρπερό-Δήμητρα). 

• Στο Νομό Καστοριάς οι γεωργικές εκτάσεις που κα¬ 
λύπτονται από δίκτυα άρδευσης εντοπίζονται στο Δήμο 
Αλιάκμονα (στην περιοχή Αγ. Κυριακής) στο Δήμο Κορε- 
στίων (στις περιοχές Χαλάρων, Μακροχωρίου και Μελά) 
και σε μια μεγάλη έκταση γύρω από τη λίμνη Καστοριάς 
εντός των ορίων των Δήμων Ιων. Δραγούμη, Μακεδνών, 
Αγ. Αναργύρων και Βίτσιου. 

• Στο Νομό Φλωρίνης οι αρδευόμενες γεωργικές εκτά¬ 
σεις εντοπίζονται στο Δήμο Πρεσπών (στις περιοχές Λαι¬ 
μού, Πλατέος και Λευκώνος), στο Δήμο Κλεινών (στις πε¬ 
ριοχές Άνω και Κάτω Καλλίνικης), στο Δήμο Μελίτης (στις 
παρυφές του οικισμού του Νεοχωρακίου), στο Δήμο Αμυ¬ 
νταίου και στους Δήμους Φιλώτα, Αετού και Περάσματος. 

• Στις περιοχές αυτές προβλέπονται χρήσεις και εγκα¬ 
ταστάσεις συναφείς με την γεωργία όπως αγροτικές απο¬ 
θήκες και μονάδες μεταποίησης και επεξεργασίας αγρο¬ 
τικών προϊόντων. 

(173) Στις περιοχές όπου η γεωργική εκμετάλλευση 
αποτελεί κύρια χρήση, είναι δυνατόν να χωροθετούνται 
άλλες χρήσεις σε επιλεγμένα τμήματα, εφόσον αιτιολο¬ 
γείται η σκοπιμότητα και απουσιάζουν οι εναλλακτικές 
διέξοδοι σε περιοχές μικρότερης παραγωγικότητας (π.χ. 
αγροικίες και κτηνοτροφικές εγκαταστάσεις εσταβλισμέ- 
νης μορφής). Μεταποιητικές μονάδες γεωργικών προϊό¬ 
ντων ονομασίας προέλευσης μπορεί να εγκαθίστανται μέ- 

σα στις περιοχές παραγωγής τους (οινοποϊα - αμπελουρ¬ 
γικές περιοχές) καθώς και ΠΟΑΠΔ με εγκαταστάσεις που 
αποκλειστικά έχουν σχέση με την γεωργία. 

(174) Στις περιοχές που χαρακτηρίζονται ως "λοιπή γε¬ 
ωργική γη" θα μπορούν να χωροθετούνται οργανωμένες 
αναπτύξεις (ΠΟΑΠΔ, οικιστικές επεκτάσεις, περιοχές πα- 
ραθεριστικής κατοικίας, τουριστικές εγκαταστάσεις ή άλ¬ 
λες ειδικές χρήσεις). 

β. Γεωργικός Τομέας 

(175) Στον πρωτογενή και ειδικότερα στον γεωργικό το¬ 
μέα οι προτάσεις για δημιουργία θερμοκηπιακών καλ¬ 
λιεργειών με την αξιοποίηση της τηλεθέρμανσης μπο¬ 
ρούν να οργανωθούν χωρικά κατά μήκος των υφιστάμε¬ 
νων αγωγών τηλεθέρμανσης στο ανατολικό τμήμα της 
Περιφέρειας, και αλλού. Η προοπτική για την κατασκευή 
δικτύων τηλεθέρμανσης και στην πόλη της Φλώρινας 
(αξιοποιώντας την παραγόμενη θερμότητα από τον ΑΗΣ 
Μελίτης) πιθανά στο μέλλον να δώσει την δυνατότητα για 
περαιτέρω ανάπτυξη των καλλιεργειών αυτών. Σημαντικό 
στοιχείο του γεωργικού τομέα αποτελούν οι βιολογικές 
καλλιέργειες στο σύνολο της Περιφέρειας. 

γ. Κτηνοτροφικές Ζώνες 

(176) Στον τομέα της κτηνοτροφίας οι προτάσεις για ορ¬ 
γάνωση κτηνοτροφικών πάρκων ή ζωνών με πρόβλεψη 
για την κατασκευή των βασικών έργων υποδομής δημοσί¬ 
ου χαρακτήρα συνδέονται με την υιοθέτηση ως πρόσφο¬ 
ρων περιοχών για την χωροθέτησή τους αυτών όπου ήδη 
σήμερα συγκεντρώνονται οι βοσκότοποι και οι κτηνοτρο¬ 
φικές μονάδες και όπου αλλού υπάρχουν προϋποθέσεις. 
Οι σημαντικότερες τέτοιες συγκεντρώσεις παρατηρού¬ 
νται στο νοτιοανατολικό τμήμα της Περιφέρειας (Δ. Σερ¬ 
βίων, Λιβαδερού, Καμβουνίων, Δεσκάτης), στο ανατολικό 
τμήμα (Δ. Βελβενδού, Ελλησπόντου), στο βορειοανατολι¬ 
κό τμήμα (Δ. Μελίτης, Αμυνταίου, Περάσματος), στο βό¬ 
ρειο τμήμα (Δ. Κάτω Κλεινών), στο δυτικό τμήμα (Κ. Κρυ¬ 
σταλλοπηγής και στην περιοχή του Γράμμου), στο σύνο¬ 
λο του Ν. Γρεβενών, και στις περιοχές Βίτσιου, Μουρικί- 
ου, Γέρμας και στον ορεινό όγκο Βίτσιου. Οι περιοχές Ν. 
Καστοριάς Σιάτιστας, Ασκιού, Βλάστης, Άνω Βοϊου προ- 
σφέρονται για τη συγκέντρωση κτηνοτροφικών μονάδων 
εκτροφής γουνοφόρων ζώων. 

δ. Αλιεία εσωτερικών υδάτων - ΠΟΑΥ 

(177) Η συμμετοχή της Περιφέρειας Δυτικής Μακεδο¬ 
νίας στην παραγωγή διαφόρων αλιευμάτων από τις πε¬ 
ριοχές εσωτερικών υδάτων αντιπροσωπεύει το 6.7% της 
παραγωγής στο σύνολο της χώρας ή το 15% στο σύνολο 
των τριών Περιφερειών Μακεδονίας και Θράκης. Η συμ¬ 
μετοχή αυτή μπορεί να αυξηθεί στο μέλλον αν η ανάπτυ¬ 
ξη του κλάδου οδηγήσει στην οργάνωση παραγωγικότε¬ 
ρων μονάδων. Οι Περιοχές Οργανωμένης Ανάπτυξης 
Υδατοκαλλιεργειών (ΠΟΑΥ - που αποτελούν ειδικές πε¬ 
ριοχές ΠΟΑΠΔ) αρμόζει να θεσμοθετηθούν κατά προτε¬ 
ραιότητα για το σύστημα λίμνης Πολυφύτου - ποταμού 
Αλιάκμονα, χωρίς να αποκλείονται και άλλες λίμνες (Βε- 
γορίτιδα, Χειμαδίτιδα κλπ) με εξαίρεση τις Πρέσπες όπου 
θα πρέπει να εφαρμόζονται μόνο παραδοσιακά πρότυπα 
παραγωγής, συμβατά με το οικοσύστημα του δρυμού. 

ε. Μεταλλεία - Ορυχεία 

(178) Ο ορυκτός πλούτος της Δυτικής Μακεδονίας απο¬ 
τελεί θεμελιώδες στοιχείο για την κατοχύρωση του ιδιαί¬ 


τερου ρόλου της Περιφέρειας σε εθνικό και ευρύτερο επί¬ 
πεδο. Ωστόσο, με εξαίρεση το λιγνίτη, τα αξιόλογα ορυ¬ 
κτά της περιοχής δεν έχουν τύχει της ανάλογης με την 
ποιότητα και ποσότητα των αποθεμάτων τους αξιοποίηση 
για λόγους που οφείλονται σε αντικειμενικές συνθήκες 
της διεθνούς αγοράς (αμίαντος, χουντίτης, νικέλιο), είτε 
στην έλλειψη κρατικής στήριξης (μάρμαρα). 

(179) Η παγκοσμιοποιημένη πλέον αγορά χαρακτηρίζε¬ 
ται από παραπέρα υποχώρηση των ναύλων, από παρατει- 
νόμενη ύφεση στην οικονομία της πρώην ΕΣΣΔ και άλλων 
χωρών, γεγονός που διατήρησε την αστάθεια στις συγκε¬ 
κριμένες αγορές, αλλά και από χαμηλή ζήτηση στον 
απόηχο της οικονομικής κρίσης που έπληξε τις ασιατικές 
χώρες. 

(180) Αντίθετα για τα μάρμαρα οι προοπτικές είναι πε¬ 
ρισσότερο ευοίωνες. Το Κέντρο Ανάπτυξης Μαρμάρου 
στον Τρανόβαλτο με τον εκθεσιακό χώρο για την προβο¬ 
λή των διαφόρων ποιοτήτων και των παραγώγων τους και 
το Τμήμα Προώθησης Προϊόντων και Διερεύνησης Εμπο¬ 
ρικών Συμφωνιών καθώς και το εργαστήριο ελέγχου Ποι¬ 
ότητας θα επιτρέψουν να αναζωογονηθεί ο κλάδος και να 
οργανωθεί σε καλύτερες βάσεις η παραγωγή. 

(181) Ένα γενικό μέτρο που είναι απαραίτητο να προω¬ 
θηθεί στο πλαίσιο του χωροταξικού σχεδιασμού, προκει- 
μένου να διασφαλίσειτην ισότιμη μεταχείριση του κλάδου 
σε σχέση με τις υπόλοιπες δραστηριότητες, είναι ο καθο¬ 
ρισμός μεταλλευτικών ζωνών κύριας ή αποκλειστικής 
δραστηριότητας, σύμφωνα με το άρθρο 10 του Ν. 
2742/99. Στη Δυτική Μακεδονία που η αξιοποίηση των 
ορυκτών πόρων αποτελεί το μοχλό της οικονομικής ανά¬ 
πτυξης, θα ήταν ίσως σκόπιμο να προωθηθεί κατά προτε¬ 
ραιότητα ο πιλοτικός καθορισμός παρόμοιου τύπου ζω¬ 
νών. 

ζ. Τα εξοφλημένα λιγνιτικά πεδία 

(182) Σε περιοχές των λιγνιτικών πεδίων στον ενεργεια¬ 
κό άξονα θα μπορούσε να εφαρμοστεί ο μηχανισμός ΠΟ¬ 
ΑΠΔ ύστερα από παραχώρηση εκτάσεων σε συνεταιρι¬ 
σμούς ή ιδιώτες από την ΔΕΗ προς παραγωγική αποκα¬ 
τάσταση. Προτείνεται οργανωμένη χωροθέτηση σε πε¬ 
ριοχές που διαθέτουν γειτονικές υδάτινες εκτάσεις για 
φύτευση με στόχο την παραγωγή ξυλείας. Σημειώνεται 
ότι το άρθρο 10 του Ν. 2742 / 99 επιτρέπει την δυνατότη¬ 
τα της παραχώρησης της χρήσης της εδαφικής έκτασης 
στον φορέα που θα υλοποιήσει την ΠΟΑΠΔ, εφόσον η 
έκταση έχει παραχωρηθεί σε αυτόν κατά χρήση με μα¬ 
κροχρόνια μίσθωση κατά τον χρόνο υποβολής της αίτη¬ 
σης χαρακτηρισμού και οριοθέτησης της έκτασης. 

3.9.2. Δευτερογενής Τομέας 

(183) Στον δευτερογενή τομέα υφίστανται ή υλοποιού¬ 
νται την περίοδο αυτή οργανωμένες υποδομές υποδο- 
χής-στήριξης του τομέα όπως οι ΒΙΠΕ Φλώρινας και Κο¬ 
ζάνης, το ΒΙΟΠΑ Σιάτιστας-Πολυδύναμο Κέντρο (με προ¬ 
σανατολισμό την γούνα), το ΒΙΟΠΑ Εράτυρας (με ανάλο¬ 
γο προσανατολισμό με αυτό της Σιάτιστας), το ΒΙΟΠΑ Κο¬ 
ζάνης (με κλαδικό προσανατολισμό το ξύλο). Μελετάται 
επίσης η δημιουργία ΒΙΟΠΑ στους νομούς Καστοριάς και 
Γρεβενών. Εφόσον οι χώροι αυτοί πληρωθούν και προκύ- 
ψει ανάγκη για τον σχεδίασμά νέων υποδομών υποδοχής- 
υποστήριξης του τομέα, αυτές θα πρέπει να χωροθετη- 
θούν με τα εξής κριτήρια: 

• Την προσπελασιμότητα δηλαδή χωροθέτηση σε σχέ¬ 
ση με τους μεγάλους οδικούς άξονες. 

• Περιοχές που έχουν ήδη βιομηχανικό χαρακτήρα και 
παράλληλα δεν βρίσκονται σε γεωργική γη α' προτεραιό¬ 
τητας. 

• Εκτός περιοχών με ιδιαίτερο φυσικό και πολιτιστικό 
περιβάλλον. 

• Πρόσβαση στις πρώτες ύλες. 

(184) Οι πιθανές περιοχές βρίσκονται πάνω στον άξονα 
Φλώρινα - Κοζάνη - Πολύμυλος και σε γειτνίαση με τα 
αστικά κέντρα από τα οποία διέρχεται ο άξονας αυτός. 
Επίσης, στην περίπτωση που προκύψει ανάγκη για οργα¬ 
νωμένη εγκατάσταση επιχειρήσεων του κλάδου της γού¬ 
νας αυτές θα πρέπει να χωροθετηθούν κύρια στον άξονα 
Καστοριάς - Σιάτιστας. Υπάρχει η ανάγκη για υλοποίηση 
ΠΟΑΠΔ στην ευρύτερη περιοχή Τρανόβαλτου με την 
προοπτική της χωροθέτησης σ’ αυτήν βιομηχανιών επε¬ 
ξεργασίας μαρμάρου. 

3.9.3. Τριτογενής Τομέας 

3.9.3.1. Τουρισμός 

(185) Στον τομέα του τουρισμού οι επιλογές για ήπιας 
μορφής τουριστική ανάπτυξη δεν συνδέονται με την προ- 
ώθηση-οργάνωση τουριστικών υποδομών κλίμακας που 
απαιτούν χρήση του θεσμού των ΠΟΤΑ. Στις περιοχές 
που προτείνονται ολοκληρωμένες παρεμβάσεις με άξονα 
ανάπτυξης τον τουρισμό η χωροθέτηση των τουριστικών 
μονάδων θα πρέπει να γίνεται κατά το δυνατόν εντός των 
ορίων των οικισμών σε αυτούς των οποίων το δομημένο 
περιβάλλον έχει παραδοσιακό χαρακτήρα (ανεξαρτήτως 
πολεοδομικών χαρακτηριστικών) με φροντίδα για τη δια¬ 
τήρηση και ενίσχυσή των χαρακτηριστικών αυτών, ενώ σε 
περιοχές με ευαίσθητο φυσικό περιβάλλον, όπως στην 
περιοχή των Πρεσπών, για να μη κινδυνεύει η ευαίσθητη 
οικολογική ισορροπία θα απαιτηθεί η χωροθέτηση της 
τουριστικής υποδομής υποδοχής σε θέσεις έξω από τις 
περιοχές αυτές σε γειτονικούς οικισμούς. 

(186) Οι εγκαταστάσεις διαμονής και εξυπηρέτησης 
επισκεπτών θα πρέπει να χωροθετηθούν σε γενικότερες 
ζώνες υποδοχής που προσδιορίζονται στα ΓΠΣ-ΣΧΟΟΑΠ. 

(187) Τα παρακάτω κριτήρια για την επιλογή των ζωνών 
στις οποίες θα επιτρέπονται οι τουριστικές εγκαταστά¬ 
σεις θα πρέπει να κατευθύνουν τις επιλογές των ΓΠΣ- 
ΣΧΟΟΑΠ, ιδιαίτερα για τον εξωαστικό αγροτικό χώρο: 

• Να μην επιτρέπονται εγκαταστάσεις τουριστικής δια¬ 
μονής ή συγκεντρώσεις β' κατοικίας στις περιοχές προ¬ 
στασίας (υγροβιότοποι, δάση, παραλίμνιες περιοχές, 
κ.λπ) σύμφωνα με τις εγκεκριμένες Ε.Π.Μ. που εκπονήθη¬ 
καν, εκπονούνται ή θα εκπονηθούν γιατις περιοχές αυτές. 

• Στις ζώνες αυτές, οι εγκαταστάσεις να περιορίζονται 
εντός των ορίων των οικισμών, οι οποίοι μπορεί όμως να 
επεκτείνονται εφόσον υπάρχουν κατάλληλες εκτάσεις 
ώστε να δέχονται τις αυξημένες πιέσεις. 

• Σχετικά με την χωροθέτηση των χιονοδρομικών κέ¬ 
ντρων θα πρέπει να αποφευχθεί η αύξηση του αριθμού 
τους και η ενίσχυση των υφιστάμενων, οι δε εγκαταστά¬ 
σεις εξυπηρέτησης των χρηστών θα πρέπει να υπόκεινται 
στην γενικότερη κατεύθυνση για ήπιας μορφής τουριστι¬ 
κή ανάπτυξη με σεβασμό τόσο στο φυσικό, όσο και στο 
δομημένο περιβάλλον. 

3.9.3.2. Εμπορευματικοί κόμβοι 

(188) Στον τομέα του εμπορίου για την διευκόλυνση των 
εμπορευματικών συναλλαγών με τις χώρες Αλβανία και 


ΠΓΔΜ προτείνεται η δημιουργία υποδομών διαμετακομι- 
στικών εμπορευματικών συναλλαγών (εμπορευματικοί 
κόμβοι) στους Ν. Φλώρινας και Καστοριάς που αποτελούν 
πύλες της Χώρας προς την Αλβανία και τη ΠΓΔΜ. Ηχωρο- 
θέτησή τους θα πρέπει να γίνει σε εκτάσεις που βρίσκονται 
σε άμεση γειτνίαση με τους υπό υλοποίηση κάθετους άξο¬ 
νες Κρυσταλλοπηγής - Σιάτιστας και Νίκης - Φλώρινας - 
Κοζάνης - Όρια Ν. Λάρισας. Στη ΒΙΠΕ Φλώρινας λειτουρ¬ 
γεί ήδη διαμετακομιστικό κέντρο με την κατάλληλη υπο¬ 
δομή που μπορεί να καλύψει τις ανάγκες ενός εμπορευ- 
ματικού κόμβου. Στην περίπτωση που προκύψει η ανάγκη 
για περαιτέρω σχεδίασμά και ανάπτυξη εμπορευματικού 
κέντρου (με παροχή υπηρεσιών Ιορίεΐίοε: διαχείριση, απο¬ 
θήκευση, διαμετακόμιση εμπορευμάτων) θα μπορούσε να 
χωροθετηθεί στο Νομό Κοζάνης με την αξιοποίηση της 
Εγνατίας και των καθέτων αξόνων της. Ήδη υπάρχει πρό¬ 
ταση του Επιμελητηρίου Μεταφορών για τη δημιουργία 
Εμπορευματικού Κέντρου Δυτικής Μακεδονίας επί του 
άξονα της Εγνατίας (π.χ. κόμβος Κοζάνης). 

3.10. Καθορισμός περιοχών για περαιτέρω εφαρμογές 
των διατάξεων των Ν. 2508/97 και Ν. 2742/99 

3.10.1. Γενικά Πολεοδομικά Σχέδια (ΓΠΣ), Σχέδια Χωρι¬ 
κής και Οικιστικής Οργάνωσης Ανοικτής Πόλης (ΣΧΟΟ- 
ΑΠ) 

1. Εξωαστικός χώρος - Ζώνες Β' κατοικίας- Τουρισμός 
Αναψυχή 

(189) Στην Περιφέρεια δεν υφίστανται μεγάλες πιέσεις 
β' κατοικίας με μορφές δημιουργίας οικισμών άναρχης ή 
αυθαίρετης δόμησης ή συνεταιρισμών, σε σχέση με άλ¬ 
λες περιοχές της χώρας που βρίσκονται κοντά σε μητρο- 
πολιτικές συγκεντρώσεις. Για τον λόγο αυτό δεν προβλέ- 
πεται να απαιτηθεί η χρήση του θεσμού των ΠΕΡΠΟ. 

2. ΓΠΣ - Αστικά κέντρα 

(190) Σε όλη την Περιφέρεια απαιτείται η ενεργοποίηση 
των ΓΠΣ των μεγάλων και μεσαίων κέντρων. 

Κοζάνη 

(191) Εκπονείταιήδη η μελέτη ΓΠΣ Κοζάνης, δεδομένου 
ότιτο υπάρχον σχεδιάστηκε το 1986, δηλαδή πριν από την 
διοικητική αναδιαάρθρωση που δημιούργησε το νέο Δή¬ 
μο Κοζάνης. Με δεδομένο τον αναβαθμισμένο ρόλο που 
καλείται να παίξει η πόλη της Κοζάνης, στο επόμενο διά¬ 
στημα χρειάζεται και τις αντίστοιχες πολεοδομικές πα¬ 
ρεμβάσεις, που θα της επιτρέψουν να απαντήσει στις ανα¬ 
μενόμενες οικιστικές πιέσεις, τόσο σε ό,τι αφορά την πο¬ 
σοτική κάλυψή τους όσο και την ποιοτική. Η διεύρυνση 
του χώρου του Δήμου Κοζάνης που προέκυψε από τη δι¬ 
οικητική αναδιάρθρωση των Ο.Τ.Α. δίνει την εναλλακτική 
δυνατότητα οι νέες δραστηριότητες και επεκτάσεις να 
χωροθετηθούν εκτός του σημερινού αστικού ιστού της 
πόλης, αποδίδοντας ρόλους στους οικισμούς που συ¬ 
γκροτούν το νέο Δήμο. Κάποιοι από αυτούς μάλιστα λει¬ 
τουργούν και σήμερα προαστιακά ως προς την πόλη της 
Κοζάνης απορροφώντας μέρος των πιέσεων αυτών. 

Πτολεμαϊδα 

(192) Η εντός σχεδίου περιοχή στην Πτολεμαϊδα φιλο¬ 
ξενεί ακόμα και αγροτικές χρήσεις, δεδομένου ότι οι τε¬ 
λευταίες επεκτάσεις της πόλης υπολογίσθηκαν με βάση 
τους ρυθμούς μεταβολής του πληθυσμού της, κατά το 
χρόνο εκπόνησης των μελετών που ήταν αυξημένοι σε 
σχέση με αυτούς που τελικά παρατηρήθηκαν. Πράγματι, 
παράλληλα με την ανάπτυξη της ΔΕΗ στην περιοχή της 
Εορδαίας, η Πτολεμαϊδα γνώρισε αντίστοιχη οικιστική 

έκρηξη. Όμως, στο βαθμό που οι εξορυκτικές και παρα¬ 
γωγικές δραστηριότητες της ΔΕΗ σταθεροποιήθηκαν σ’ 
ένα επίπεδο, ο ρυθμός αύξησης του πληθυσμού και συνε¬ 
πώς και η οικιστική επέκταση σταθεροποιήθηκαν αντί¬ 
στοιχα. 

Φλώρινα 

(193) Στη Φλώρινα, υπάρχουν ήδη οικιστικές πιέσεις 
που είναι πιθανόν να ενταθούν στο άμεσο μέλλον εξ αιτίας 
της κατασκευής και λειτουργίας του ΑΗΣ Μελίτης. Στο 
βαθμό που η ηλεκτροπαραγωγή θα προκαλέσει και αύξη¬ 
ση των εργασιών εξόρυξης, και συνεπώς και των συνο¬ 
δευτικών εξαρτημένων απ’ αυτήν ιδιωτικών δράσεων εί¬ 
ναι πολύ πιθανόν οι οικιστικές πιέσεις στην πόλη της Φλώ¬ 
ρινας να προκαλέσουν στο μέλλον επέκταση του αστικού 
ιστού της. 

Καστοριά 

(194) Στην Καστοριά, οι υφιστάμενες οικιστικές πιέσεις 
(των οποίων το μέγεθος δεν είναι σήμερα ιδιαίτερα σημα¬ 
ντικό), τείνουν να εκτονωθούν κυρίως εκτός της πόλης 
στους παρακείμενους οικισμούς του Άργους Ορεστικού 
και των Μανιάκων που λειτουργούν ως προάστεια της 
πρωτεύουσας. Η κατάσταση αυτή κρίνεται θετική για τη 
διατήρηση της παραδοσιακής φυσιογνωμίας του αστικού 
ιστού της πόλης, η οποία αποτελεί σύμφωνα με τον σημε¬ 
ρινό σχεδίασμά, σημαντικό αξιοποιήσιμο τουριστικό πό¬ 
ρο. Και οι δύο οικισμοί είναι έδρες Δήμων που δημιουρ- 
γήθηκαν μέσα από την πρόσφατη διοικητική αναδιάρ¬ 
θρωση των ΟΤΑ Μάλιστα, τα διοικητικά όρια των Νέων 
Δήμων, ιδιαίτερα του Δήμου Ορεστίδος (που έχει έδρα το 
Άργος Ορεστικό), εκτείνονται μακριά από την πόλη της 
Καστοριάς ενώ ο αριθμός των οικισμών που με βάση τη 
νέα διοικητική δομή θα εξυπηρετείται από τους δύο αυ¬ 
τούς πόλους είναι σημαντικός (13 του Δήμου Ορεστίδος 
και 8 του Δήμου Αγ. Τριάδας). 

Γ ρεβενά 

(195) Η πόλη των Γρεβενών δεν αντιμετωπίζει σημαντι¬ 
κά προβλήματα οικιστικής ανάπτυξης, παρά το γεγονός 
ότι μετά τους σεισμούς παρουσιάστηκαν ορισμένες οικι¬ 
στικές πιέσεις. Αυτές προήλθαν ωστόσο από το γεγονός 
ότι τμήμα των σεισμοπλήκτων οικογενειών της υπαίθρου, 
των οποίων οι κατοικίες είχαν καταστραφεί εντελώς, προ¬ 
τίμησαν να αξιοποιήσουν τις οικονομικές διευκολύνσεις 
που τους παρείχε η πολιτεία, αγοράζοντας ή κατασκευά¬ 
ζοντας κατοικία μέσα στην πόλη των Γ ρεβενών. Πάντως, 
ακόμα κι αν η πόλη σημειώσει κατά την επόμενη δεκαετία 
σημαντική πληθυσμιακή αύξηση, πράγμα που δεν πρέπει 
να θεωρείται ιδιαίτερα απίθανο (Εγνατία, αξιοποίηση 
Δρυμού, γειτνίαση με Μετέωρα κ.λ.π.), η χωρητικότητα 
της αστικής γης δεν πρόκειται να εξαντληθεί. 

3.10.2. Περιοχές Ειδικών Χωρικών Παρεμβάσεων 
(ΠΕΧΠ) 

(196) Κατά το άρθρο 11 του πρόσφατου νόμου 2742/99 
"Χωροταξικός Σχεδιασμός και Αειφόρος Ανάπτυξη", ως 
Περιοχές Ειδικών Χωρικών Παρεμβάσεων (ΠΕΧΠ) χαρα¬ 
κτηρίζονται οι περιοχές (εντός ή εκτός σχεδίου πόλεως ή 
ορίων οικισμών) που παρουσιάζουν ιδιαίτερα ή κρίσιμα 
προβλήματα χωρικής ανάπτυξης, τα οποία απαιτούν ειδι¬ 
κό σχεδίασμά και ρύθμιση και ιδίως: 

1. περιοχές που υφίστανται χωρικές επιπτώσεις από με¬ 
γάλης κλίμακας έργα, όπως η δημιουργία νέων εδαφών 
από προσχώσεις, δημιουργία υδάτινων επιφανειών, 


2. περιοχές με μειονεκτικά χαρακτηριστικά, λόγω γεω¬ 
γραφικής απομόνωσης ή δυσμενούς προσπελασιμότη- 
τας όπως ορεινές και δυσπρόσιτες περιοχές, 

3. περιοχές σε παραμεθόριες ζώνες, με κρίσιμα προ¬ 
βλήματα από γεωπολιτική άποψη, 

4. περιοχές με απρόβλεπτες ανάγκες, λόγω φυσικών ή 
τεχνολογικών καταστροφών ή κινδύνων (π.χ. σεισμοί, 
πλημμύρες, κατολισθήσεις κ.λπ). 

(197) Ο συσχετισμός των χαρακτηριστικών αυτών με τα 
δεδομένα του χώρου της Περιφέρειας Δυτικής Μακεδο¬ 
νίας έχει, σε γενικές γραμμές, ως εξής: 

• Στις περιοχές (1) μπορεί να ενταχθεί ολόκληρη η ζώ¬ 
νη ενέργειας (Λεκάνη Κοζάνης, Πτολεμάίδας, Αμυνταίου, 
Φλώρινας), της οποίας το τοπίο έχει αλλοιωθεί σημαντικά 
και θα συνεχίσει να αλλοιώνεται λόγω της εξορυκτικής 
δραστηριότητας. Στις περιοχές αυτές μπορούν επίσης να 
ενταχθούν η περιοχή της τεχνητής λίμνης Πολυφύτου, 
καθώς και οι περιοχές επιπτώσεων του οδικού συστήμα¬ 
τος Εγνατίας - Κάθετων Αξόνων. 

• Στις περιοχές (2) εντάσσονται οι ορεινοί όγκοι που κα¬ 
ταλαμβάνουν σημαντικό τμήμα όλωντων νομών της περι¬ 
φέρειας και ειδικότερα των νομών Γ ρεβενών, Καστοριάς 
και Φλώρινας. 

• Στις περιοχές (3) εντάσσονται οι νομοί Φλώρινας και 
Καστοριάς. 

(198) Για τις ζώνες αυτές έχουν προταθεί Προγράμμα¬ 
τα Ολοκληρωμένων Παρεμβάσεων (βλ. και 3.5), στο πλαί¬ 
σιο των οποίων θα απαιτηθεί η ενεργοποίηση πολεοδομι- 
κών εργαλείων όπως τα ΣΧΟΟΑΠ και τα ΠΕΧΠ. Προτε¬ 
ραιότητα για την ενεργοποίηση του μηχανισμού ΠΕΧΠ 
έχουν: 

• Η περιοχή Πολυφύτου - Λιανής 

• Ο άξονας Κοζάνης - Πτολεμάίδας - Αμυνταίου - Φλώ¬ 
ρινας (οικισμοί, εξοφλημένα λιγνιτικά πεδία, περιβαλλο¬ 
ντική αποκατάσταση) 

• Η περιοχή Βοϊου - Καμβουνίων. 

3.10.3. Σχέδια Ολοκληρωμένων Αστικών Παρεμβάσεων 
(ΣΟΑΠ) 

(199) Τα ΣΟΑΠ όπως περιγράφονται στο Ν. 2742/99 
(άρθρο 12) είναι μηχανισμός ολοκληρωμένων στρατηγι¬ 
κών αστικού σχεδιασμού σε πόλεις ή ευρύτερες αστικές 
περιοχές που παρουσιάζουν κρίσιμα και σύνθετα προ¬ 
βλήματα αναπτυξιακής υστέρησης, κοινωνικής και οικο¬ 
νομικής συνοχής, περιβαλλοντικής υποβάθμισης και ποι¬ 
ότητας ζωής. 

Τα ΣΟΑΠ αποτελούν μηχανισμούς παρέμβασης σε πε¬ 
ριοχές όπου επικρατούν συνθήκες αστικής υποβάθμισης 
σε συνδυασμό με προβλήματα απασχόλησης και ένταξης 
κοινωνικών ομάδων. Τα ΣΟΑΠ στηρίζονται με ιδιαίτερους 
χρηματοδοτικούς μηχανισμούς. Κατά προτεραιότητα 
προτείνεται η διαδικασία ΣΟΑΠ σε τμήματα της Κοζάνης, 
Πτολεμάίδας, Αμύνταιου, Φλώρινας και εφόσον απαιτεί¬ 
ται στις κυριότερες αστικές συγκεντρώσεις της Περιφέ¬ 
ρειας, (υπόλοιπες πρωτεύουσες νομών). 

4. Πρόγραμμα Δράσης 

4.1. Το Μακροπρόθεσμο Πρόγραμμα Δράσης του Χω¬ 
ροταξικού Σχεδίου της Περιφέρειας (2006-2015) 

(200) Το Πρόγραμμα Δράσης αναφέρεται στο σύνολο 
των ενεργειών, των ρυθμίσεων, των μέτρων και προγραμ¬ 
μάτων, που απαιτείται να ληφθούν, προκειμένου να ολο¬ 
κληρωθεί η "εφαρμογή" του Περιφερειακού Πλαισίου Χω- 

ροταξικού Σχεδιασμού εντός της προγραμματικής χρονι¬ 
κής περιόδου 2000-15. Για το μεν πρώτο διάστημα 2000- 
2006 η πρόβλεψη για τις ενέργειες καλύπτεται με σχετική 
προγραμματική ακρίβεια από το ΠΕΠ της Περιφέρειας 
ΑΜ-Θ, αφού συμπεριληφθούν τα τμήματα των επενδύσε- 
ωντου εθνικού σκέλουςτου Γ'ΚΠΣ για την Περιφέρεια και 
οι πρωτοβουλίες (ΙηίβιΤΘς), Εθ 30 θγ). Στην προσέγγιση του 
μεσοπρόθεσμου προγράμματος (βλέπε 4.2.1) παρουσιά¬ 
ζεται η μέχρι σήμερα γενική εικόνα του ΠΕΠ το οποίο και 
εξελίσσεται με ένταξη νέων έργων. 

(201) Για το μακροχρόνιο πρόγραμμα δράσης οι αβε¬ 
βαιότητες είναι τέτοιας κλίμακας που δεν είναι δυνατόν να 
γίνουν αναλυτικές ποσοτικές προσεγγίσεις. Είναι όμως 
βέβαιο ότι με τη λήξη του Γ'ΚΠΣ (2008) τα περιγραφόμε- 
να στο χωροταξικό σχέδιο δεν θα έχουν ολοκληρωθεί. 
Έτσι, η περίοδος 2008-2015 είναι μια επταετία που θα χα¬ 
ρακτηρίζεται από νέες συνθήκες που μπορούν να σκια- 
γραφηθούν με τις παρακάτω υποθέσεις: 

• Η Περιφέρεια Δυτικής Μακεδονίας θα συνεχίσει να 
εντάσσεται σε προγράμματα του τύπου Στόχου 1. 

• Οι χώρες της διεύρυνσης θα συμμετέχουν στο σύνο¬ 
λό τους σε παρόμοια προγράμματα - (που ήδη έχουν 
εδραιωθεί με τα προγράμματα ΡΙίηγο) - ανταγωνιστικά με 
τις ελληνικές περιφέρειες. 

• Η Περιφέρεια θα παραμείνει συνοριακή και θα πρέπει 
να αναμένει αύξηση των μεγεθών προγραμμάτων τύπου 
Ιηΐθίτθρ και επιχειρησιακών προγραμμάτων στα ίδια ή εν¬ 
δεχομένως μικρότερα μεγέθη με το σημερινό Γ' ΚΠΣ. 

(203) Η παραπάνω εξελίξεις δεν εκθέτουν παρά ένα πε¬ 
ρισσότερο πιθανό σενάριο. Είναι πρόδηλο ότι μετά το 
Γ'ΚΠΣ η διάρθρωση των προγραμμάτων θα μετασχηματι¬ 
στεί ως προς τους στόχους-κατευθύνσεις. Γενικά μέτρα 
όπως οι υποδομές μεταφορών και άλλα έργα τεχνικών 
υποδομών θα μετέχουν σε μικρότερα ποσοστά, ενώ αντί¬ 
θετα άλλες ενέργειες και μέτρα αστικής ανάπτυξης θα 
έχουν αυξημένη συμμετοχή στο σύνολο της δημόσιας δα¬ 
πάνης. Η συμμετοχή του άξονα "ανάπτυξη της υπαίθρου" 
θα παραμείνει στα ίδια επίπεδα, ενώ η ολοκληρωμένη 
ανάπτυξη ορεινών και παραλίμνιων περιοχών θα αυξηθεί 
σημαντικά. 

(204) Κατά κατηγορία αξόνων, σε αντιστοιχία με την 
διάρθρωση του ΠΕΠ Δυτικής Μακεδονίας (2000-2006) η 
εκτίμηση της ανακατανομής των προτεραιοτήτων για την 
περίοδο 2008 - 2015 θα μπορούσε να προσεγγίζει εκείνη 
του επομένου ΠΕΠ της Περιφέρειας όπως θα διαμορφω¬ 
θεί από τη Διαχειριστική Αρχή. 

Πίνακας 4.1.1: Υπόθεση κατανομής δημόσιας δαπάνης 
2008-2015 


1. Διεύρυνση των ευκαιριών απασχόλησης και 
μείωση ανεργίας 

8% 

2. Αξιοποίηση των διευρωπαϊκών δικτύων από τα 
αστικά και παραγωγικά κέντρα της Περιφέρειας 

15% 

3. Ενίσχυση αστικών περιοχών (κέντρα έως 3ου 
επιπέδου) 

22% 

4. Αναδιάρθρωση της τοπικής οικονομίας - ενίσχυση 
της καινοτομίας και της εξωστρέφειας 

15% 

5. Αειφόρος ανάπτυξη της υπαίθρου 

25% 

6. Ολοκληρωμένη ανάπτυξη ορεινών και παρα¬ 
λίμνιων περιοχών 

15% 


4.2. Το Μεσοπρόθεσμο Πρόγραμμα Δράσης (2000- 
2006) 

4.2.1. Το ΠΕΠ Δυτικής Μακεδονίας 2000-2006 

(205) Το Περιφερειακό Επιχειρησιακό Πρόγραμμα 
(ΠΕΠ) Δυτικής Μακεδονίας αποτελεί ένα ολοκληρωμένο 
αναπτυξιακό πρόγραμμα που εστιάζεται στην ανάπτυξη 
των ανθρωπίνων πόρων, στη βελτίωση των υποδομώντης 
Περιφέρειας, την αξιοποίηση των διευρωπαϊκών δικτύων 
μεταφορών, στην ανάπτυξη του επιχειρηματικού περι¬ 
βάλλοντος, στην ανάδειξη των αστικών περιοχών, στην 
ενδυνάμωση των ορεινών και αγροτικών περιοχών της 
υπαίθρου, στη βελτίωση της ποιότητας ζωής και στην 
προστασία και βελτίωση του περιβάλλοντος. 

(206) Η δημιουργία θέσεων απασχόλησης, η ανάπτυξη 
δεξιοτήτων του τοπικού πληθυσμού, η συγκράτηση του 
πληθυσμού και η βελτίωση της πρόσβασης, αποτελούντη 
βασική φροντίδα για την Περιφέρεια Δυτικής Μακεδο¬ 
νίας, που βρίσκεται μακριά από μεγάλα αστικά κέντρα και 
παρουσιάζει μακροχρόνια και παρατεταμένα οικονομικά 
προβλήματα. 

(207) Ως γενικός αναπτυξιακός στόχος του ΠΕΠ Δυτι¬ 
κής Μακεδονίας επιδιώκεται να συνεισφέρει στη δημι¬ 
ουργία μιας δυναμικής Περιφέρειας, που θα αξιοποιείτα 
φυσικά της αποθέματα και τη θέση της στα Δυτικά Βαλ¬ 
κάνια, για να δημιουργήσει ένα ανταγωνιστικό παραγωγι¬ 
κό περιβάλλον και νέες ευκαιρίες απασχόλησης. 

(208) Ο γενικός αυτός αναπτυξιακός στόχος του Γ ΠΕΠ 
αναλύεται στους εξής κύριους στρατηγικούς στόχους: 

• Διεύρυνση των ευκαιριών απασχόλησης και μείωση 
της ανεργίας 

• Αξιοποίηση των Διευρωπαϊκών Δικτύων από τα αστι¬ 
κά και παραγωγικά κέντρα της Περιφέρειας 

• Αειφόρος ανάπτυξη της υπαίθρου - Ολοκληρωμένη 
ανάπτυξη των ορεινών και παραλίμνιων περιοχών 

• Αναδιάρθρωση κρίσιμων κλάδων της τοπικής οικονο¬ 
μίας και ενίσχυση της εξωστρέφειας 

• Βελτίωση ποιότητας ζωής και προστασία του περι¬ 
βάλλοντος 

• Ενίσχυση των αστικών περιοχών 

• Ενίσχυση του Τουριστικού Προϊόντος 

(209) Ειδικότερα οι στόχοι κατά τομέα παραγωγής εί¬ 
ναι: 

Πρωτογενής τομέας 

(210) Η ανάπτυξη εναλλακτικών και συμπληρωματικών 
δραστηριοτήτων προς τον πρωτογενή τομέα. Η βελτίωση 
της αποδοτικότητας και ανταγωνιστικότητας του τομέα. 
Η αξιοποίηση των τοπικών ιδιαίτερων χαρακτηριστικών 
και η ανάπτυξη επώνυμων τοπικών προϊόντων. Η βελτίω¬ 
ση των δομών μεταποίησης και εμπορίας των αγροτικών 
προϊόντων. Η προστασία των φυσικών πόρων και του 
αγροτικού περιβάλλοντος. Η αξιοποίηση των γεωθερμι¬ 
κών πεδίων για αύξηση της παραγωγής και ανάπτυξη νέ¬ 
ων καλλιεργειών. 

Δευτερογενής - Μεταποίηση και ΜΜΕ 

(211) 1-1 ανάπτυξη ενός νέου ισχυρού τοπικού επιχειρη¬ 
ματικού περιβάλλοντος. Η βελτίωση της ανταγωνιστικό¬ 
τητας του τομέα. Η ενίσχυση και καθετοποίηση των τομέ¬ 
ων παραγωγής με χρήση νέων τεχνολογιών έρευνας και¬ 
νοτομίας και της Κοινωνίας της Πληροφορίας. Καθώς και 




20520 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ανάπτυξης δικτύων συνεργασιών. Η ολοκλήρωση και 
ανάπτυξη των υποδομών και δομών στήριξης του παρα¬ 
γωγικού περιβάλλοντος. Η ώθηση στη δημιουργία ΜΜΕ 
τεχνολογίας αιχμής. Η ενίσχυση της εξωστρέφειας των 
επιχειρήσεων της Περιφέρειας. Η μεταποίηση τοπικών 
προϊόντων. 

Τ ριτογενής τομέας 

(212) Η ανάπτυξη ενός δικτύου υπηρεσιών υποστήριξης 
των ΜΜΕ. Η διασύνδεση της έρευνας με την παραγωγή. 
Η βελτίωση της ποιότητας του τουριστικού προϊόντος - 
ανάπτυξη των εναλλακτικών μορφών τουρισμού - τουρι¬ 
στική αξιοποίηση των φυσικών και πολιτιστικών πόρων. 
Ανάπτυξη του ιαματικού τουρισμού. 


5. Διαγράμματα 

Όπως στο Παράρτημα που αποτελεί αναπόσπαστο μέ¬ 
ρος της απόφασης αυτής (Χάρτες Α1, Α2, Β1, Β2, Β3, Β4, 
Δ1.1.Π2) 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

